title: পশ্চিমবঙ্গ

text: পশ্চিমবঙ্গ ভারতের একটি রাজ্য। এই রাজ্যটি পূর্ব ভারতে বঙ্গোপসাগরের উত্তর দিকে অবস্থিত। ২০১১ সালের জনগণনা অনুযায়ী, এই রাজ্যের জনসংখ্যা ৯ কোটি ১৩ লক্ষেরও বেশি। জনসংখ্যার নিরিখে পশ্চিমবঙ্গ ভারতের চতুর্থ সর্বাধিক জনবহুল রাজ্য। এই রাজ্যের আয়তন । পশ্চিমবঙ্গ বাংলা-ভাষী বাঙালি জাতি অধ্যুষিত বাংলা অঞ্চলের একটি অংশ। এই রাজ্যের পূর্ব দিকে বাংলাদেশ রাষ্ট্র এবং উত্তর দিকে নেপাল ও ভুটান রাষ্ট্র অবস্থিত। ভারতের ওডিশা, ঝাড়খণ্ড, বিহার, সিক্কিম ও অসম রাজ্যও পশ্চিমবঙ্গের সীমান্তবর্তী। রাজ্যের রাজধানী কলকাতা শহরটি হল ভারতের সপ্তম বৃহত্তম মহানগরী। পশ্চিমবঙ্গের দ্বিতীয় বৃহত্তম শহর বর্ধমান ৷ বর্ধমান আসানসোল শিলিগুড়ি দুর্গাপুর এই পাঁচটি পশ্চিমবঙ্গের মহানগর ৷ ভৌগোলিক দিক থেকে দার্জিলিং হিমালয় পার্বত্য অঞ্চল, গাঙ্গেয় বদ্বীপ, রাঢ় অঞ্চল ও উপকূলীয় সুন্দরবনের অংশবিশেষ এই রাজ্যের অন্তর্গত। বাঙালিরাই এই রাজ্যের প্রধান জাতিগোষ্ঠী এবং রাজ্যের জনসংখ্যার সংখ্যাগরিষ্ঠ অংশই বাঙালি হিন্দু।


title: পশ্চিমবঙ্গ

text:
পূর্ব ভারতে হিমালয়ের দক্ষিণে ও বঙ্গোপসাগরের উত্তরে এক সংকীর্ণ অংশে পশ্চিমবঙ্গ অবস্থিত।ভারতের রাজ্যগুলির মধ্যে পশ্চিমবঙ্গ একমাত্র রাজ্য যেটি উত্তরে হিমালয় এবং দক্ষিণে বঙ্গোপসাগরকে স্পর্শ করেছে। রাজ্যের মোট আয়তন ৮৮,৭৫২ বর্গকিলোমিটার (৩৪,২৬৭ বর্গমাইল)। রাজ্যের সর্বোত্তরে অবস্থিত দার্জিলিং হিমালয় পার্বত্য অঞ্চল পূর্ব হিমালয়ের একটি অংশ। পশ্চিমবঙ্গের সর্বোচ্চ শৃঙ্গ সান্দাকফু (৩,৬৩৬ মিটার বা ১১,৯২৯ ফুট) এই অঞ্চলে অবস্থিত। এই পার্বত্য অঞ্চলকে দক্ষিণে গাঙ্গেয় বদ্বীপ অঞ্চলের থেকে বিচ্ছিন্ন করে রেখেছে সংকীর্ণ তরাই অঞ্চল। অন্যদিকে রাঢ় অঞ্চল গাঙ্গেয় বদ্বীপকে বিচ্ছিন্ন করেছে পশ্চিমের মালভূমি ও উচ্চভূমি অঞ্চলের থেকে। রাজ্যের সর্বদক্ষিণে একটি নাতিদীর্ঘ উপকূলীয় সমভূমিও বিদ্যমান। অন্যদিকে সুন্দরবন অঞ্চলের ম্যানগ্রোভ অরণ্য গাঙ্গেয় বদ্বীপের একটি গুরুত্বপূর্ণ ভৌগোলিক বৈশিষ্ট্য।
পশ্চিমবঙ্গের প্রধান নদী গঙ্গা রাজ্যকে দুটি ভাগে ভাগ করেছে। এই নদীর একটি শাখা পদ্মা নাম ধারণ করে বাংলাদেশে প্রবেশ করেছে; অপর শাখাটি ভাগীরথী ও হুগলি নামে পশ্চিমবঙ্গের উপর দিয়ে প্রবাহিত হয়েছে। তিস্তা, তোরষা, জলঢাকা, ফুলহার ও মহানন্দা উত্তরবঙ্গের প্রধান নদনদী। পশ্চিমের মালভূমি অঞ্চল থেকে উৎপন্ন নদনদীগুলির মধ্যে প্রধান হল দামোদর, অজয় ও কংসাবতী। গাঙ্গেয় বদ্বীপ ও সুন্দরবন অঞ্চলে অজস্র নদনদী ও খাঁড়ি দেখা যায়। নদীতে বেপরোয়া বর্জ্য নিক্ষেপের ফলে গঙ্গার দূষণ পশ্চিমবঙ্গের অন্যতম প্রধান সমস্যা। রাজ্যের অন্তত নয়টি জেলায় আর্সেনিক দূষিত ভৌমজলের সমস্যা রয়েছে। বিশ্ব স্বাস্থ্য সংস্থা নির্ধারিত ১০ µg/লিটারের অধিক মাত্রার আর্সেনিক দূষিত জল পান করে ৮৭ লক্ষ মানুষ।


title: পূর্ব সিংভূম জেলা

text:
পুর্ব সিংভূম জেলার পুর্বে পশ্চিমবঙ্গ রাজ্যের ঝাড়গ্রাম জেলা , উত্তরে পশ্চিমবঙ্গ রাজ্যের পুরুলিয়া জেলা , দক্ষিণে ওড়িশা রাাজ্যের ময়ূরভঞ্জ জেলা এবং পশ্চিমে ঝাড়খণ্ড রাজ্যের পশ্চিম সিংভূম ও সরাইকেলা খরসওয়াঁ জেলা অবস্থিত ৷
ঝাড়খণ্ড রাজ্যের পূর্ব সিংভূম জেলাটি খনিজ উত্তোলন ও অন্যান্য বিভিন্ন বড়শিল্পজাত উৎপাদনের ক্ষেত্রে অগ্রগণ্য ৷ টাটানগর-জাামশেদপুর হলো জেলাটির সদর ও ভারতের অন্যতম উন্নতিশীল শিল্পনগরী ৷ পাঁচ দশক পুরানো তামা আকরিক পরিশোধনাগার হিন্দুস্থান কপার লিমিটেডটি জেলাটির অপর গুরুত্বপুর্ণ শহর ঘাটশিলার মৌভান্ডারে অবস্থিত ৷ সুবর্ণরেখার দক্ষিণ-পশ্চিমে তামা ও ইউরেনিয়ামের খনিটি অবস্থিত ৷ উল্লেখযোগ্য তামা উত্তোলনকেন্দ্রগুলি হল বনলোপা , বদিয়া , পাথরগোড়া , ধোবনি , কেন্দাডি এবং রাখা ৷ মুসাবনির সুরদাতে আবিষ্কৃৃৃত খনিটি পরীক্ষাধীন যা একটি অস্ট্রেলীয় খনন প্রতিষ্ঠান দ্বারা পরিচালিত ৷ ইউরেনায়াম কর্পোরেসন অফ ইন্ডিয়ার উদ্যোগে প্রাপ্ত ইউরেনিয়াম খনিগুলি নারোয়াপাহাড় , ভাতিন , তুরামডি , বাগজান্তাতে অবস্থিত ৷ জেলাটির দক্ষিণ-পূর্বে অবস্থিত চাকুলিয়া চালকল , তেলঘানি , সাবান কারখানা ও বাঁল চাষের জন্য বিখ্যাত ৷ ৬ নং জাতীয় সড়কের ওপর বাহারাগোড়া একটি অন্যতম সংযোগকেন্দ্র ৷


title: পশ্চিমবঙ্গের ভূগোল

text: পশ্চিমবঙ্গ একটি নদীমাতৃক রাজ্য । পশ্চিমবঙ্গের ভূপ্রকৃতি অনুসারে এই রাজ্যের উত্তর ও পশ্চিম দিক উঁচু এবং দক্ষিণ ও দক্ষিণ-পূর্ব দিক বঙ্গোপসাগরের দিকে ক্রমশ ঢালু হয়ে যাওয়ায় পশ্চিমবঙ্গের নদনদীগুলো উত্তরের পার্বত্য অঞ্চল এবং পশ্চিমের মালভূমি থেকে উৎপন্ন হওয়ার পর দক্ষিণ অথবা দক্ষিণ-পূর্ব দিকে প্রবাহিত হয়ে বঙ্গোপসাগরে পড়েছে । উৎপত্তি ও গতিপ্রকৃতি অনুসারে পশ্চিমবঙ্গের নদীগুলিকে পাঁচটি প্রধান ভাগে ভাগ করা যায়, যথা:


title: পশ্চিমবঙ্গের ভূগোল

text: পশ্চিমবঙ্গের ভূগোল অত্যন্ত বৈচিত্র্যপূর্ণ। পশ্চিমবঙ্গ পূর্ব ভারতের একটি রাজ্য। দক্ষিণে ২১º৩৮’ উত্তর অক্ষাংশ থেকে উত্তরে ২৭º১০’ উত্তর অক্ষাংশ এবং পশ্চিমে ৮৫º৫০’ পূর্ব দ্রাঘিমা থেকে পূর্বে ৮৯º৫০’ পূর্ব দ্রাঘিমা পর্যন্ত পশ্চিমবঙ্গ রাজ্যটি বিস্তৃত। এ-রাজ্যের নদিয়া জেলার কৃষ্ণনগর, ধুবুলিয়া, বর্ধমান জেলার পূর্বস্থলী, গুসকরা, আউসগ্রাম, রাজবাঁধ, দুর্গাপুর, বাঁকুড়া জেলার দুর্লভপুর এবং পুরুলিয়া জেলার আর্দ্রা শহরের উপর দিয়ে পূর্ব-পশ্চিমে কর্কটক্রান্তি রেখা প্রসারিত। এ-রাজ্যের উত্তর সীমা যেমন হিমালয় পর্বতমালাকে স্পর্শ করেছে, তেমনি দক্ষিণ সীমায় রয়েছে গঙ্গা-ব্রহ্মপুত্র-মেঘনার সুবিশাল বদ্বীপ ও বঙ্গোপসাগর। তিনটি বিদেশি রাষ্ট্র – নেপাল, ভূটান ও বাংলাদেশ এবং পাঁচটি ভারতীয় রাজ্য – সিক্কিম, বিহার, ঝাড়খণ্ড, ওড়িশা ও অসম প্রত্যক্ষভাবে পশ্চিমবঙ্গের প্রতিবেশী। এছাড়াও সাংস্কৃতিক ও ভাষাগত সান্নিধ্যের জন্য ত্রিপুরা রাজ্যের সঙ্গেও পশ্চিমবঙ্গের প্রতিবেশীসুলভ সম্পর্ক বিদ্যমান।


title: পশ্চিমবঙ্গের ভূগোল

text: রাজ্যের উত্তরে রয়েছে হিমালয়ের সুউচ্চ শৃঙ্গ, আবার দক্ষিণে রয়েছে সমুদ্র-উপকূলীয় সমভূমি; পশ্চিম দিকে যেমন রয়েছে মালভূমি অঞ্চল, তেমনি পূর্বদিকে রয়েছে গাঙ্গেয় বদ্বীপ সমভূমি। পশ্চিমবঙ্গ ভারতের একমাত্র রাজ্য যার উত্তরে হিমালয় ও দক্ষিণে সমুদ্র রয়েছে। এই রাজ্যে মালভূমি ও সমভূমির সহাবস্থান দেখা যায়।


title: পশ্চিমবঙ্গের ভূগোল

text: পশ্চিমবঙ্গ ভারতীয় প্রজাতন্ত্রের পূর্বদিকে অবস্থিত। এ-রাজ্যের উত্তরে হিমালয় এবং হিমালয়ের কোলে অবস্থিত নেপাল ও ভূটান রাষ্ট্র এবং সিক্কিম রাজ্য; পূর্বদিকে অসম রাজ্য ও বাংলাদেশ রাষ্ট্র, পশ্চিমে বিহার, ঝাড়খণ্ড ও ওড়িশা এবং দক্ষিণে বঙ্গোপসাগর। পশ্চিমবঙ্গের আয়তন ৮৮,৭৫২ বর্গ কিলোমিটার বা ৩৪,২৬৭ বর্গ মাইল। পশ্চিমবঙ্গের রাজধানী কলকাতা ভারতের তৃতীয় বৃহত্তম মেট্রোপলিটান বা মহানগরীয় অঞ্চল এবং তৃতীয় বৃহত্তম শহর।


title: পশ্চিমবঙ্গ

text: পশ্চিমবঙ্গ জৈব বৈচিত্র্যে পরিপূর্ণ। এর প্রধান কারণ হিমালয় পার্বত্য অঞ্চল থেকে উপকূলীয় সমভূমি পর্যন্ত সমুদ্রপৃষ্ঠ থেকে ভূপৃষ্ঠের উচ্চতার তারতম্য। রাজ্যের ভৌগোলিক এলাকার মাত্র ১৪ শতাংশ বনভূমি; যা জাতীয় গড় ২৩ শতাংশের চেয়ে অনেকটাই কম। রাজ্যের আয়তনের ৪ শতাংশ সংরক্ষিত এলাকা। বিশ্বের বৃহত্তম ম্যানগ্রোভ অরণ্য সুন্দরবনের একটি অংশ পশ্চিমবঙ্গে দক্ষিণাঞ্চলে অবস্থিত।


title: বাদুড়গাছা নদী

text: বাদুড়গাছা নদীটি খুলনা জেলার পাইকগাছা উপজেলার দেলুটি ইউনিয়ন এলাকায় প্রবহমান ঝপঝপিয়া নদী হতে উৎপত্তি লাভ করেছে। অতঃপর এই নদীর জলধারা একই জেলার একই উপজেলার একই ইউনিয়নের মধ্য দিয়ে প্রবাহিত হয়ে শিবসা নদীতে নিপতিত হয়েছে। নদীটির উজানের ও ভাটির দিকের প্রশস্ততা প্রায় স্মান। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। সমুদ্র উপকূলীয় অঞ্চলে প্রবাহিত হওয়ায় নদীটি জোয়ার ভাটার প্রভাবে প্রভাবিত।


title: বাঁকুড়া জেলার ভূগোল

text: বাঁকুড়া জেলার প্রধান নদনদীগুলি হল দামোদর, দ্বারকেশ্বর, শিলাই ও কংসাবতী। নদীগুলি পরস্পরের সঙ্গে প্রায় সমান্তরালে ভূমির ঢাল অনুসারে উত্তর-পশ্চিম থেকে দক্ষিণ-পূর্বে প্রবাহিত হয়েছে। এগুলির উৎপত্তি ছোটনাগপুর মালভূমি অঞ্চল ও মৌসুমি বৃষ্টির জলে পুষ্ট হওয়ায় বর্ষাকাল ছাড়া বছরের অন্য সময়ে এই সকল নদীতে জল অত্যন্ত কম থাকে। যদিও বর্ষায় প্রায়ই এই জেলায় দুকুল ছাপিয়ে বন্যা দেখা দেয় কিন্তু শীতকাল আসার সঙ্গে সঙ্গেই আবার জলতলের উচ্চতা নেমে যায়। দামোদর এই জেলার প্রধান নদ ও এই নদ বাঁকুড়াকে বর্ধমান থেকে পৃথক করেছে। ভয়াল বন্যা এই নদের অন্যতম বৈশিষ্ট্য। সেই কারণে দামোদর ‘বাংলার দুঃখ’ নামে অভিহিত হয়ে থাকে। তবে বর্তমানে দামোদর ভ্যালি কর্পোরেশন এই নদে বাঁধ দিয়ে বন্যা নিয়ন্ত্রণে উল্লেখযোগ্য সাফল্য অর্জন করেছে। সালি ও বোদাই বাঁকুড়ায় দামোদরের প্রধান উপনদী। দ্বারকেশ্বর নদ জেলার মধ্যভাগ দিয়ে উত্তর-পশ্চিম থেকে পূর্বে প্রবাহিত। এর প্রধান উপনদী হল আরকুসা, গন্ধেশ্বরী, শিলাই, বরাহ ইত্যাদি। এছাড়া জয়নাগু, কুমারী, কানা দামোদর, ভৈরববাঁকি, তারাফেনী জেলার উল্লেখযোগ্য নদনদী। দামোদরের জলোচ্ছ্বাসে মেজিয়া ব্লকে একটি বিল তৈরি হয়েছে। এটি মেজিয়া বিল নামে পরিচিত।


title: সয়া-হাড়িভাঙ্গা নদী

text: সয়া-হাড়িভাঙ্গা নদীটি সাতক্ষীরা জেলার শ্যামনগর উপজেলার সুন্দরবনের সাতক্ষীরা রেঞ্জের মধ্য দিয়ে প্রবহমান রায়মঙ্গল নদী হতে উৎপত্তি লাভ করেছে। অতঃপর এই নদীর জলধারা সুন্দরবনের মধ্য দিয়ে প্রবাহিত হয়ে বঙ্গোপসাগরে নিপতিত হয়েছে। নদীতে সারাবছর পানিপ্রবাহ পরিদৃষ্ট হয়। সমুদ্র উপকূলীয় অঞ্চল দিয়ে প্রবাহিত হওয়ায় নদীটি জোয়ার ভাটার প্রভাবে প্রভাবিত।


title: নদীভাঙন

text: বাংলাদেশে, সাধারণত বর্ষাকালে উজানে প্রচুর বৃষ্টিপাতের দরুন নদীর পানি বেড়ে যায় এবং তা প্রচন্ড গতিতে সমুদ্রের দিকে ধাবিত হয়। এসময় উপকূলীয় অঞ্চলের নদীসংলগ্ন স্থলভাগে পানির তীব্র তোড়ে সৃষ্টি হয় নদীভাঙনের। বাংলাদেশে এটা স্বাভাবিক চিত্র হলেও সাম্প্রতিক গবেষণায় তা আর স্বাভাবিক বলে পরিগণিত হচ্ছে না। পানি উন্নয়ন বোর্ডের দেয়া তথ্যমতে, পদ্মা-ব্রহ্মপুত্র-মেঘনা অববাহিকার প্রায় ১,২০০ কিলোমিটার জুড়ে ভাঙন অব্যাহত আছে। আরও প্রায় ৫০০ কিলোমিটার এলাকায় নতুন করে ভাঙন দেখা দিতে পারে। এতে কৃষি জমির এক বিরাট অংশ নদীগর্ভে তলিয়ে যাবে। অথচ এর বিপরীতে যে চর জেগে উঠছে, তা অপ্রতুল।


title: বীরভূম জেলা

text: বীরভূম জেলায় অসংখ্য নদনদী প্রবাহিত হয়। তার মধ্যে উল্লেখযোগ্য অজয়, ময়ূরাক্ষী (মোর), কোপাই, বক্রেশ্বর, ব্রাহ্মণী, দ্বারকা, হিংলো, চপলা, বাঁশলই, পাগলা ইত্যাদি। সিউড়ির নিকট ময়ূরাক্ষীতে তিলপাড়া বাঁধ নামক একটি প্রকল্পের মাধ্যমে জেলার ২৪২৮ বর্গকিলোমিটার অঞ্চলে জলসেচের ব্যবস্থা করা হয়েছে। জেলার প্রায় সমস্ত নদীই ছোটোনাগপুর মালভূমিতে উৎপন্ন ও পূর্ববাহিনী। বর্ষাকালে এইসব নদীতে জলস্ফীতি ভয়ংকর আকার নেয়; কিন্তু গ্রীষ্মের শুষ্ক মাসগুলিতে এরা সংকুচিত হয়ে যায়। খরা ও বন্যার চক্রাকার আবর্তন শুধুমাত্র জীবন ও সম্পত্তি হানির কারণই হয় না, বরং তা জেলাবাসীর জীবনযাত্রাকে দুর্বিষহ কষ্টের মধ্যে ঠেলে দেয়।


title: নাফ নদী

text: বাংলাদেশের দক্ষিণ প্রান্তে বার্মা সীমান্তে অবস্থিত একটি নদী। এটি কক্সবাজার জেলার দক্ষিণ পূর্ব কোনা দিয়ে প্রবাহিত। মূলত এটি কোন নদী নয়, বঙ্গোপসাগরের বর্ধিত অংশ। এর পানি তাই লবনাক্ত। এর পশ্চিম পাড়ে বাংলাদেশের টেকনাফ উপজেলা এবং পূর্ব পাড়ে বার্মার আরাকান প্রদেশের আকিয়াব অবস্থিত। এর প্রস্থ স্থান বিশেষে ১.৬১ কিমি হতে ৩.২২ কিমি হয়ে থাকে। নদীটির মোহনায় শাহপরীর দ্বীপ ও সেন্ট মার্টিন্‌স দ্বীপ অবস্থিত।


title: সবরমতি রিভারফ্রন্ট

text: এটি তীরের ক্ষয় হ্রাস এবং নগরীর নিচুভূমির বন্যা রক্ষার জন্য উভয় তীরে দেয়াল নির্মাণ করে পরিবেশে উন্নতি ঘটায়। নতুন সমন্বিত নিকাশী ও ঝড়-পানি ব্যবস্থার মধ্যে ৩৮ টি প্রাক্তন নিকাশী এবং শিল্পজাত বর্জ্য ভাসনা ব্যারেজের দক্ষিণে নিকাশী পরিস্রুত কেন্দ্রের মধ্যে দিয়ে প্রবাহিত করে। এইভাবে নদীতে জলের দূষণ কমে যায়। নদীতে জলের স্তর ভাসনা ব্যারেজের দ্বারা বজায় থাকে এবং হারানো জল নর্মদা খাল দ্বারা পুনঃপ্রতিষ্ঠিত হয়। এটি ভূগর্ভস্থ জলের যোগান এবং নদীতে নৌযানের মতো বিনোদনমূলক সুযোগসুবিধা প্রদান করে। পরিস্রুত নিকাশী জল দ্বারা নদীর জলের পুনঃপ্রতিষ্ঠার পরিকল্পনা রয়েছে।


title: ভোদ্রিক নদী

text:
ভোদ্রিক নদী (হাঙ্গেরিয়ান: ভোদ্রিক, জার্মান: ওয়েড্রিট্জ) দক্ষিণ-পশ্চিম স্লোভাকিয়াতে ১৭ কিলোমিটার দীর্ঘ একটি ছোট নদী, যা প্রায় সমুদ্রসমতল থেকে ৪৫০ মিটার উচ্চতায় লিটল কারপাথিয়ান পর্বতমালায় উৎপন্ন হয় এবং রাজধানী ব্রাতিস্লাভা মাধ্যমে ডেন্যুয়বে প্রবেশ করে।
নদীটি ব্রাতিস্লাভা বন পার্কের মধ্য দিয়ে যায় এবং কার্লোভা ভেস বারোতে ডেনুবে প্রবেশ করে।নদী বরাবর কিছু এলাকা ন্যাচার ২০০০-এর অংশ। এটা স্লোভাকিয়া মধ্যে কয়েকটি নদী সরাসরি ডেনুয়েব মধ্যে প্রবাহিত হয়।


title: দড়াটানা-পয়লাহারা নদী

text: দড়াটানা-পয়লাহারা নদীটি বাগেরহাট জেলার সদর উপজেলার পৌর এলাকায় প্রবহমান ভৈরব নদী হতে উৎপত্তি লাভ করেছে। অতঃপর এ নদীর জলধারা বিমর্ত, ডেমা, তিলিগাতি, পঞ্চকরণ ইউনিয়নের মধ্য দিয়ে প্রবাহিত হয়ে বাগেরহাট জেলার মোরেলগঞ্জ উপজেলার বাহারবুনিয়া ইউনিয়ন পর্যন্ত প্রবাহিত হয়ে ঘাসিয়াখালী নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ থাকে এবং ছোটবড় নৌযান চলাচল করে। বর্ষাকালে নদীর পানিপ্রবাহ বেড়ে যায় এবং নদীর অববাহিকা বন্যায় প্লাবিত হয়। নদীটি জোয়ার ভাটার প্রভাবে প্রভাবিত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক প্রথম শ্রেণির নৌপথ হিসেবে স্বীকৃত।


title: খোলপেটুয়া নদী

text: খোলপেটুয়া নদী সাতক্ষীরা জেলার আশাশুনি উপজেলার বুদ্ধহাটা ইউনিয়নে প্রবহমান বেতনা নদী থেকে উৎপত্তি লাভ করেছে। অতঃপর নদীটি খুলনা জেলার কয়রা উপজেলার বেদকাশি ইউনিয়ন পর্যন্ত প্রবহিত হয়ে অর্পণগাছিয়া নদীতে পতিত হয়েছে। অর্থাৎ এটি খুলনা বিভাগের সাতক্ষীরা জেলার আশাশুনি এবং শ্যামনগর উপজেলার এবং খুলনা জেলার কয়রা উপজেলার প্রধান নদী। এই নদী পথিমধ্যে কাপসন্ডা, গোরালি প্রভৃতি স্থান স্পর্শ করে ঘোলা নামক স্থানে গলঘেসিয়া নদীর সাথে যুক্ত হয়েছে । অতঃপর আরও দক্ষিণে অগ্রসর হয়ে শ্যামনগর উপজেলার নওয়াবেকির পাশ দিয়ে বুড়িগোয়ালিনিতে আড়পাঙ্গাশিয়া নাম ধারণ করেছে এবং পারশেমারির নিকট কপোতাক্ষের সাথে মিলিত হয়েছে।


title: মালাক্কা প্রণালী

text: মালাক্কা প্রণালীর উত্তরে ভারত মহাসাগরের আন্দামান সাগরকে দক্ষিণে প্রশান্ত মহাসাগরের দক্ষিণ চীন সাগরের সাথে যুক্ত করেছে এবং মালয় উপদ্বীপকে সুমাত্রা দ্বীপ থেকে পৃথক করেছে। প্রণালীটি উত্তর-পশ্চিম থেকে দক্ষিণ-পূর্বে ৮০০ কিলোমিটার দীর্ঘ এবং এর বিস্তার ৬০ কিলোমিটার থেকে ৪৮০ কিলোমিটার হতে পারে। প্রণালীটির দক্ষিণ প্রান্তে অনেকগুলি দ্বীপ আছে। এই প্রণালীটি বিশ্বের সবচেয়ে গুরুত্বপূর্ণ জাহাজগামী সমুদ্রপথের একটি, ইউরোপ ও পূর্ব এশিয়ার মধ্যকার সমুদ্র বাণিজ্য এর মধ্য দিয়ে সংঘটিত হয়। মালাক্কা প্রণালীর উপকূলে অবস্থিত প্রধান বন্দরগুলির মধ্যে আছে মালয় উপদ্বীপের পেনাং (প্রাক্তন জর্জটাউন), পোর্ট সোয়েটেনহাম ও মালাক্কা, এবং সুমাত্রা দ্বীপের বেলাওয়ান বন্দর। সিঙ্গাপুর এই প্রণালীর দক্ষিণতম প্রান্তে অবস্থিত।


title: ঘেন্ট কাংরি

text: ১৯৬৭ খ্রিষ্টাব্দে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে সমগ্র সিয়াচেন হিমবাহ ও সালতোরো পর্বতশ্রেণী পাকিস্তানের অন্তর্ভুক্ত বলে দেখানো হয়।সিয়াচেন হিমবাহ অঞ্চলের সীমান্ত সম্বন্ধে সিমলা চুক্তিতে অস্পষ্ট ভাবে উল্লেখ করা হয় যে সীমান্ত এনজে ৯৮৪২ থেকে উত্তরদিকে হিমবাহের দিকে এটি বিস্তৃত থাকবে। এনজে ৯৮৪২ এর স্থানাঙ্কের পার্শ্ববর্তী এলাকায় অসম্পূর্ণ ভাবে সংজ্ঞায়িত মানচিত্রের ওপর মালিকানার দাবীর কারণে ভারত ও পাকিস্তান এই দুই দেশের মধ্যে দ্বন্দ্ব শুরু হয়। এ বিতর্কের ফলস্বরূপ ১৯৮৪ খ্রিষ্টাব্দে সিয়াচেন দ্বন্দ্ব শুরু হয় এবং ভারতীয় সেনাবাহিনী অপারেশন মেঘদূত সামরিক অভিযানের মাধ্যমে এই পর্বতটি ভারতের অধিকারে আসে।


title: সাগর দ্বীপ

text: সুন্দরবন জাতীয় উদ্যান-এর দক্ষিণ-পশ্চিম প্রান্তে অবস্থিত এই দ্বীপ দক্ষিণদিকে প্রায় ৮ মাইল চওড়া। এর পশ্চিমে হুগলী নদীর প্রবাহ, পূর্বে বড়তলার খাল, হলদি নদী (পুরাতন রূপনারায়ণ) থেকে হুগলি নদী দেখা দিয়েছে। একদা হিজলীর সঙ্গে এই ভূখণ্ডের অবিচ্ছিন্ন সংযোগ ছিল, পরবর্তীকালে এটি বিচ্ছিন্ন হয়েছে। উত্তরদিকের দুটি দ্বীপ – ঘোড়ামারা ও লোহাচূড়া পরবর্তীকালে উঠেছে, এর দক্ষিণ-পশ্চিম কোণে সাগর লাইটহাউসটি ১৮০৮ খ্রিস্টাব্দে তৈরি।


title: আরাল সাগর

text:
আরাল সাগরের জলরাশি কাজাখস্তান, উজবেকিস্তান এবং মধ্য এশিয়ায় বিস্তৃত ছিলো। ৬৭ হাজার বর্গ কি.মি. আয়তনের হ্রদটি ১৯৯৬ সালের হিসাব অনুযায়ী প্রায় ৭০% শুকিয়ে গেছে। মধ্য এশিয়ার দেশগুলোর অর্থনীতির সাথে ওতপ্রোতভাবে জড়িত ছিলো আরাল সাগর। সাগরটি শুকিয়ে যাওয়ায় সেখানকার ভূ অর্থনীতি মারাত্মকভাবে ব্যাহত হয়েছে। আরাল সাগর তীরবর্তী এলাকার আবহাওয়া মোটেও বসবাসের জন্য উপযুক্ত ছিল না। বার্ষিক বৃষ্টিপাতের পরিমাণ মাত্র ১০০ মিলিমিটার, যা যেকোনো প্রাণীর বসবাসের জন্য প্রতিকূল। প্রতি লিটার পানিতে লবণের পরিমাণ ছিল গড়ে ১০ গ্রাম করে। হাতেগোনা কয়েক প্রজাতির সামুদ্রিক মাছ বেঁচে থাকতো সেখানে। এদেরকে ঘিরে আরালের বুকে গড়ে উঠে ক্ষুদ্র মৎস্যশিল্প।
সাগরটি শুকিয়ে যাওয়ার পেছনের মূল খলনায়ক তৎকালীন সোভিয়েত ইউনিয়ন। ১৯১৮ সালে গড়ে তোলা সোভিয়েত তুলা শিল্প তখন সফলতার শীর্ষে আরোহণ করেছিলো। সোভিয়েত সরকার তাই বিশ্ব বাজার ধরে রাখতে তুলার উৎপাদন বৃদ্ধি করার প্রকল্প হাতে নেয়।


title: সাহারা-নিম্ন আফ্রিকা

text: সাহারা মরুভূমির ঠিক দক্ষিণেই সহিল নামের একটি রূপান্তর-মধ্যবর্তী অঞ্চল (transitional zone) অবস্থিত, যার দক্ষিণে আছে সাভানা তৃণভূমিময় সুদান অঞ্চল। এর দক্ষিণে আছে ক্রান্তীয় অরণ্য ও সাভানা তৃণভূমির মিশ্রণ। আফ্রিকার শিং এবং সুদান রাষ্ট্রের অধিকাংশ ভৌগলিকভাবে সাহার-নিম্ন আফ্রিকার অংশ হলেও এই অঞ্চলে মধ্যপ্রাচ্যের বড় প্রভাব আছে, এবং এগুলিও আরব বিশ্বের অন্তর্ভুক্ত।


title: কে১২

text: ১৯৬৭ খ্রিষ্টাব্দ থেকে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে সমগ্র সিয়াচেন হিমবাহ ও সালতোরো পর্বতশ্রেণী পাকিস্তানের অন্তর্ভুক্ত বলে দেখাতে থাকে।সিয়াচেন হিমবাহ অঞ্চলের সীমান্ত সম্বন্ধে সিমলা চুক্তিতে অস্পষ্ট ভাবে উল্লেখ করা হয় যে সীমান্ত এনজে ৯৮৪২ থেকে উত্তরদিকে হিমবাহের দিকে এটি বিস্তৃত থাকবে। এনজে ৯৮৪২ এর স্থানাঙ্কের পার্শ্ববর্তী এলাকায় অসম্পূর্ণ ভাবে সংজ্ঞায়িত মানচিত্রের ওপর মালিকানার দাবীর কারণে ভারত ও পাকিস্তান এই দুই দেশের মধ্যে দ্বন্দ্ব শুরু হয়। এ বিতর্কের ফলস্বরূপ ১৯৮৪ খ্রিষ্টাব্দে সিয়াচেন দ্বন্দ্ব শুরু হয় এবং ভারতীয় সেনাবাহিনী অপারেশন মেঘদূত সামরিক অভিযানের মাধ্যমে এই পর্বতটি ভারতের অধিকারে আনে।


title: ইসলা দেল সোল

text:
ইসলা দেল সোল (স্পেনীয় ভাষা - "Isla del sol"; আক্ষরিক অর্থ - "সূর্যদ্বীপ") হল দক্ষিণ আমেরিকার সুউচ্চ আন্দেস পর্বতমালার উপর আলতিপ্লানো উচ্চভূমিতে অবস্থিত তিতিকাকা হ্রদের মধ্যের একটি দ্বীপ। এটি বলিভিয়ার অংশ। ছোট্ট পাথুরে এই দ্বীপটির ভূমিরূপ যথেষ্ট রুক্ষ। দ্বীপটিকে সাধারণত তিনটি অংশে ভাগ করা যায় - উত্তরে চালাপাম্পা, মধ্যে চালা ও দক্ষিণে ইউমানি। দ্বীপটিতে বর্তমানে প্রায় ২০০০ লোকের বাস।
দৈর্ঘে ৯.৬ কিলোমিটার ও প্রস্থে ৪.৬ কিলোমিটার দ্বীপটির মোট আয়তন ১৪.৩ বর্গকিলোমিটার। হ্রদের তীরবর্তী সবচেয়ে কাছের অংশ কোপাকাবানা উপদ্বীপের থেকে এর দূরত্ব ১ কিলোমিটার। দ্বীপের উচ্চতম বিন্দু সেরো চেকুয়েসান সমুদ্রপৃষ্ঠ থেকে ৪০৭৫ মিটার উঁচু, যদিও হ্রদের জলতল থেকে তার উচ্চতা মাত্র ২৬৫ মিটার। দ্বীপটিতে প্রচূর ইউক্যালিপটাস গাছ আছে। কিন্তু এই দ্বীপে কোনও মোটরযান বা বাঁধানো রাস্তা নেই। কৃষি, মাছ ধরা ও ভ্রমণ এই দ্বীপের অধিবাসীদের প্রধান জীবিকা। এখানে দ্বীপের পাহাড়ে ধাপ কেটে কেটে চাষ করা হয়ে থাকে। পাহাড় কেটে জমি বের করে চাষ করার এই পদ্ধতি এই দ্বীপের অধিবাসীদের এক সুপ্রাচীন ঐতিহ্য।


title: বান্ডা সাগর

text:
"পশ্চিমে" ১২৫° পূর্ব দ্রাঘিমাংশে তিমুরের উত্তর উপকূলের এক বিন্দু থেকে আলোর দ্বীপ অবধি, তারপর আলোর, পান্তার, লোমব্লেন এবং আদোয়েনারা দ্বীপপুঞ্জের পূর্ব দিক ঘুরে উত্তর উপকূল বরাবর, তারপর ফ্লোরেস প্রনালীর উত্তর প্রান্তের মধ্যে দিয়ে ফ্লোরেসের পূর্ব সীমান্ত তানজং সেরবেতে অবধি, তারপর তার উত্তর বিন্দুর () এক সীমারেখা থেকে কালাওতোয়া দ্বীপ () অবধি, এবং পুলো সালায়ার এবং এর অন্তবর্তী দ্বীপমালার মধ্যে দিয়ে, এই দ্বীপের মধ্যে দিয়ে প্রনালী বরাবর সেলেবেসের তাজং লাস্সা () অবধি, তারপর বোনির উপসাগরের দক্ষিণ প্রান্ত বরাবর সেলেবেসের পূর্ব উপকূল হয়ে তানজং বোতোক () অবধি।
বান্ডা সাগরের সীমান্তবর্তী দ্বীপগুলি হল পশ্চিমে সুলাওয়েসি, পূর্বে বুরু, আমবোন, সেরাম, আরু, বারাট ডায়া, টানিমবার, কাই এবং তিমুর. যদিও ছোট ছোট পাথুরে দ্বীপের জন্য সমুদ্রের সীমানা নৌচালনার জন্য বিপজ্জনক, সমুদ্রের মধ্যবর্তী এলাকা অপেক্ষাকৃত উন্মুক্ত। সমুদ্রের মধ্যে দ্বীপমালাগুলির মধ্যে বান্ডা দ্বীপপুঞ্জ রয়েছে। বান্ডা সাগরের কয়েকটি দ্বীপ, যেমন গুনুং আপি এবং মানুক, সক্রিয় আগ্নেয়গিরি।


title: সালতোরো কাংরি


title: এল সালভাদোর

text: এল সালভাদর (স্পেনীয় ভাষায়: República de El Salvador "রেপুব্লিকা দে এল সালভাদোর্") মধ্য আমেরিকাতে প্রশান্ত মহাসাগরের উপকূলে অবস্থিত একটি প্রজাতান্ত্রিক রাষ্ট্র। জনসংখ্যার বিচারে মধ আমেরিকার দেশগুলির মধ্যে গুয়াতেমালার পরেই এর অবস্থান। দুই আমেরিকার মহাদেশের সবচেয়ে ঘনবসতিপূর্ণ দেশগুলির মধ্যে এটি দ্বিতীয়। মূলত একটি গ্রামীন দেশ হলেও বিংশ শতাব্দীতে এখানে ব্যাপক নগরায়ন ঘটে। দেশের জনসংখ্যার প্রায় এক-তৃতীয়াংশ সান সালভাদর মেট্রোপলিটান এলাকায় বসবাস করেন। সান সালভাদর দেশটির রাজধানী ও বৃহত্তম শহর। এল সালভাদর একটি স্পেনীয় শব্দগুচ্ছ, যার অর্থ "ত্রাতা"। যিশুখ্রিস্টের সম্মানে দেশটির এই নামকরণ করা হয়।


title: নারীর যৌনাঙ্গহানি

text: যৌনমিলনের সময় বা কোন কাজের জন্য একটি উল্টো ইনফিবুলেশন সম্পাদিত হতে পারে। এই কাজটি করেন মহিলা আত্নীয়রা যাদের দায়িত্ব হলো ক্ষতটি কয়েক সপ্তাহ পর পর পরীক্ষা করা এবং যদি প্রয়োজন হয় তবে খোলা স্থানটি আরো একটু সম্প্রসারণ করা। শিশু প্রসবের সময় ঐ স্থানটি সাধারণ স্বাভাবিক প্রসব বা যোনিজ প্রসবের জন্য খুব ছোট হওয়ায় ইনফিবুলেশন সম্পূর্ণ খুলে ফেলা হয় এবং প্রসবের পর আবার লাগিয়ে ফেলা হয়। এবং আবার পা দুটো কিছু দিনের জন্য বেধে রাখা হয় যেন ৰতটি সেরে ওঠে। যখন শিশু প্রসবের প্রক্রিয়াটি হাসপাতালে হয় তখন ডাক্তার শিশু প্রসবের জন্য ইনফিবুলেশটিকে ঠিক রেখে গভীর এপিসিয়োটোমাইস-এর মাধ্যমে যোনিকে বড় করেন। পরবর্তীতে রোগিনী তার ভালভা আবার বন্ধ করে দেবার জন্য জোর করতে পারেন।


title: প্রসব পরবর্তী বিষণ্নতা

text:
প্রসব পরবর্তী বিষণ্নতা (পিপিডি), বা জন্মদানোত্তর বিষণ্নতা, মানসিক অবস্থার দ্রুত পরিবর্তনের একটি ধরন, যেটি প্রসবের সঙ্গে সংযুক্ত, যা উভয় লিঙ্গকে প্রভাবিত করতে পারে। চরম বিষণ্ণতা, কম শক্তি, উদ্বেগ, কান্নাকাটি করা, বিরক্ত হওয়া, এবং ঘুম বা খাওয়ার অবস্থার পরিবর্তন, এই লক্ষণগুলি এর অন্তর্ভুক্ত। এর সূচনা সাধারণত শিশুর জন্মের এক সপ্তাহ থেকে এক মাসের মধ্যে হয়। পিপিডি নেতিবাচকভাবে নবজাতককেও প্রভাবিত করতে পারে।
যদিও পিপিডির সঠিক কারণ অস্পষ্ট, এটি শারীরিক এবং মানসিক কারণের সমন্বয়ে হয় বলে মনে করা হয়। কারণগুলির মধ্যে হরমোনের পরিবর্তন এবং ঘুমের অভাব থাকতে পারে। পূর্বের প্রসব পরবর্তী বিষণ্নতা ঘটে থাকলে, মানসিক বিষণ্নতাজনিত অসুস্থতা, পরিবারে মানসিক বিষণ্নতার ইতিহাস, মানসিক চাপ, শিশু জন্মের সময় জটিলতা, সহায়তার অভাব অথবা ঔষধ ব্যবহার জনিত ব্যাধি, এগুলি সবই ঝুঁকির কারণ। একজনের লক্ষণের উপর ভিত্তি করে রোগনির্ণয় করা হয়। যদিও বেশিরভাগ মহিলাই প্রসবের পরে কিছু সময়ের জন্য উদ্বেগ বা অস্বস্তি অনুভব করেন, যখন লক্ষণগুলি গুরুতর হয় এবং দু সপ্তাহের বেশি সময় ধরে থাকে তখন তাকে প্রসব পরবর্তী বিষণ্নতা বলে সন্দেহ করা যায়।
যাঁরা ঝুঁকির মধ্যে আছেন, তাঁদের জন্য মানসিক সাহায্যের ব্যবস্থা পিপিডি প্রতিরোধে কাজ করতে পারে। কাউন্সেলিং করে বা ঔষধ ব্যবহার করে পিপিডির চিকিৎসা করা যেতে পারে।। যে সব পরামর্শের ধরণগুলি কার্যকরী হয় দেখা গেছে সেগুলি হল পারস্পরিক মানসিক চিকিৎসা (আইপিটি), কগনিটিভ আচরণগত চিকিৎসা (সিবিটি), এবং সাইকোডাইনামিক চিকিৎসা। তাৎপর্যপূর্ণ প্রমাণগুলি সিলেক্টিভ সেরোটোনিন রিআপটেক ইনহিবিটর (এসএসআরআই) সমূহের ব্যবহার সমর্থন করে।
প্রসব পরবর্তী বিষণ্ণতা শিশুর জন্মের কাছাকাছি সময়ে প্রায় ১৫% নারীকে প্রভাবিত করে।
তাছাড়া, অনুমান করা হয়, এই ব্যাধি প্রায় ১% থেকে ২৬% নব্য পিতাকেও আক্রমণ করে। প্রসব পরবর্তী মনোব্যাধি, প্রসব পরবর্তী মানসিক ওঠাপড়ার আরো গুরুতর অবস্থা, শিশুজন্মের পর ১০০০ নারী প্রতি ১ অথবা ২ জনের ঘটে। এক বছরের কম বয়সের শিশুকে হত্যার একটি মূল কারণ প্রসব পরবর্তী মনোব্যাধি, যুক্তরাষ্ট্রে প্রতি ১,০০,০০০টি শিশুজন্মের প্রায় ৮ জনের ক্ষেত্রে এই ঘটনা ঘটে।
পিপিডির লক্ষণগুলি প্রসবের পরে এক বছরের মধ্যে যে কোন সময়ে ঘটতে পারে। সাধারণত, প্রসব পরবর্তী বিষণ্ণতার চিহ্ন এবং লক্ষণ অন্তত দুই সপ্তাহের জন্য স্থায়ী হলে এই রোগ হয়েছে বলে নির্ণয় করা হয়। এই লক্ষণগুলির মধ্যে আছে (যদিও এগুলির মধ্যেই সীমাবদ্ধ নয়):


title: প্লাসেন্টা প্রিভিয়া

text: যারা ৩৬ সপ্তাহের কম  গর্ভবতী এবং  যাঁদের শুধুমাত্র  অল্প পরিমাণ রক্তপাত হচ্ছে, তাঁদের সম্পূর্ন বিশ্রাম এবংযৌন মিলন এড়ানো সুপারিশ  করা যেতে পারে। যারা ৩৬ সপ্তাহের বেশী গর্ভবতী এবং উল্লেখযোগ্য পরিমাণ রক্তস্রাব হচ্ছে, তাঁদের  শল্য চিকিৎসার দ্বারা প্রসব সাধারণত বাঞ্ছনীয়। যারা  ৩৬ সপ্তাহের কম গর্ভবতী, তাঁদের গর্ভস্থ শিশুর ফুসফুসের দ্রুতগতি উন্নয়নের জন্য কর্টিকোস্টেরয়েড দেওয়া যেতে পারে । যে ক্ষেত্রে গর্ভাবস্থার প্রথম দিকে সমস্যাটি হয়, তাদের গর্ভাবস্থার পরবর্তী দিনগুলিতে সমস্যা সমাধান  স্বাভাবিক ভাবে হয়ে যেতে পারে।


title: লিঙ্গভিত্তিক গর্ভপাত

text: বিশ শতকের পূর্বে লিঙ্গভিত্তিক গর্ভপাতের প্রচলন ছিলো খুবই সীমিত, কারণ তখন জন্মের পূর্বে শিশুর লিঙ্গ নির্ধারণ করার মতো প্রযুক্তি আবিষ্কৃত হয়নি। কিন্তু শব্দোত্তর তরঙ্গের মাধ্যমে ভ্রূণের লিঙ্গ জানার প্রযুক্তি পরবর্তীতে যথেষ্ট সহজলভ্য হয়ে যায়।


title: প্রসবোত্তর রক্তপাত

text: প্রসবোত্তর রক্তপাত বা প্রসবকালীন হেমারেজ (পিপিএইচ) প্রায়শই শিশুর জন্মের প্রথম ২৪ ঘণ্টার মধ্যে ৫০০মিলিগ্রাম বা ১,০০০ মিলি রক্তক্ষয়ের সংজ্ঞা হিসাবে সংজ্ঞায়িত করা হয়। কারও মতে এই অবস্থায় রক্ত পরিমাণ কমের লক্ষণও বিদ্যমান হবে। লক্ষণ এবং উপসর্গগুলির মধ্যে প্রাথমিকভাবে অন্তর্ভুক্ত হতে পারে: হৃদস্পন্দন বৃদ্ধি, দাঁড়ালে মাথা ঘোরা অনুভব করা, এবং শ্বাস প্রশ্বাস বৃদ্ধি। যত বেশি রক্ত ক্ষরণ হয়, মহিলার ঠান্ডা বোধ করতে পারে, তার রক্তচাপ হ্রাস পেতে পারে, এবং সে অস্থির বা অজ্ঞান হয়ে পড়তে পারে। প্রসবের পর ছয় সপ্তাহ পর্যন্ত এরকম অবস্থা হতে পারে।


title: স্তন্যপান করানো

text: গর্ভাবস্থায় প্রাথমিক পরিবর্তনের সময় স্তন দুগ্ধক্ষরণের জন্য প্রস্তুত হয়। গর্ভধারণের আগে স্তনটি মূলত এডিপোজ (চর্বি) টিস্যু দ্বারা গঠিত কিন্তু ইস্ট্রোজেন, প্রজেস্টেরন, প্রোল্যাক্টিন এবং অন্যান্য হরমোনের প্রভাবের অধীনে , স্তনগুলি শিশুর জন্য দুধ উৎপাদনের জন্য প্রস্তুত হয়। স্তনে রক্ত প্রবাহ বৃদ্ধি হয়। এছাড়াও স্তনবৃন্ত এবং এরোলার রং বৃদ্ধি পায়। আকারও বাড়ে, কিন্তু স্তনের আকার, শিশুর জন্মের পরে দুধের পরিমাণের সঙ্গে সম্পর্কিত নয়। গর্ভাবস্থার দ্বিতীয় ত্রৈমাসিক অবধি, কোলস্ট্রাম, একটি পুরু হলুদ তরল, আলভোলোতে উত্পাদিত হতে শুরু করে এবং প্রসবের ৩০ থেকে ৪০ ঘন্টার মধ্যে দুধ আসা পর্যন্ত প্রথম কয়েক দিনের জন্য উত্পাদিত হতে থাকে। স্তন্যদাত্রী মায়ের দুধ উৎপাদন বৃদ্ধির জন্য বাড়তি তরল গ্রহণের পক্ষে কোন প্রমাণ নেই। অক্সিটোসিন শিশুর জন্মের সময় এবং প্রসবের পর যা প্রসব পরবর্তী সময়কাল বলা হয়, যখন বুকের দুধ খাওয়ানো হয় তখন জরায়ুর মসৃণ পেশীকে সংকুচিত করে। অক্সিটোসিন নালিকাতন্ত্রে নতুন উত্পাদিত দুধ নিঃসরণ করতে আলভোলি পার্শ্ববর্তী ব্যান্ডের ন্যায় কোষগুলির মসৃণ পেশী স্তরকেও সংকুচিত করে। স্তন্যপানের প্রতিক্রিয়ায়, দুগ্ধ নির্গমন প্রতিক্রিয়া অথবা দুধের নিঃসরণ ঘটাতে, অক্সিটোসিন প্রয়োজন হয়।


title: মৃত সন্তান প্রসব

text:
মৃত সন্তান প্রসবকে সাধারণত গর্ভধারণের ২০ থেকে ২৮ সপ্তাহে বা তার পরবর্তীতে ভ্রূণের মৃত্যু দ্বারা সংজ্ঞায়িত করা হয়। এতে প্রসব হওয়া একটি শিশুর মধ্যে প্রাণের কোনো প্রকার চিহ্ন থাকে না। এ ধরণের ঘটনায় মৃত সন্তানের মায়ের মধ্যে অপরাধবোধের সৃষ্টি হতে পারে। ঘটনাটি গর্ভস্রাব (যাতে গর্ভধারণের প্রথম দিকেই সন্তানহানী ঘটে) এবং জীবিত সন্তান প্রসব (যদিও বা শিশুটি তৎক্ষণাৎ মারা যায়) হতে সম্পূর্ণ আলাদা।
প্রায়শই এর কারণ অজ্ঞাত থেকে যায়।
গর্ভধারণকালীন জটিলতা যেমনঃ প্রি-এক্লাম্পসিয়া, গর্ভফুল বা নাড়ি সম্পর্কিত সমস্যা, জন্মগত ত্রুটি, সংক্রমণ যেমনঃ ম্যালেরিয়া, সিফিলিস, মায়ের দূর্বল স্বাস্থ্য এর অন্যতম কারণ। মায়ের বয়স ৩৫ বছরের বেশী হওয়া, ধূমপান, মাদক গ্রহণ, প্রজননে সহায়ক প্রযুক্তির ব্যবহার এবং প্রথম গর্ভধারণ হলে তা গর্ভে সন্তান মৃত্যুর অন্যতম কারণ হয়ে দাড়ায়। গর্ভে কোনো প্রকার নড়াচড়া পরিলক্ষিত না হলে ভ্রূণের মৃত্যু হয়েছে বলে ধারণা করা যেতে পারে। পরবর্তীতে আল্ট্রাসাউন্ডের মাধ্যমে নিশ্চিত হওয়া সম্ভব।
আধুনিক উন্নত স্বাস্থ্য ব্যবস্থার সাহায্যে বিশ্বব্যাপী মৃত সন্তান প্রসব হওয়ার অধিকাংশ ঘটনা প্রতিরোধ করা সম্ভব। অর্ধেকের মতো মৃত শিশু প্রসবের সময় আবিস্কৃত হয়, যার বেশীরভাগ উন্নয়নশীল দেশসমুহে দেখা যায়। অন্যথায়, গর্ভধারণের সময়কালের উপরে নির্ভর করে ঔষধের দ্বারা প্রসববেদনা আরোপ করার মাধ্যমে প্রসব করানো বা প্রসারণ ও অপসারণ (D&E) নামক সার্জারি করানো যেতে পারে। একবার মৃত সন্তান প্রসব করার পর মায়েরা আরেকবার মৃত সন্তান প্রসব করার ঝুকিতে থাকেন; যদিও অধিকাংশ ক্ষেত্রে পরবর্তী গর্ভধারণে একই প্রকার জটিলতা সমুহ থাকে না। এই প্রকার ঘটনার পর বিষন্নতা, অর্থনৈতিক ক্ষতি, পরিবারে ভাঙন পরিলক্ষিত হয়ে থাকে।
২০১৫ সালে পুরোবিশ্বে ২৬ লক্ষ শিশু মৃত জন্মগ্রহণ করে যারা গর্ভে আসার ২৮ সপ্তাহ পর মারা যায় (প্রত্যেক ৪৫টি জন্মে একবার)। উন্নয়নশীল দেশ, বিশেষত দক্ষিণ এশিয়া এবং সাব সাহারান আফ্রিকায় এটি প্রায়শই দেখা যায়। যুক্তরাষ্ট্রে প্রত্যেক ১৬৭টি জন্মে একটি শিশু মৃত জন্মগ্রহণ করে।
২০১৬ সাল পর্যন্ত গর্ভের সন্তানের মৃত্যুবরণের কারণসমুহকে কোনোপ্রকার শ্রেণিকরণ পদ্ধতির আওতায় আনা হয় নি। অনেক সময় ভালোভাবে পরিক্ষা নিরীক্ষা ও ময়নাতদন্ত করার পরও বেশীরভাগ ঘটনার কারণ অজ্ঞাতই থেকে যায়। ২০০০ সালে উদ্ভূত একটি উক্তি "আকস্মিক জন্মপূর্ব মৃত্যু" বা "sudden antenatal death syndrome" বা SADS দ্বারা খুবই মাঝেমধ্যে একে বর্ণনা করা হয়। অনেক ক্ষেত্রে দৃশ্যত সুস্থ সবল মায়েরাও মৃত সন্তান জন্ম দিয়ে থাকেন, এবং একটি ময়নাতদন্ত প্রতিবেদন ৪০% এর মতো ক্ষেত্রে এর কারণ শনাক্ত করতে সক্ষম হয়।


title: হস্তমৈথুন

text: নারীর স্বমেহন যোনি, সার্ভিক্স ও জরায়ুর অবস্থা এমনভাবে পরিবর্তন করে দেয় যে স্বমেহন কোন সময়ে করা হচ্ছে এর উপর ভিত্তি করে সঙ্গমের ফলে গর্ভধারণের সম্ভাবনা পরিবর্তিত হয়ে যায়। একজন নারীর রাগমোচন বীর্যপ্রবেশের এক মিনিট পূর্বে বা ৪৫ মিনিট পরে ঘটলে তার ডিম্বে শুক্রাণুর প্রবেশের সম্ভাবনা বৃদ্ধি পায়। যেমন, কোন নারী যদি একাধিক পুরুষের সাথে সঙ্গমে লিপ্ত হয়, তবে সেরকম রাগমোচন এদের যেকোন একজনের দ্বারা গর্ভধারণের সম্ভাবনা বাড়িয়ে দিতে পারে। নারীর স্বমেহন সারভিকাল মিউকাস এর অম্লত্ব বৃদ্ধি ও বর্জিতাংশকে সারভিক্স এর বাইরে পাঠিয়ে সারভিক্স এর বিভিন্ন সংক্রমণের বিরুদ্ধেও প্রতিরোধ তৈরি করে।


title: মৃত সন্তান প্রসব

text: গর্ভে থাকাকালে ভ্রূণের মৃত্যু হলে তা মায়ের দেহে তাৎক্ষণিকভাবে কোনোপ্রকার ক্ষতির কারণ হয়ে দাড়ায় না এবং ভ্রূণের মৃত্যুর দুই সপ্তাহ পর প্রসব শুরু হয়। তাই কেউ চাইলে ঐ দুই সপ্তাহ অপেক্ষার মাধ্যমে স্বাভাবিক উপায়ে ভ্রূণটিকে বের হয়ে যেতে দিতে পারেন। কিন্তু সেই সময় অতিক্রান্ত হবার পর ঐ নারী রক্ত জমাট বাধার ঝুকিতে পড়তে পারেন, তাই তখন কৃত্রিমভাবে প্রসববেদনা প্রতিষ্ঠা করার জন্য সুপারিশ করা হয়ে থাকে। অনেক ক্ষেত্রে, নারীরা মৃত ভ্রূণ বহন করে চলাকে মানসিক চাপদায়ক বলে মনে করেন ও আগেভাগেই প্রসববেদনা প্রতিষ্ঠা করাতে চান। স্বাভাবিক প্রসবে (যোনিপথে) কোনোপ্রকার জটিলতা না হলে সিজারিয়ান পদ্ধতি সুপারিশকৃত নয়। ভ্রূণ মৃত্যুর খবর স্বাস্থ্যসেবা দানকারীরা কিভাবে মা-বাবার কাছে প্রদান করেন তা ঐ মা-বাবার উপর দীর্ঘমেয়াদি ও গভীর প্রভাব ফেলতে পারে। মৃত সন্তান প্রসবের পর একজন নারীর যেমন মনস্তাত্ত্বিক আরোগ্য প্রয়োজন ঠিক তেমনিভাবে শারীরিক আরোগ্যলাভও সমভাবে প্রয়োজনীয়। সুস্থ্য স্বাভাবিক সন্তান জন্মের পর যেমন নারীদের শারীরিকভাবে পুনর্বাসনের মধ্য দিয়ে যেতে হয়, মৃত সন্তান প্রসবেও তা একইভাবে প্রযোজ্য।


title: প্রসব পরবর্তী বিষণ্নতা

text: প্রসব পরবর্তী বিষণ্ণতা, প্রসবের পরে সাধারণত দুই সপ্তাহ থেকে এক মাসের মধ্যে শুরু হয়। শহরের একটি মানসিক স্বাস্থ্য ক্লিনিকের গবেষণায় দেখা গেছে যে, ৫০% ক্ষেত্রে প্রসব পরবর্তী বিষণ্ণতা প্রসবের পূর্বেই শুরু হয়েছে। অতএব, ডিএসএম-৫ এ প্রসব পরবর্তী বিষণ্ণতাকে নির্ণয় করা হয় "শিশু জন্মের সময়ে বিষণ্ণতার সূত্রপাত" হিসাবে, যেখানে "শিশু জন্মের সময়ে বিষণ্ণতার সূত্রপাত" বলতে বোঝান হয়েছে গর্ভাবস্থায় বা প্রসবের চার সপ্তাহের মধ্যে যে কোন সময়। পিপিডি কয়েক মাস বা এমনকি এক বছরও চলতে পারে। যে মহিলাদের গর্ভপাত হয়ে গেছে তাঁদের ক্ষেত্রেও প্রসব পরবর্তী বিষণ্ণতা ঘটতে পারে। বাবাদের ক্ষেত্রে, বিভিন্ন গবেষণায় দেখা গেছে যে পুরুষেরা সর্বোচ্চ মাত্রায় প্রসব পরবর্তী বিষণ্ণতা অনুভব করেন প্রসবের পর ৩-৬ মাসের মধ্যে।


title: সুমাত্রা

text: ভারত মহাসাগর সুমাত্রার উত্তর-পশ্চিম, দক্ষিণ-পশ্চিম ও সমগ্র পশ্চিমাঞ্চল ঘিরে রেখেছে। উত্তর-পূর্বে দ্বীপটি মূল ভূখণ্ড মালয় উপদ্বীপ থেকে মালাক্কা প্রণালীর মাধ্যমে বিচ্ছিন্ন হয়েছে। দক্ষিণ-পূর্বে সুন্দা প্রণালীর মাধ্যমে জাভা থেকে এটি পৃথক হয়ে গেছে। দ্বীপটির উত্তর মাথায় আন্দামান দ্বীপপুঞ্জ অবস্থিত। এর পূর্বে জাভা সাগর আর গুটিকয়েক ছোট ছোট দ্বীপ অবস্থিত। বুকিত বারিসান পর্বতমালা দ্বীপটির প্রায় সমগ্র পশ্চিম দিক জুড়ে রয়েছে। এ পর্বতমালা অসংখ্য জীবন্ত আগ্নেয়গিরি ধারণ করে আছে। উত্তর-পশ্চিমাঞ্চলে অসংখ্য নদীনালার জটিল বিন্যাস নিম্নভূমি, জলাভূমি আর প্যারাবন সৃষ্টি করেছে। বিষুব রেখা এ দ্বীপের উপর অবস্থিত এবং এর ফলে এর জলবায়ু বিষুবীয়, উষ্ণ এবং আর্দ্র। এ অঞ্চলে প্রাধান্য বিস্তার করেছে বিষুবীয় রেইনফরেস্ট।


title: সাগর দ্বীপ

text: সুন্দরবন জাতীয় উদ্যান-এর দক্ষিণ-পশ্চিম প্রান্তে অবস্থিত এই দ্বীপ দক্ষিণদিকে প্রায় ৮ মাইল চওড়া। এর পশ্চিমে হুগলী নদীর প্রবাহ, পূর্বে বড়তলার খাল, হলদি নদী (পুরাতন রূপনারায়ণ) থেকে হুগলি নদী দেখা দিয়েছে। একদা হিজলীর সঙ্গে এই ভূখণ্ডের অবিচ্ছিন্ন সংযোগ ছিল, পরবর্তীকালে এটি বিচ্ছিন্ন হয়েছে। উত্তরদিকের দুটি দ্বীপ – ঘোড়ামারা ও লোহাচূড়া পরবর্তীকালে উঠেছে, এর দক্ষিণ-পশ্চিম কোণে সাগর লাইটহাউসটি ১৮০৮ খ্রিস্টাব্দে তৈরি।


title: সাগর দ্বীপ

text: সাগর দ্বীপ হল বঙ্গোপসাগরের মহাদেশীয় সোপানে অবস্থিত একটি দ্বীপ। এটি কলকাতা থেকে ১০০ কিলোমিটার (৫৪ সামুদ্রিক মাইল) দক্ষিণে অবস্থিত। দ্বীপটি ভারতীয় প্রজাতন্ত্রের অন্তর্গত এবং পশ্চিমবঙ্গ রাজ্যের রাজ্য সরকার কর্তৃক শাসিত। দ্বীপটির আয়তন প্রায় ৩০০ বর্গকিলোমিটার। এই দ্বীপে মোট ৪৩টি গ্রাম আছে। দ্বীপের জনসংখ্যা প্রায় ১৬০,০০০।


title: বারেন্টস সাগর

text: সাগরটির উত্তর-পশ্চিম কোণায় রয়েছে নরওয়েজীয় স্‌ভালবার দ্বীপপুঞ্জ। এর দক্ষিণ-পশ্চিমে নরওয়েজীয় সাগর। পশ্চিমে এটি গ্রিনল্যান্ড সাগরের সাথে সীমান্ত গঠন করেছে; সীমান্তটি সভালবার দ্বীপপুঞ্জের ষ্পিৎসবের্গেন দ্বীপ থেকে শুরু হয়ে দক্ষিণে ভালুক দ্বীপ (Bjørnøya)হয়ে নরওয়ের মূল ভূখণ্ডের সর্ব-উত্তর বিন্দু উত্তর অন্তরীপ পর্যন্ত প্রসারিত। বারেন্টস সাগরের পূর্ব দিকে রাশিয়ার নোভাইয়া জেমলিয়া নামক দুইটি দ্বীপ সাগরটিকে কারা সাগর থেকে পৃথক করেছে। সাগরটি দক্ষিণ প্রান্তে নরওয়ে, ফিনল্যান্ড ও রাশিয়ার মূল ভূখণ্ড (কোলা উপদ্বীপ) থেকে উত্তর দিকে প্রায় ১৫০০ কিলোমিটার বিস্তৃত হয়েছে এবং উত্তরে ফ্রানৎস জোসেফ ল্যান্ড নামক দ্বীপপুঞ্জে গিয়ে শেষ হয়েছে। সাগরটি প্রায় ১০৫০ কিলোমিটার প্রশস্ত। এর মোট আয়তন প্রায় ১৪ লক্ষ বর্গকিলোমিটার। অপেক্ষাকৃত অগভীর এই সাগরটির গড় গভীরতা ২৩০ মিটার বা প্রায় ৭৫০ ফুট, তবে ভালুক দ্বীপ সমুদ্রখাতের কাছে এর গভীরতা সর্বোচ্চ ২০০০ ফুটে গিয়ে পৌঁছায়। এর দক্ষিণ অংশটি সারা বছর বরফশূন্য থাকে। ১৯৩৯ থেকে ১৯৪৫ সালে ২য় বিশ্বযুদ্ধের সময় বারেন্টস সাগর একটি গুরুত্বপূর্ণ নৌপরিবহন পথ ছিল। সেসময় বিমানপথ ব্যতীত এটিই ভূপৃষ্ঠের উপর দিয়ে সংযুক্ত সোভিয়েত সমাজতান্ত্রিক প্রজাতন্ত্রসমূহে পৌঁছানোর একমাত্র সরাসরি পথ ছিল। বর্তমানে বারেন্টস সাগর ইউরোপের মুরমান্‌স্ক থেকে প্রশান্ত মহাসাগরের উপকূলে অবস্থিত ভ্লাদিভোস্তক শহরে পৌঁছানোর জন্য যে ৮০০০ কিলোমিটার দীর্ঘ সমুদ্রপথ আছে, তার সর্বপশ্চিম প্রান্তটি গঠন করেছে।


title: স্কটল্যান্ড

text: স্কটল্যান্ডের উত্তরে আটলান্টিক মহাসাগর, পূর্বে উত্তর সাগর, দক্ষিণ-পূর্বে ইংল্যান্ড, দক্ষিণে সলওয়ে ফার্থ ও আইরিশ সাগর এবং পশ্চিমে আটলান্টিক মহাসাগর ও নর্থ চ্যানেল, যা আয়ারল্যান্ড ও গ্রেট ব্রিটেন দ্বীপের মধ্যে অবস্থিত। ভূ-রাজনৈতিক একতার ভিত্তিতে প্রায় ১৮৬টি দ্বীপ স্কটল্যান্ডের শাসনাধীন, যাদেরকে মোটামুটি তিনটি দলে ভাগ করা যায়। একটি হল স্কটল্যান্ডের উত্তর-পশ্চিম উপকূলের কাছে অবস্থিত হেব্রাইডস দ্বীপপুঞ্জ (অন্তঃস্থ ও বহিঃস্থ), উত্তর সাগরে অবস্থিত অর্ক্‌নি দ্বীপপুঞ্জ, এবং অর্ক্‌নি দ্বীপপুঞ্জের উত্তর-পূর্বে অবস্থিত শেটল্যান্ড দ্বীপপুঞ্জ। বাকী দ্বীপগুলির মধ্যে সবচেয়ে বড়টির নাম আরান দ্বীপ; এটি স্কটল্যান্ডের পশ্চিম উপকূলে ক্লাইড ফার্থ বা ক্লাইড উপসাগরে অবস্থিত। দ্বীপগুলিকে গণনায় ধরে স্কটল্যান্ডের মোট আয়তন ৭৮,০৮০ বর্গকিলোমিটার। অভ্যন্তরীণ জলাশয়গুলির আয়তন প্রায় ১,৫০০ বর্গকিলোমিটার।


title: বেরিং দ্বীপ

text: বেরিং দ্বীপ () কোমান্দর্স্কি দ্বীপপুঞ্জের বৃহত্তম দ্বীপগুলির একটি। এটি কামচাটকা উপদ্বীপের পূর্বে, বেরিং সাগরের দক্ষিণ-পশ্চিম অংশে অবস্থিত। কোমান্দর্স্কি দ্বীপপুঞ্জের অন্য দ্বীপগুলির মত এটিও বৃক্ষশূন্য বিরান একটি দ্বীপ। এখানে রুশ নৌ ও বেতার কেন্দ্র ছাড়া কোন লোকালয় নেই। ডেনীয় নাবিক ভিতুস বেরিঙের নামে দ্বীপটির নামকরণ করা হয়। এর আয়তন ১,৬০০ কিলোমিটার।


title: নিকোবর দ্বীপপুঞ্জ

text: নিকোবর দ্বীপপুঞ্জ হল ভারত মহাসাগর এর একটি দ্বীপপুঞ্জ। এই দ্বীপপুঞ্জটি ভারতের কেন্দ্রশাসিত অঞ্চল আন্দামান ও নিকোবর দ্বীপপুঞ্জ এর অন্তর্গত। আন্দামান দ্বীপপুঞ্জ এর দক্ষিণ দিকে এই দ্বীপপুঞ্জ অবস্থিত। নিকোবর দ্বীপপুঞ্জ সুমাত্রা দ্বীপ থেকে উত্তর দিকে ও থাইল্যান্ড আন্দামান সাগর দ্বারা এই দ্বীপপুঞ্জ থেকে পৃথক।ভারতীয় উপমহাদেশ বা দক্ষিণ এশিয়া থেকে এই দ্বীপপুঞ্জ প্রায় দক্ষিণ-পূর্বে অবস্থিত এবং বঙ্গোপসাগর দ্বারা পৃথক।


title: বান্ডা সাগর

text:
"পশ্চিমে" ১২৫° পূর্ব দ্রাঘিমাংশে তিমুরের উত্তর উপকূলের এক বিন্দু থেকে আলোর দ্বীপ অবধি, তারপর আলোর, পান্তার, লোমব্লেন এবং আদোয়েনারা দ্বীপপুঞ্জের পূর্ব দিক ঘুরে উত্তর উপকূল বরাবর, তারপর ফ্লোরেস প্রনালীর উত্তর প্রান্তের মধ্যে দিয়ে ফ্লোরেসের পূর্ব সীমান্ত তানজং সেরবেতে অবধি, তারপর তার উত্তর বিন্দুর () এক সীমারেখা থেকে কালাওতোয়া দ্বীপ () অবধি, এবং পুলো সালায়ার এবং এর অন্তবর্তী দ্বীপমালার মধ্যে দিয়ে, এই দ্বীপের মধ্যে দিয়ে প্রনালী বরাবর সেলেবেসের তাজং লাস্সা () অবধি, তারপর বোনির উপসাগরের দক্ষিণ প্রান্ত বরাবর সেলেবেসের পূর্ব উপকূল হয়ে তানজং বোতোক () অবধি।
বান্ডা সাগরের সীমান্তবর্তী দ্বীপগুলি হল পশ্চিমে সুলাওয়েসি, পূর্বে বুরু, আমবোন, সেরাম, আরু, বারাট ডায়া, টানিমবার, কাই এবং তিমুর. যদিও ছোট ছোট পাথুরে দ্বীপের জন্য সমুদ্রের সীমানা নৌচালনার জন্য বিপজ্জনক, সমুদ্রের মধ্যবর্তী এলাকা অপেক্ষাকৃত উন্মুক্ত। সমুদ্রের মধ্যে দ্বীপমালাগুলির মধ্যে বান্ডা দ্বীপপুঞ্জ রয়েছে। বান্ডা সাগরের কয়েকটি দ্বীপ, যেমন গুনুং আপি এবং মানুক, সক্রিয় আগ্নেয়গিরি।


title: লাপ্তেভ সাগর

text: লাপ্তেভ সাগর () উত্তর মহাসাগরের একটি প্রান্তীয় সাগর। এটি রাশিয়ার সাইবেরিয়ার উত্তর উপকূলে অবস্থিত। এর পশ্চিমে তাইমির উপদ্বীপ ও সেভেরনায়া জেমলিয়া দ্বীপপুঞ্জ এবং পূর্বে নতুন সাইবেরীয় দ্বীপপুঞ্জ। বছরের বেশির ভাগ সময় ধরে সাগরটি জমে থাকে। লেনা নদীর মোহনায় অবস্থিত তিকসি সাগরটির প্রধান বন্দর। ১৮শ শতকের দুই জ্ঞাতিভাই খারিতোন ও দমিত্রি লাপ্তেভ এই সাগরের তীরে অভিযান চালান ও এর মানচিত্র অঙ্কন করেন। তাদের নামেই এই সাগরের নামকরণ করা হয়েছে।


title: বান্ডা সাগর

text:
বান্ডা বৃত্তচাপ তার ১৮০° বক্রতার জন্য বিখ্যাত, তিমুরে অবস্থিত, এবং সর্বজনীনভাবে অনুমোদিত যে অস্ট্রলীয় মহাদেশীয় প্রান্তের সঙ্গে একটি আগ্নেয় বৃত্তচাপের ধাক্কার ফলে এর সৃষ্টি হয়েছিল।
বান্ডা সাগরীয় পাতের প্রধান অংশ বান্ডা সাগর দ্বারা পরিব্যাপ্ত। সাগরের দক্ষিণ প্রান্ত নিম্নস্খলনীয় এলাকার উপরের দ্বীপ বৃত্তচাপ দ্বারা গঠিত।
সুন্ডা খাতের পূর্বে তিমুর খাত অবস্থিত, টানিম্বার খাত টানিম্বার দ্বীপপুঞ্জের দক্ষিণে অবস্থিত এবং আরু খাত আরু দ্বীপপুঞ্জের পূর্বে অবস্থিত।
এই খাতগুলি বান্ডা সাগরীয় পাতের নীচে ইন্দো-অস্ট্রেলীয় পাতের নিম্নস্খলনীয় অঞ্চল, এবং এখানে ইন্দো-অস্ট্রেলীয় পাতটি উত্তরদিকে অপসারিত হয়।
ইন্দো-অস্ট্রেলীয় পাত দ্বারা ধীরে উত্তরদিকে বাহিত অগ্র-বৃত্তচাপীয় পলি ভাঁজ এবং চ্যুত হয়ে তিমুর দ্বীপপুঞ্জের সৃষ্টি হয়েছে।
উত্তর-পূর্বে রয়েছে পশ্চিম পাপুয়ার "পক্ষীশীর" পাতের নিম্নস্খলনীয় অঞ্চলের উপর অবস্থিত সেরাম দ্বীপ।
এই অঞ্চলে ইউরেশীয়, প্রশান্ত এবং ইন্দো-অস্ট্রেলীয় ভূত্বকীয় পাতের সংগমস্থল হওয়ার ফলে এই অঞ্চলে অধিক পরিমানে ভূমিকম্প হয়।


title: ডাইনোসর

text:
বর্তমানে পাখিদেরকে থেরোপড ডাইনোসরদের একমাত্র জীবিত বংশধররূপে গণ্য করা হয়। গতানুগতিক শ্রেণীবিন্যাসবিদ্যায় পাখিদের ডাইনোসর থেকে বিবর্তিত একটা আলাদা শ্রেণী বলে মনে করা হত। অবশ্য ডাইনোসর নিয়ে আগ্রহী সাম্প্রতিক জীববৈজ্ঞানিকদের অধিকাংশই গতানুগতিক পদ্ধতির পরিবর্তে জাতিজনি নামকরণের পক্ষ সমর্থন করেন। এই পদ্ধতি অনুযায়ী কোনো প্রাণী বা উদ্ভিদ বিভাগের সমস্ত উত্তরপুরুষ ঐ বিভাগের সদস্য হিসেবে গণ্য হয়। পাখিরা তাই ডাইনোসর,আর সেই সূত্রেই ডাইনোসরেরা বিলুপ্ত নয়, জীবিত। পাখিদের ম্যানির‍্যাপ্টোরা অধঃবিভাগের অন্তর্গত মনে করা হয়; ম্যানির‍্যাপ্টোরা বর্গটি সিলুরোসরাসদের অন্তর্গত; সিলুরোসরাসরা এক প্রকার থেরোপড, থেরোপডরা এক প্রকার সরিস্কিয়ান এবং সরিস্কিয়ানরা এক প্রকার ডাইনোসর। কিন্তু সাধারণের বক্তব্য ধর্তব্যের মধ্যে আনলে ডাইনোসরের মধ্যে পাখিদেরকে বাদ দিতে হয়। স্পষ্টতার খাতিরে এই নিবন্ধে, "ডাইনোসর" শব্দটি বলতে "উড়তে অক্ষম ডাইনোসর"-দের বোঝানো হবে এবং "পাখি" শব্দটি "উড়তে সক্ষম ডাইনোসর"-এর প্রতিশব্দ হিসেবে ব্যবহৃত হবে। উড়তে সক্ষম ডাইনোসর বলতে আর্কিওপ্টেরিক্স পূর্বপুরুষ থেকে বিবর্তিত এবং আধুনিক পাখিদের সবাইকেই বোঝানো হবে। গুরুত্ব দিয়ে কোন বিষয় উল্লেখ করতে হলে "উড়তে অক্ষম ডাইনোসর" শব্দটিই ব্যবহৃত হবে।
উপরে প্রদত্ত একটি সংজ্ঞা ব্যবহার করে বলা যায়, দেহের সম্পূর্ণ ভার বহনক্ষম উপাঙ্গ যুক্ত আর্কোসরেরা হল ডাইনোসর। ডাইনোসর নামটি জনপ্রিয় ধারণায় অন্যান্য কিছু প্রাগৈতিহাসিক সরীসৃপকে বোঝাতেও ব্যবহৃত হয়। এর মধ্যে রয়েছে ডিমেট্রোডন নামক পেলিকোসর, পাখাবিশিষ্ট টেরোসর, জলচর প্লেসিওসর এবং মোসাসর। কিন্তু প্রকৃতপক্ষে এগুলোর কোনটিই ডাইনোসর ছিল না এবং এদের কারোরই প্রকৃত ডাইনোসরদের মত সম্পূর্ণ দেহভার বহনকারী উপাঙ্গ ছিল না। ডাইনোসরেরা ছিল মেসোজোয়িক মহাযুগের, বিশেষত জুরাসিক ও ক্রিটেশিয়াস কালপর্বের প্রধান স্থলচর মেরুদণ্ডী। অন্যান্য ধরণের প্রাণীদের প্রভাব আয়তন ও বাস্তুতন্ত্রগত ধাপের নিরিখে ছিল খুব সীমিত। যেমন, সমসাময়িক স্তন্যপায়ীরা প্রায় কখনোই আয়তনে আধুনিক বিড়ালের থেকে বড় হত না; তাদের বেশির ভাগই ছিল ইঁদুর জাতীয় ক্ষুদ্র পতঙ্গভুক জীব।
ডাইনোসরেরা বরাবরই বিচিত্র এবং বহু-বিভাজিত একটি প্রাণীগোষ্ঠী হিসেবে বিবেচিত হয়েছে। ২০০৬ খ্রীষ্টাব্দের একটি সমীক্ষা অনুযায়ী উড়তে অক্ষম ডাইনোসরদের ৫০০ এরও বেশি গণ এখনও অবধি নিশ্চিতভাবে শনাক্ত করা গেছে, এবং আন্দাজ করা হয় যে সারা পৃথিবীতে সঞ্চিত মোট ডাইনোসর জীবাশ্মের মধ্যে প্রায় ১৮৫০ টির কাছাকাছি সংখ্যক আলাদা আলাদা গণ রয়েছে, যার প্রায় ৭৫ শতাংশ আজও আবিষ্কার করা যায়নি। এতদপেক্ষা কিঞ্চিৎ পুরোনো একটি গবেষণায় ডাইনোসরদের গণের সংখ্যা ৩৪০০ নির্ধারণ করা হয়েছিল, যার মধ্যে অনেকগুলিই সম্ভবত জীবাশ্মে পরিণত হতে পারে নি। ২০০৮ খ্রীষ্টাব্দের ১৭ই সেপ্টেম্বর পর্যন্ত ১০৪৭ টি ভিন্ন ভিন্ন ডাইনোসর প্রজাতি আবিষ্কৃত হয়েছে। এদের মধ্যে কেউ কেউ শাকাহারী এবং কেউ কেউ মাংসাশী। ডাইনোসরদের বিভিন্ন প্রকার খাদ্যাভ্যাসের মধ্যে গাছের বীজ,মাছ, পতঙ্গ ইত্যাদি নানা উপাদানের সমাবেশ ছিল; এমনকি সর্বভুক ডাইনোসরের নিদর্শনও পাওয়া গেছে। যদিও ডাইনোসরেরা (এবং সেইসূত্রে পাখিরা) উৎপত্তিগতভাবে দ্বিপদ, কোনো কোনো প্রাগৈতিহাসিক প্রজাতি চতুষ্পদও ছিল। এছাড়া অ্যামোসরাস এবং ইগুয়ানোডনের মত কিছু প্রজাতি ইচ্ছামত গমনের সময় চার পা বা দুই পা ব্যবহার করতে পারত। জীবাশ্ম প্রমাণ থেকে জানা যায়, আদি জুরাসিক যুগেই ডাইনোসরেরা সারা পৃথিবীতে ছড়িয়ে পড়েছিল। আধুনিক পাখিদের আবাসস্থল বহুবৈচিত্র্যপূর্ণ; তারা স্থল ও সামুদ্রিক- উভয় পরিবেশেই স্বচ্ছন্দ থাকতে পারে। এছাড়া মাইকোর‍্যাপ্টর এর মত কিছু কিছু উড়তে অক্ষম ডাইনোসরের বাতাসে ভর করে সাময়িকভাবে ভাসমান থাকার ক্ষমতা এবং স্পিনোসরিড দের আংশিক জলচর স্বভাবের পক্ষেও প্রমাণ আছে।


title: ক্যাম্ব্রিয়ান

text: ক্যাম্ব্রিয়ান প্রাণীকুলের সিংহভাগ ছিল সামুদ্রিক, আর ট্রাইলোবাইটরা সংখ্যাগরিষ্ঠ ছিল বলে মনে করা হত, যদিও পরবর্তীকালে এ'কথা ভুল প্রমাণিত হয়েছে। সন্ধিপদীরা পর্ব হিসেবে ও বৈচিত্র্যের বিচারে সংখ্যাগরিষ্ঠ হলেও ট্রাইলোবাইটরা ছিল সেই বৈচিত্র্যের এক সামান্য অংশ। তাদের দৈহিক গঠনে নতুনত্ব এনেছিল তাদের দৃঢ় বর্ম, যা অন্যান্য সন্ধীপদীদের ভঙ্গুর বহিঃকঙ্কালের চেয়ে অনেক বেশি টেকসই ছিল আর সহজে জীবাশ্মীভূত হতে পারত। এই কারণেই সমসাময়িক পাথরে প্রাপ্ত নমুনায় ট্রাইলোবাইটের প্রাচুর্য দেখা যায় আর ভুল ধারণা তৈরি হয় যে তারাই ছিল সংখ্যায় সর্বাধিক। এই যুগে পৃথিবীর জীবমণ্ডলের গঠন ও বৈচিত্র্যে ব্যাপক পরিবর্তন সাধিত হয়। পূর্ববর্তী ইডিয়াকারান যুগে বিবর্তিত ইডিয়াকারান বায়োটা ক্যাম্ব্রিয়ানের গোড়ার দিকে একটি বিলুপ্তি ঘটনায় সংকটের মুখে পড়ে; এর ফলেই এই সময়ে তাদের গর্ত খুঁড়ে খাদ্য সন্ধান ও আত্মরক্ষার অভ্যাসের আকস্মিক আধিক্য ও জটিলতা বৃদ্ধি লক্ষ্য করা যায়। এই অভ্যাসের ফলে সামুদ্রিক মৃত্তিকাস্তরের আমূল পরিবর্তন সাধিত হয় এবং সামুদ্রিক ভূত্বকের বাস্তুতন্ত্রের পুনর্বিন্যাস ঘটে। ক্যাম্ব্রিয়ানের আগে সামুদ্রিক ভূত্বক অণুজীবীয় মাদুর দ্বারা আচ্ছাদিত ছিল। ক্যাম্ব্রিয়ানের শেষে সুড়ঙ্গ-খোদক প্রাণীরা জৈব আলোড়নের মাধ্যমে ঐ মাদুর নষ্ট করে ফেলে এবং সামুদ্রিক ভূত্বককে তার বর্তমান অবস্থায় নিয়ে আসে। এর ফলে অণুজীবীয় মাদুরের উপর নির্ভরশীল বহু প্রজাতি বিলুপ্ত হয়ে যায়। অন্যদিকে কিছু প্রজাতি নবনির্মিত পরিবর্তিত বাস্তুতন্ত্রের নতুন বাস্তুতান্ত্রিক তাক (Ecological niche) গুলো দখল করে। একই সময় বর্তমানে প্রাপ্ত প্রায় সমস্ত খনিজযুক্ত প্রাণী পর্বের আপাত আকস্মিক বিবর্তন ঘটে। একমাত্র ব্যতিক্রম ছিল ব্রায়োজোয়ারা, যাদের প্রথম নিদর্শন পাওয়া গেছে আদি অর্ডোভিশিয়ান থেকে।


title: ট্রাইলোবাইট

text: ট্রাইলোবাইট (ইংরেজি - "Trilobite"; জার্মান - "Trilobiten"; প্রাচীন গ্রিক τρία "tria", অর্থাৎ 'তিন' এবং λοβός "lobós", অর্থাৎ 'ফোলা অংশ') হল অধুনা বিলুপ্ত একটি সামুদ্রিক সন্ধিপদ পর্বের অমেরুদণ্ডী প্রাণী। পৃথিবীতে এদের অস্তিত্ব বজায় ছিল সুদীর্ঘ প্রায় ২৭ কোটি বছর। প্যালিওজোয়িক মহাযুগের (৫৪.১ কোটি বছর - ২৫.২২ কোটি বছর আগে পর্যন্ত সময়কাল) প্রায় সূচনাপর্বে ক্যাম্ব্রীয় যুগের দ্বিতীয় সিরিজের তৃতীয় পর্যায়, অর্থাৎ আজ থেকে প্রায় ৫২.১ কোটি বছর আগে থেকে এদের অস্তিত্বের জীবাশ্মঘটিত প্রমাণ পাওয়া গিয়েছে। কিন্তু ততদিনে তারা ইতিমধ্যেই বহু প্রজাতিতে বিভক্ত হয়ে পড়েছে ও পৃথিবীর বহু অংশেই ব্যাপক হারে ছড়িয়েও পড়েছে। এর থেকে বিজ্ঞানীরা সহজেই এই সিদ্ধান্তে উপনীত হতে পেরেছেন যে বিবর্তনের পথে তাদের উদ্ভব নিশ্চয়ই আরও কিছুকাল আগের ঘটনা। সেই সময় থেকে ২৫.১ কোটি বছর আগে পার্মিয়ান যুগের একেবারে শেষের দিকে বিলুপ্তির (পার্মিয়ান-ট্রায়াসিক বিলুপ্তি ঘটনা) আগে পর্যন্ত সমগ্র প্যালিওজোয়িক মহাযুগ জুড়েই এরা ছিল অন্যতম প্রধান সামুদ্রিক প্রাণী। ক্যালসিয়াম কার্বোনেটে তৈরি শক্ত বহির্কঙ্কালের কারণে এদের দেহের পক্ষে জীবাশ্মে পরিণত হওয়া ছিল অপেক্ষাকৃত সহজ। সেইকারণেই এদের জীবাশ্ম বহুল পরিমাণে উদ্ধার করা সম্ভব হয়েছে। তার উপর নির্ভর করে এদের প্রায় ১৭,০০০ প্রজাতিকে চিহ্নিত করা গেছে ও তাদের অঙ্গসংস্থান ও ক্রমবিবর্তনকেও অনেকাংশেই বোঝা সম্ভব হয়েছে। বিভিন্ন স্তর থেকে পাওয়া এদের অপেক্ষাকৃত ভালো অবস্থার জীবাশ্মের প্রাচূর্যের কারণে সমগ্র প্যালিওজোয়িক মহাযুগ ও বিশেষত ক্যাম্ব্রীয় যুগের ক্ষেত্রে বর্তমানে এদের জীবাশ্মকে "ইনডেক্স ফসিল" হিসেবে বিবেচনা করা হয়ে থাকে।


title: ডাইনোসর

text: "আর্কিওপ্টেরিক্স"-এর জীবাশ্ম প্রথমবার ডাইনোসর ও পাখিদের যোগসূত্র প্রকাশ্যে নিয়ে আসে। এটিকে অন্তর্বর্তী জীবাশ্ম বলে গণ্য করা হয়, অর্থাৎ উভয় প্রকার প্রাণীর (ডাইনোসর "এবং" পাখি) বৈশিষ্ট্যই এর দেহে দেখা যায়। ডারউইনের লেখা "অরিজিন অব স্পিশিজ" বইয়ের প্রকাশনার মাত্র দু'বছর পরেকার এই আবিষ্কার বিবর্তনীয় জীববিজ্ঞান এবং সৃষ্টিবাদীদের মধ্যে জায়মান বিতর্ককে প্রবলভাবে উসকে দেয়। এই আদিম পাখিটি এত বেশি ডাইনোসরের মতো দেখতে যে এর বার্লিন নমুনাটির মতো চারপাশে পালকের ছাপ না থাকার কারণে অপর একটি নমুনাকে "কম্পসোগ্ন্যাথাস" মনে করা হয়েছিল। ১৯৯০ এর দশক থেকে আরও অনেক পালকযুক্ত ডাইনোসরের অবশেষ উদ্ধার করা হয়েছে, যা তাদের সাথে পাখিদের সংযোগের প্রমাণকে আরও দৃঢ় করেছে। এই নমুনাগুলোর অধিকাংশই পাওয়া গেছে উত্তর-পূর্ব চীনের লিয়াওনিং অঞ্চলের 'য়িক্সিয়ান প্রস্তরক্ষেত্র' থেকে, যা ক্রিটেশিয়াসে একটি বিচ্ছিন্ন দ্বীপ মহাদেশের আকারে ছিল। পালকের সন্ধান এখনও পর্যন্ত বিচ্ছিন্ন কিছু অঞ্চলে পাওয়া গেলেও পৃথিবীর অন্যত্রও উড়তে অক্ষম ডাইনোসরেরা পালকযুক্ত হয়ে থাকার সম্ভাবনা আছে। জীবাশ্ম নমুনায় পালকের বিরলতার একটা কারণ হতে পারে এই যে পালক, চামড়া ইত্যাদি নরম কলাকোশ প্রকৃতির প্রতিকূলতা সহ্য করে জীবাশ্মীভবন পর্যন্ত টিকে থাকতে পারে না। তাই জীবাশ্ম হওয়ার আগেই অধিকাংশ নমুনা থেকে পালকের চিহ্ন মুছে যায়।


title: টারডিগ্রেড

text:
টারডিগ্রেড(English: Tardigrade) (Latin: Tardigrada) হচ্ছে একটি অতিক্ষুদ্র ভাইরাস।এটি "পানি ভালুক" বা "Water Bear" নামেও পরিচিত।এই জীব পৃথিবীর অতি প্রাচীন জীবগুলোর একটি।এটি এতই ছোট যে একে শুধু মাইক্রোস্কোপ দিয়েই দেখা যায়।এটি সর্বপ্রথম আবিষ্কার করেন জার্মান বিজ্ঞানী Johann August Ephraim Goeze , 1773 সালে এবং তিন বছর পর এর ল্যাটিন নাম (Tardigrada:অর্থ- ধীর পদক্ষেপকারী) দেন ইতালীয় বিজ্ঞানী Lazzaro Spallanzani.এই আট পা ওয়ালা প্রানী যা পানিতে ভাসমান অবস্থায় থাকে , তা চরমভাবে টিকে থাকা একটি প্রানী।এটি ৩০ বছর পর্যন্ত বিনা খাদ্য গ্রহনে বেঁচে থাকতে পারে।তাছাড়াও এটি শূন্য ডিগ্রি থেকে হাজার ডিগ্রি তাপমাত্রায় বেঁচে থাকে।এমনকি এটি মহাশূন্যেও বেঁচে থাকতে পারে।গবেষণার মাধ্যমে দেখা গেছে, যদি এই প্রাণী খাদ্য না পায় তবে এর শারীরিক প্রক্রিয়া অনেকটাই স্থির হয়ে যায় যা একে বহুবছর বিনা আহারে বাঁচিয়ে রাখে।
তথ্যসূত্র:
Tardigrades - http://en.wikipedia.org/wiki/Tardigrade


title: ডাইনোসরের বিবর্তন

text: "পাখি (সরিস্কিয়া) এবং ট্রাইসেরাটপ্‌সের (অর্নিথিস্কিয়া) সাম্প্রতিকতম সাধারণ পূর্বপুরুষ এবং তাদের সমস্ত বংশধর" হিসেবে ডাইনোসরদের বর্ণনা দেওয়া যেতে পারে। এই সংজ্ঞা অনুযায়ী টেরোসর এবং আরও অনেক আর্কোসর প্রজাতি অল্পের জন্য ডাইনোসর পরিসীমার বাইরে থেকে যায়। টেরোসরেরা মেসোজোয়িক মহাযুগের প্রধান উড়ন্ত প্রাণী ও পৃথিবীর ইতিহাসে বৃহত্তম উড়ন্ত প্রাণী হিসেবে বিখ্যাত। "স্ক্লেরোমোক্লাস" (২২ কোটি-২২ কোটি ৫০ লক্ষ বছর), "ল্যাগারপেটন" (২৩ কোটি-২৩ কোটি ২০ লক্ষ বছর) ও "মারাসুকাস" (২৩ কোটি-২৩ কোটি ২০ লক্ষ বছর) হল আর্কোসরদের আরও কয়েকটি গণ যাদের ডাইনোসর বলা যায় না।


title: ট্রাইলোবাইট

text: এদের বিভিন্ন প্রজাতির জীবনধারণ পদ্ধতির মধ্যে পার্থক্য থাকলেও এরা সকলেই ছিল সামুদ্রিক প্রাণী। এদের কেউ কেউ সমুদ্রের তলদেশে চলাফেরা করে বেড়াত। তারা কেউ বা ছিল শিকারী, আবার কেউ কেউ অন্য মৃত প্রাণী ও উদ্ভিদ খেয়ে জীবনধারণ করত। আবার কেউ কেউ ঝিল্লি জাতীয় অঙ্গের সাহায্যে জল ছেঁকে খাবার সংগ্রহ করত। এদের অন্য কিছু প্রজাতি আবার জলের উপরিতলে ভেসে বেড়াত ও প্ল্যাঙ্কটন জাতীয় খাদ্যগ্রহণ করত। সত্যি বলতে আজকের সন্ধিপদ প্রাণীদের স্বাভাবিক জীবন পদ্ধতির প্রায় সব কিছুই ট্রাইলোবাইটদের মধ্যেও চোখে পড়ত। তবে তাদের মধ্যে কোনও পরভোজী প্রজাতি ছিল বলে এখনও পর্যন্ত তেমন কোনও প্রমাণ পাওয়া যায়নি, যদিও বিষয়টি নিয়ে বিশেষজ্ঞদের মধ্যে বিতর্ক আছে।


title: পালক

text: পালক নির্দিষ্ট মেরুদণ্ডী প্রাণীদের (বিশেষত পাখিদের) দেহে বহিঃত্বক বা ইপিডার্মিস থেকে উৎপন্ন বিচ্ছেদনযোগ্য জড় আবরণ। পাখিদের ছাড়াও কয়েক প্রজাতির প্রাগৈতিহাসিক উপাঙ্গযুক্ত ডাইনোসরদের দেহে পালকের অস্তিত্বের কথা জানা যায়। মেরুদণ্ডী প্রাণীদের দেহে প্রাপ্ত আচ্ছাদন তন্ত্রের মধ্যে পালকের গঠন সবচেয়ে জটিল ও বৈচিত্র্যপূর্ণ। বিবর্তনের ফলে প্রাণীদেহে কি ব্যাপক পরিবর্তন হতে পারে, পালক তার প্রত্যক্ষ প্রমাণ। অন্যসব প্রাণীদের থেকে পাখিদের খুব সহজে আলাদা করা যায় পালক দেখে। এ বৈশিষ্ট্য অন্য কোন প্রাণীতে নেই। এমনকি গৌণ বৈশিষ্ট্য হিসেবেও কোন কোন প্রাণী পাখিদের এ মৌলিক বৈশিষ্ট্য অর্জনে ব্যর্থ হয়েছে। যেসব প্রাগৈতিহাসিক উপাঙ্গযুক্ত প্রাণীদের পালক ছিল, তাদের পালকযুক্ত ডাইনোসর বলা হয়। পালক হালকা, স্থিতিস্থাপক, বেশিরভাগ ক্ষেত্রে পানিরোধী এবং উড়ার জন্য গুরুত্বপূর্ণ। পাখিরা আত্মরক্ষা ও যোগাযোগের মাধ্যম হিসেবেও পালক ব্যবহার করে। মেলানিনের বিভিন্ন মাত্রার উপর নির্ভর করে পালকের বিভিন্ন রঙ হয়। পালক বিভিন্ন পাখিতে বিভিন্নভাবে রূপান্তরিত।


title: অর্ডোভিশিয়ান

text: অর্ডোভিশিয়ান যুগের ত্রিখণ্ডী বা ট্রাইলোবাইটরা তাদের পূর্ববর্তী ক্যাম্ব্রিয়ান যুগের জ্ঞাতিদের চেয়ে অনেকাংশে আলাদা ছিল। এদের বহু প্রজাতি বিচিত্র আকারের কাঁটা ও গুটি প্রভৃতি বিবর্তনের মাধ্যমে আদিম ইউরিপ্টেরিড, নটিলয়েড প্রভৃতি শিকারী প্রাণীদের আক্রমণ থেকে আত্মরক্ষার সুবিধা পায়। "অ্যাগ্লিনা পিস্কা" প্রভৃতি প্রজাতি সাঁতারের উপযুক্ত অঙ্গসংস্থান তৈরি করে। সমুদ্রের তলার কাদা থেকে খাদ্যসংগ্রহের জন্য কোনো কোনো ত্রিখণ্ডীর মুখে আবার বেলচা-সদৃশ তুণ্ডের আবির্ভাব ঘটে। ট্রাইনিউক্লিড নামক ত্রিখণ্ডীদের এক অল্প পরিচিত জ্ঞাতি তাদের শিরস্ত্রাণের চারদিকে এক চওড়া সীমারেখার বিবর্তন ঘটায়। "অ্যাসাফাস কোয়ালেউস্কি" প্রভৃতি কিছু কিছু ত্রিখণ্ডীর মাথায় শিকারীদের শনাক্ত করার জন্য দণ্ডাকার চোখের আবির্ভাব হয়, আবার অন্যান্য কিছু প্রজাতির চোখ সম্পূর্ণ লোপ পায়। আণবিক ঘড়ি বিশ্লেষণের মাধ্যমে জানা যায়, অর্ডোভিশিয়ানের অন্তিম লগ্নে অ্যারাকনিড জাতীয় সন্ধিপদীরা স্থলে বসবাস শুরু করে।


title: ট্রাইলোবাইট

text: ট্রাইলোবাইটরা ছিল অমেরুদণ্ডী সন্ধিপদী প্রাণী। এদের একটি শক্ত বহির্কঙ্কাল থাকত। দেহ ছিল সুষম ও কয়েকটি সুস্পষ্ট অংশ নিয়ে গঠিত। এদের অনেকগুলি করে সন্ধিল পদ থাকত, যার সাহায্যে তারা সহজেই যেকোনও দিকে যেতে পারত। এদের যে সমস্ত জীবাশ্ম পাওয়া গেছে তার উপর ভিত্তি করে এদের ৯টি বর্গ, ১৫০টি পরিবার, ৫০০০'এরও বেশি গণ ও ১৭০০০'এর মতো প্রজাতিকে চিহ্নিত করা সম্ভব হয়েছে, যাদের মধ্যে ১৫০০০ প্রজাতির পূর্ণ বিবরণ দেওয়াও সম্ভব হয়েছে। এখনও প্রতিবছর এদের নতুন নতুন প্রজাতি আবিষ্কৃত হয়ে চলেছে। এত প্রজাতি খুঁজে পাওয়ার ফলে বিলুপ্ত প্রাণীজগতের মধ্যে ট্রাইলোবাইটকেই সবচেয়ে বেশি বৈচিত্রপূর্ণ বলে বর্তমানে মনে করা হয়। প্রায় ৭০ সেন্টিমিটার লম্বা আইসোলেটাস রেক্স হল এখনও পর্যন্ত খুঁজে পাওয়া সবচেয়ে বড় প্রজাতির ট্রাইলোবাইট। উত্তর আমেরিকার হাডসন উপসাগরে এদের জীবাশ্ম খুঁজে পাওয়া গেছে।


title: ইন্দোর দুরন্ত এক্সপ্রেস

text: মুম্বাই - ইন্দোর সেক্টর এ এই ট্রেন টি দ্রুততম ট্রেন। ১২২২৭ দুরন্ত এক্সপ্রেস হয়ে যখন এই ট্রেন টি চলে তখন এটি গড়ে ৬৫.৮৮ কিলোমিটার প্রতি ঘন্টার বেগে চলে এবং ৮২৯ কিলোমিটার এর দুরত্ব ১২ ঘন্টা ৩৫ মিনিট সময়ে পূরণ করে। এই ট্রেন টাই যখন ১২২২৮ দুরন্ত এক্সপ্রেস হয়ে ফেরে তখন এটি গড়ে ৬৫.৬৬ কিলোমিটার প্রতি ঘন্টার বেগে চলে এবং ৮২৯ কিলোমিটার এর দুরত্ব ১২ ঘন্টা ৪০ মিনিট সময়ে পূরণ করে। এই ট্রেন টি সপ্তাহে ২ দিন নিজের পরিসেবা প্রদান করে। ট্রেন সংখ্যা ১২২২৭, বৃহস্পতিবার এবং শনিবার চলে। ওদিকে ট্রেন সংখ্যা ১২২২৮, শুক্রবার এবং রবিবার চলে। যাত্রীদের খাদ্য এবং পানীয়র ব্যবস্থা সরবরাহ করার জন্য এই ট্রেন এর সাথে একটি প্যান্ট্রী কার ও আছে।


title: পাঞ্জাব মেইল

text:
ইন্ডিয়ান রেলওয়ের নিয়মানুসারে যেহেতু ট্রেনটির গড় গতি ৫৫ কিমি/ঘন্টা(৩৪ মাইল/ঘন্টা), তাই এটিকে সুপারফাস্ট এক্সপ্রেস ট্রেন এর মধ্যে অন্তর্ভূক্ত করা হয়৷
পূর্বে ট্রেনটিকে ৩ টি লোকোমোটিভ পরিচালনা করত৷ একটি ডুয়েল ট্রাকশন ডাব্লিউসিএএম ৩ ইঞ্জিন ট্রেনটিকে মুম্বাই সিএসটি হতে ইগতপুরি পর্যন্ত নিয়ে যেত৷ এরপর ঘাজিয়াবাদ হতে একটি ডাব্লিউএপি ৪ ইঞ্জিন ট্রেনটিকে নয়া দিল্লি পর্যন্ত নিয়ে যেত এবং শেষ পর্যন্ত একটি ডাব্লিউডিপি ৪ ইঞ্জিন ট্রেনটিকে ভগত কি কথি হতে বাকি পথ নিয়ে গিয়ে এর শেষ স্টেশন ফিরোজপুর ক্যান্টনমেন্ট এ পৌঁছাতো৷


title: নন্দীগ্রাম এক্সপ্রেস

text: ১১৪০১/১১৪০২ নং নন্দিগ্রাম এক্সপ্রেস ট্রেনটি ভারতীয় রেলওয়ের নিজস্ব একটি ট্রেন যা ভারতের মুম্বাই এবং নাগপুরের ভেতর চলাচল করে। ট্রেনটি যখন মুম্বাই থেকে নাগপুর জংশনে গমন করে তখন ১১৪০১ নাম্বারটি ধারন করে এবং যখন উল্টো পথে ফিরে আসে তখন ১১৪০২ নাম্বারটি ধারন করে। ট্রেনটি ভারতের দুইটি গুরুত্বপূর্ন রাজ্যকে সংযুক্ত করে বিধায় প্রচুর সংখ্যাক জনগন এটি ব্যবহার করে থাকে। ট্রেনটি দিনের মাঝামাঝি যাত্রা শুরু করে পরদিন গন্তব্যে পৌছে এবং একই উপায়ে ফিরে আসে। ট্রেনটি ভারতের একটি বিখ্যাত ট্রেন হলেও এটির টিকিট মূল্য খুব একটা বেশী নয়।


title: পাঞ্জাব মেইল

text:
পাঞ্জাব মেইল অবশ্য একটি রেলওয়ে মেইল কোচও পরিবহন করে থাকে৷ আর এ কারণেই এক্সপ্রেসটির নামের সাথে মেইল শব্দটি যু্ক্ত হয়েছে৷
পাঞ্জাব মেইল ১২১৩৭ নং ট্রেনটি ৩৪ ঘন্টা ০০ মিনিটে ১৯৩০ কিলোমিটার(৫৬.৭৬ কিমি/ঘন্টা) পথ অতিক্রম করে এবং পাঞ্জাব মেইল ১২১৩৮ নং ট্রেনটি ৩৩ ঘন্টা ৫৫ মিনিটে ১৯৩০ কিলোমিটার(৫৬.৯০ কিমি/ঘন্টা) পথ অতিক্রম করে৷


title: গোমতি এক্সপ্রেস

text:
যেহেতু ট্রেনটির গড় গতি ৫৫ কিমি/ঘন্টা(৩৪ মাইল/ঘন্টা) এর উপরে, তাই ইন্ডিয়ান রেলওয়ের নিয়মানুসারে ট্রেনটিকে সুপারফার্স্ট শ্রেণির অন্তর্ভূক্ত করা হয়েছে৷
১২৪১৯/২০ লক্ষ্ণৌ টু নয়াদিল্লি গোমতি এক্সপ্রেস ট্রেন কানপুর সেন্ট্রাল, পানকি, ইটাওয়া, টান্ডলা জংশন, খুরজা জংশন, আলীগড় জংশন ও ঘাজিয়াবাদ জংশন হয়ে নয়াদিল্লি চলাচল করে৷
যেহেতু পুরো লাইনটি বিদ্যুৎচালিত, তাই কানপুর হতে একটি ডাব্লিউএপি ৪ ইঞ্জিন দ্বারা ট্রেনটি চালিত হয়৷
১২৪১৯ নং লক্ষ্ণৌ টু নয়াদিল্লি গোমতি এক্সপ্রেস ট্রেনটি প্রতিদিন ইন্ডিয়ান স্ট্যান্ডার্ড টাইম ০৬:০০ টায় লক্ষ্ণৌ এন আর ছেড়ে যায় এবং ঐ একই দিনে ইন্ডিয়ান স্ট্যান্ডার্ড টাইম ১৫:০৫[১] টায় নয়াদিল্লি পৌঁছে৷
অপরদিকে ১২৪২০ নং নয়াদিল্লি টু লক্ষ্ণৌ গোমতি এক্সপ্রেস ট্রেনটি প্রতিদিন ইন্ডিয়ান স্ট্যান্ডার্ড টাইম ১২:২৫ টায় নয়াদিল্লি ছেড়ে যায় এবং ঐ একই দিনে ইন্ডিয়ান স্ট্যান্ডার্ড টাইম ২১:২৫ টায় লক্ষ্ণৌ পৌঁছে৷


title: নন্দীগ্রাম এক্সপ্রেস

text: ১১৪০১ নন্দিগ্রাম ট্রেনটি মুম্বাই থেকে নাগপুর পৌছনোএ সময় বেশ কয়েকটি গুরুত্বপূর্ণ স্থানে থামে। স্থান সমূহ হলো দাদার, থানে, কাল্লায়ান, ইজাতপুরি, নাসিক রোড, মানমাদ জংশন, আওরাঙ্গাবাদ, হুজুর সাহেব নান্দেদ, আদিলাবাদ, সেভাগ্রাম, নাগপুর জংশন। যাত্রার প্রথম দিনে ট্রেনটি মুম্বাই থেকে আওরাঙ্গাবাদ পর্যন্ত যেতে সক্ষম হয় এবং দ্বিতীয় দিন সেভাগ্রাম পৌছে এবং পরিশেষে গন্তব্যে পৌছে যায়। তবে ট্রেনটি সর্বমোট ৩৩ টি স্থানে থামে। নাগপুর থেকে ফেরার সময় ট্রেনটি একই পথে ফিরে আসে এবং একই স্টেশন সমূহতে যাত্রাবিরতি বজায় রাখে।


title: ডিব্রুগড়-কন্যাকুমারী বিবেক এক্সপ্রেস

text: প্রতি সপ্তাহে চলাচলকারী এই ট্রেনটি, যার নম্বর ১৫৯০৫/১৫৯০৬, বর্তমানে ভারত উপমহাদেশের দীর্ঘতম রুটের ট্রেন৷ এটি ভারতের উত্তর-পূর্ব অঞ্চল তথা আসামের ডিব্রুগড়কে ভারতের প্রধান ভূ-খন্ডের সর্ব-দক্ষিন অঞ্চল তামিল নাড়ুর কন্যাকুমারীর সাথে সংযুক্ত করে৷ ট্রেনটি ডিব্রুগড় হতে কন্যাকুমারী পর্যন্ত সর্বমোট ৪২৭৩ কিলোমিটার পথ পরিভ্রমণ করে৷ এই এক্সফ্রেস ট্রেনটি যাত্রাপথে ৫৭ বি স্টেশনে থামে।


title: পাঞ্জাব মেইল

text:
দ্যা ১২১৩৭/১২১৩৮ পাঞ্জাব মেইল ইন্ডিয়ান রেলওয়ের সেন্ট্রাল রেলওয়ে জোন এর একটি সুপারফাস্ট এক্সপ্রেস ট্রেন৷ ট্রেনটি ভারতের মুম্বাই ও ফিরোজপুর এর মধ্যে চলাচল করে থাকে৷ ট্রেনটি মুম্বাই সিএসটি হতে ফিরোজপুর যাওয়ার পথে ১২১৩৬ নং ট্রেন এবং ফিরোজপুর হতে পুনরায় মুম্বাই সিএসটিতে ফিরে আসতে ১২১৩৮ নং ট্রেন হিসাবে পরিচালিত হয়ে থাকে৷ মুম্বাই ও ফিরোজপুর এর মধ্যে দৈনিক নিয়মিত চলাচলকারী দুটি ট্রেন এর মধ্যে এটি একটি৷ অপর ট্রেনটি হচ্ছে ফিরোজপুর জনতা এক্সপ্রেস৷
এটি ভারতের মধ্যে চলাচলকারী ট্রেন এক্সপ্রেসগুলোর মধ্য অন্যতম প্রাচীন একটি এক্সপ্রেস৷ এক্সপ্রেসটি ১৯১২ সাল হতে( ১০৫ বছর) ভারতের অভ্যন্তরে চলাচল করে আসছে৷ ধারণা করা হয় এক্সপ্রেসটির আনুষ্ঠানিক যাত্রা শুরু হয় ১৯১২ সালের ১ জুন৷ তখন ট্রেনটি পরিচিত ছিলো পাঞ্জাব লিমিটেড হিসাবে এবং প্রাথমিকভাবে ট্রেনটি ব্রিট্রিশ কর্মকর্তা, সিভিল সার্জেন্ট এবং তাদের পরিবারবর্গকে ব্যালার্ড পিয়ার হতে পেশোয়ার এবং দিল্লি ও ভারতের উত্তর পশ্চিম সীমান্তে পরিবহন করত৷ এই এক্সপ্রেস ট্রেনটি অপর একটি ট্রেন দ্যা গ্রান্ড ট্রাঙ্ক এক্সপ্রেস, যা ১৯২৯ সালের ১ জানুয়ারী হতে চলাচল করে, তা হতেও পুরাতন৷
১৯১৪ সালে পাঞ্জাব মেইল এর যাত্রা শুরুর স্টেশন পরিবর্তন করে ভিক্টোরিয়া টার্মিনাস এ নিয়ে যাওয়া হয় এবং পরবর্তী সময়ে ১৯৪৭ সালে ভারত বিভাগের পরে পুনরায় ভারত-পাকিস্তান সীমান্তের ফিরোজপুরে নিয়ে আসা হয়৷


title: আওরঙ্গবাদ জন শতাব্দী এক্সপ্রেস

text: আওরঙ্গবাদ থেকে যখন ট্রেন টি ছারে তখন এটির সংখা থাকে ১২০৭২| এটি সকাল ৬ টার সময় আওরঙ্গবাদ থেকে রওনা দিয়ে দাদার এ গিয়ে দুপুর ১২ টা বেজে ৩০ মিনিট এ পৌছায় যার দরুন দেখা যাই যে এই ট্রেন টি ৩৭৪ কিলোমিটার দুরত্ব ৬ ঘন্টা ৩০ মিনিট সময় এ পূরণ করে| এই ট্রেন টি নিজের যাত্রাপথে মান্মাড জংশন্, নাসিক রোড, কল্যাণ জংশন্ এবং থানে স্টেশন এ দাঁড়ায়| এ ছাড়াও এটি কাসারা এবং ইগত্পুরি তে থামে অপারেসনাল স্টপ হিসাবে|


title: লক্ষ্ণৌ মেইল

text: দিল্লী থেকে ট্রেনটি(#১২২৩০) যাত্রা আরম্ভ করে রাত ২২:১০ মিনিটে এবং পরবর্তী সকাল ০৬:৪৫ মিনিটে তা লক্ষ্ণৌতে পৌছে যায়। ফিরতি ট্রেনটি লক্ষ্ণৌ ছেড়ে যায় ২২:১৫ মিনিটে এবং দিল্লী পৌছে যায় সকাল ৭:১০ মিনিটে।[৩] লক্ষ্ণৌ এক্সপ্রেস তার ৮ ঘন্টার যাত্রাতে ৪৯৩ কি মি পথ অতিক্রম করে যে যে স্থান সমূহ স্পর্শ করে সেগুলি হলো লক্ষ্ণৌ, হারদৌ, শাহজাহানপুর, বারেইলি, রামপুর, মোরাদাবাদ, হাপুর, গাজীয়াবাদ, নতুন দিল্লী। ট্রেনটি সপ্তাহের ৭ দিনই যাতাযাত করে এবং এই পথে সবচেয়ে জনপ্রিয় ট্রেন হিসাবে সুপরচিত।


title: খালেদ মোশাররফ

text: যুদ্ধের পর খালেদ মোশাররফ ঢাকা সেনা সদর দপ্তরে স্টাফ অফিসার হিসেবে নিয়োগ লাভ করেন। পরে তিনি বাংলাদেশ সেনাবাহিনীর চীফ অব জেনারেল স্টাফ হিসেবে নিয়োগ লাভ করেন। মুক্তিযুদ্ধে বীরত্বপূর্ণ ভূমিকা পালনের জন্য বাংলাদেশ সরকার ১৯৭২ সালে খালেদ মোশাররফকে বীর উত্তম উপাধিতে ভূষিত করে। বঙ্গবন্ধু শেখ মুজিবুর রহমানের সপরিবারে নিহত হবার পর ৩ নভেম্বর, ১৯৭৫ সালে একটি সামরিক অভ্যুত্থানের নেতৃত্ব দেন। ঐ সময় তিনি সেনাপ্রধান মেজর জেনারেল জিয়াউর রহমানকে গৃহবন্দি করেন এবং নিজেকে মেজর জেনারেল পদে উন্নীত করে সেনাপ্রধান হন । ঠিক তিন দিন পর ৭ নভেম্বর আরেকটি পাল্টা অভ্যুত্থানে তিনি নিহত হন।


title: পারভেজ মুশাররফ

text: পারভেজের জন্ম হয়েছিলো দিল্লীতে ১৯৪৩ সালে, তিনি করাচী এবং তুরস্কের ইস্তানবুলে বড় হন। লাহোরের ফরমান ক্রিশ্চিয়ান কলেজে মুশাররফ গণিত নিয়ে ভর্তি হলেও পরিবারের অমতে পাকিস্তান মিলিটারি একাডেমী কাকুলে যোগ দেন ১৯৬১ সালে। ১৯৬৪ সালে তিনি একাডেমী থেকে ২য় লেফটেন্যান্ট হিসেবে বের হয়েছিলেন। এই ২য় লেফটেন্যান্ট পদবীতেই তিনি ১৯৬৫ সালের পাক-ভারত যুদ্ধে অংশগ্রহণ করেন। আশির দশকে ব্রিগেডিয়ার পদবীতে তিনি একটি গোলন্দাজ ব্রিগেডের অধিনায়কত্ব করেন। নব্বইয়ের দশকে মেজর-জেনারেল মুশাররফ একটি পদাতিক ডিভিশনের অধিনায়কত্ব এবং পাকিস্তান সেনাবাহিনীর কমান্ডো বাহিনী 'স্পেশাল সার্ভিসেস গ্রুপ' এর প্রধান অধিনায়ক হন। তিনি পরে সেনাবাহিনী সদর দপ্তরে ডেপুটি মিলিটারি সেক্রেটারি এবং ডাইরেক্টর জেনারেল অব মিলিটারি অপারেশন্স ডাইরেক্টরেট ছিলেন।


title: নওয়াজ শরীফ

text: মিয়া মুহম্মদ নওয়াজ শরীফ (উর্দু: میاں محمد نواز شریف ) (জন্ম: ডিসেম্বর ২৫, ১৯৪৯) একজন পাকিস্তানী রাজনীতিবিদ। তিনি তিন বার পাকিস্তানের প্রধানমন্ত্রী নির্বাচিত হন। প্রথমবার তিনি নভেম্বর ১, ১৯৯০ হতে জুলাই ১৮, ১৯৯৩ পর্যন্ত এই পদে ছিলেন। দ্বিতীয় বার তিনি ফেব্রুয়ারি ১৭, ১৯৯৭ হতে অক্টোবর ১২, ১৯৯৯ পর্যন্ত দায়িত্ব পালন করেন। তৃতীয় বার দ্বায়িত্ব পালন করেন ২০১৩ থেকে ২০১৭ সাল পর্যন্ত। ১৯৮৫ সাল থেকে ১৯৯০ সাল পর্যন্ত তিনি পাঞ্জাবের মুখ্যমন্ত্রী হিসেবে দ্বায়িত্ব পালন করেন। তিনি পাকিস্তান মুসলিম লীগ এর সদস্য। আন্তর্জাতিক ভাবে তাঁর খ্যাতি ছড়িয়ে পড়ে ১৯৯৮ সালে ভারতের পারমাণবিক বোমা পরীক্ষার জবাবে পাকিস্তানের পালটা পারমাণবিক বিস্ফোরণ পরীক্ষার আদেশ করার পরে। , এবং ১৯৯৯ সালে জেনারেল পারভেজ মোশাররফ এর হাতে নাটকীয়ভাবে ক্ষমতাচ্যুত হওয়ার পরে।


title: পারভেজ মেহেদী কোরেশী

text:
এয়ার চীফ মার্শাল পারভেজ মেহেদী কোরেশী (উর্দু: پرویز مهدی قریشی; জ. ১ অক্টোবর ১৯৪৩), নিশান-ই-ইমতিয়াজ (মিলিটারি), সিতারা-ই-বাসালাত, সাধারণভাবে পিকিউ মেহেদী নামে পরিচিত, একজন অবসরপ্রাপ্ত চার-তারকা বিমান বাহিনী কর্মকর্তা এবং সাবেক লড়াকু বৈমানিক যিনি পাকিস্তান বিমান বাহিনীর ৮ম প্রধান কর্মকর্তা হিসেবে দায়িত্ব পালন করেন যে পদে নিয়োগ পান ১৯৯৭ সালে এবং ২০০০ সালে অবসরপ্রাপ্ত হন। এয়ার চীফ মার্শাল মেহেদী পাকিস্তানের সাবেক রাষ্ট্রপতি সেনাশাসক জেনারেল পারভেজ মোশাররফের বন্ধু ছিলেন।
১৯৪৩ সালের ১ই অক্টোবর এক দরিদ্র চাষা পরিবারে মেহেদী জন্ম নেন পাঞ্জাব প্রদেশে। একটা গ্রাম্য উচ্চ বিদ্যালয় থেকে কোনো রকমে ম্যাট্রিক পাশ করে ১৯৬১ সালে পাকিস্তান বিমান বাহিনীতে চাকরী পেয়ে যান মেহেদী, ক্যাডেট হিসেবে তিনি প্রথমে কাকুলস্থিত পাকিস্তান মিলিটারি একাডেমীতে যোগ দেন, ওখানে তিনি পাকিস্তানের ভবিষ্যৎ সেনাপ্রধান এবং রাষ্ট্রপতি পারভেজ মোশাররফের সঙ্গে বন্ধুত্ব করেন যিনি সেনাবাহিনীতে কমিশনের জন্য পড়ছিলেন। আব্দুল আজিজ মীর্জা নামের আরো একজন ছিলেন যিনি মেহেদীর ঘনিষ্ঠ বন্ধুতে পরিণত হন তবে ইনি নৌবাহিনীতে কমিশনের জন্য অধ্যায়নরত ছিলেন।


title: মোহাম্মদ আবদুর রব

text: পাকিস্তান সেনাবাহিনী থেকে লেফটেন্যান্ট কর্নেল হিসেবে ১৯৭০ সালে অবসর নেওয়ার পর মোহাম্মদ আবদুর রব রাজনীতিতে যুক্ত হন। ওই বছরই অনুষ্ঠিত হয় পাকিস্তানের জাতীয় পরিষদ নির্বাচন। তিনি আওয়ামী লীগের প্রার্থী হিসেবে জাতীয় পরিষদের সদস্য (এমএনএ) নির্বাচিত হন। মুক্তিযুদ্ধের সূচনায় বৃহত্তর সিলেট জেলায় প্রতিরোধ যুদ্ধে তিনি গুরুত্বপূর্ণ ভূমিকা পালন করেন।


title: আশফাক পারভেজ কায়ানী

text: জেনারেল আশফাক পারভেজ কায়ানী পাকিস্তান সেনাবাহিনীর একজন মেধাবী কর্মকর্তা ছিলেন। আশফাক পাকিস্তান সেনাবাহিনীর একজন সিনিয়র জেনারেল হিসেবে ২০০৭ সালের ২৯শে নভেম্বর দেশটির সবচেয়ে প্রভাবশালী পদ 'চীফ অব আর্মি স্টাফ' পদে সাবেক রাষ্ট্রপতি পারভেজ মুশাররফ দ্বারা নিয়োগপ্রাপ্ত হন। ২০১৩ সালের একই দিনে অর্থাৎ ২৯শে নভেম্বরে আশফাক সেনাবাহিনী থেকে অবসর গ্রহণ করেন।


title: পারভেজ মুশাররফ

text: পারভেজ মুশাররফ (উর্দু: پرويز مشرف "পার্ভ়েজ়্ মুশার্‌রাফ়্"; জন্ম আগস্ট ১১, ১৯৪৩) পাকিস্তানের সাবেক রাষ্ট্রপতি, এবং সাবেক সেনাপ্রধান। ১৯৯৯ সালের ১২ই অক্টোবর তারিখে সামরিক অভ্যুত্থানের মাধ্যমে নওয়াজ শরীফকে ক্ষমতাচ্যুত করে মোশাররফ রাষ্ট্রক্ষমতা দখল করে নেন। পরে ২০০১ সালের ২০শে জুন তারিখে তিনি রাষ্ট্রপতির পদ গ্রহণ করেন।


title: পারভেজ মেহেদী কোরেশী

text: ১৯৭১ সালের ২৩শে নভেম্বর মেহেদী ভারতীয় সেনাবাহিনীর সদস্যদের হাতে ধরা পড়ার সঙ্গে সঙ্গেই তাদের সৈনিকেরা তাকে রাইফেল দিয়ে পেটায়। ভারতীয় সেনাবাহিনীর একজন ক্যাপ্টেন তার সঙ্গে ভালো আচরণ করে তাকে সৈনিকদের হাত থেকে বাঁচিয়ে দেন। ভারতীয় সংবাদপত্র এবং রেডিওতে পাকিস্তান বিমান বাহিনীর ফ্লাইট লেফটেন্যান্ট পারভেজ মেহেদী কোরেশী নামের একজন বৈমানিক ধরা পড়েছেন - এ খবর ফলাও করে প্রকাশিত হয়; তাছাড়া ঢাকা বিমানঘাঁটির এয়ার অধিনায়ক (এয়ার অফিসার কমান্ডিং) এয়ার কমোডোর এনামুল হক এই খবরটি পশ্চিম পাকিস্তানে পাকিস্তান বিমান বাহিনী সদর দপ্তরে পাঠান এবং রাষ্ট্রপতি জেনারেল ইয়াহিয়া খানও এই সংবাদটি পেয়ে দুঃখ প্রকাশ করেন যে ভারতীয় সেনাবাহিনী তাদের ঐ পাইলটটাকে হত্যা করতে পারে।


title: আশফাক পারভেজ কায়ানী

text: ২০০৭ সালের ৮ই অক্টোবর আশফাককে পূর্ণ জেনারেল র‍্যাঙ্কে পদোন্নতি দেন রাষ্ট্রপতি পারভেজ মুশাররফ এবং ভাইস চীফ অব দ্যা আর্মি স্টাফ বা পাকিস্তান সেনাবাহিনীর দ্বিতীয় প্রধান সামরিক কর্মকর্তা হিসেবে নিয়োগ দেন। ২৯শে নভেম্বর তারিখে পারভেজ সেনাবাহিনী থেকে পদত্যাগ করলে আশফাককে 'চীফ অব দ্যা আর্মি স্টাফ' নিয়োগ করা হয়। বিশ্বের অন্যতম খ্যাতনামা গোয়েন্দা সংস্থা 'ইন্টার-সার্ভিসেস ইন্টেলিজেন্স' এর মহাপরিচালক হিসেবে আশফাক লেফটেন্যান্ট-জেনারেল থাকাকালীন ২০০৪ সাল থেকে ২০০৭ সাল পর্যন্ত ভাইস আর্মি চীফ হওয়ার আগ পর্যন্ত ছিলেন। এছাড়াও কায়ানীর আরেকটি গুরুত্বপূর্ণ নিয়োগ ছিলো সেনাবাহিনী সদর-দপ্তরে মিলিটারি অপারেশন্স পরিদপ্তরে মহাপরিচালক হিসেবে কাজ করা, যেই দায়িত্ব তিনি ২০০০ সাল থেকে ২০০৩ পর্যন্ত মেজর-জেনারেল পদবীতে পালন করেছিলেন।


title: পারভেজ মুশাররফ

text: ১৯৯৮ সালের অক্টোবর মাসে পারভেজ মুশাররফের পদবী লেফটেন্যান্ট-জেনারেল থেকে পূর্ণ জেনারেল পদবীতে উন্নীত করেন তৎকালীন প্রধানমন্ত্রী নওয়াজ শরীফ। পূর্ণ জেনারেল হিসেবে পারভেজ সেনাবাহিনী প্রধান এবং চেয়ারম্যান অব দ্যা জয়েন্ট চীফস অব স্টাফ কমিটির দায়িত্ব পেয়েছিলেন। ১৯৯৯ সালে ভারতে হামলার মূল পরিকল্পনা পারভেজই করেছিলেন যেটা পরে কার্গিল যুদ্ধতে রূপ নেয়। প্রধানমন্ত্রী শরীফের সঙ্গে বিভিন্ন বিষয়ে পারভেজের তর্কাতর্কি থাকায় শরীফ পারভেজকে সামরিক বাহিনী থেকে বরখাস্ত করার সিদ্ধান্ত নিয়েছিলেন। জেনারেল পারভেজ এর জবাব হিসেবে নওয়াজ শরীফকে এক সামরিক অভ্যুত্থানের মাধ্যমে প্রধানমন্ত্রীর পদ থেকে সরিয়ে দেন ১৯৯৯ সালে; শরীফ গৃহবন্দী হন এবং তাকে রাওয়ালপিন্ডির সেন্ট্রাল জেলে আটকিয়ে রাখা হয়।


title: লর্ড

text: লর্ড ২০১৩ সালের মাঝামাঝিতে তার প্রথম একক রয়্যালস মুক্তি দেন। এটি আন্তর্জাতিক জনপ্রিয়তা লাভ করে এবং এর ফলে লর্ড ১৯৮৭ সালের পর সবচেয়ে কম বয়সী একক শিল্পী হিসেবে বিলবোর্ড হট ১০০ এর শীর্ষস্থান অর্জন করেন। ২০১৩ সালের শেষের দিকে তার প্রথম অ্যালবাম পিউর হেরোইন মুক্তি পায়। অ্যালবামটি অস্ট্রেলিয়া এবং নিউজিল্যান্ডে শীর্ষস্থান দখল করে এবং যুক্তরাষ্ট্রের বিলবোর্ড ২০০তে তৃতীয় স্থানে পৌছায়। এর পরবর্তী এককগুলি হল “টেনিস কোর্ট”, “টিম”, নো বেটার এবং “গ্লোরি অ্যান্ড গোর”।


title: অ্যাডেল

text:
আডেলই প্রথম শিল্পী যার ৩টি গান একই সময়ে "বিলবোর্ডের" সেরা ১০০ গানের তালিকার প্রথ ১০টি স্থান করে নেয় এবং প্রথম নারী সঙ্গীতশিল্পী যার দুটি অ্যালবাম বিলবোর্ডের সেরা ৫টি এ্যালবামের মধ্যে স্থান করে নেয়।
"21" যুক্তরাজ্য এবং যুক্তরাষ্ট্রে সবচেয়ে বেশি সময় ধরে তালিকার শীর্ষে থাকা নারী কন্ঠের শিল্পীর অ্যালবাম।
২০১২ এবং ২০১২ সালে "বিলবোর্ড" ম্যাগাজিন আডেল বছরের সেরা শিল্পী হিসেবে ঘোষনা করে।
২০১২ সালে আডেল ভিএই1 প্রনীত সঙ্গীতের সেরা ১০০ নারীর তালিকায় ৫ম স্থান অর্জন করেন এবং টাইম পত্রিকা তাকে বিশ্বের সেরা অণুপ্রেরণা দানকারীদের অন্যতম হিসেবে ঘোষনা করে।


title: ফিফটিন (একক সংগীত)

text: বিলবোর্ড হট কান্ট্রি সং চার্টে গানটি ৪১তম  স্থান থেকে যাত্রা করে। ২য় সপ্তাহে এটি ৩১ তম স্থানে চলে আসে এবং সপ্তাহ শেষে ৭ই নভেম্বর,২০০৯ সালে শীর্ষ দশের মধ্যে ছিল। ছয় সপ্তাহ পরে এটি সপ্তম স্থান দখল করে। "ফিফটিন" বিলবোর্ড গানটি পপ সং চার্টে প্রথম হয়, বিলবোর্ড এডাল্ট কনটেম্পোরারি চার্টে ১২তম, বিলবোর্ড এডাল্ট পপ সং চার্টে চৌদ্দতম স্থানে ছিল।


title: এলি গোল্ডিং

text: ২০১০ সালে, দ্বিতীয় সঙ্গীতশিল্পী হিসেবে বিবিসির বার্ষিক পুলের শীর্ষ স্থানে পৌছান এবং একই বছর ২০১০ ব্রিট এ্যাওয়ার্ডসে ক্রিটিকস চয়েস এ্যাওয়ার্ড অর্জন করেন। ঐ বছর তিনি তার প্রথম স্টুডিও অ্যালবাম "লাইটস" প্রকাশ করেন। এটি ইউকে অ্যালবামস চার্টে শীর্ষ স্থান দখল করে এবং যুক্তরাজ্যে এর ৮,৫০,০০০ সংস্করণ বিক্রি হয়। ২০১০ সালের নভেম্বরে অ্যালবামটি "ব্রাইট লাইটস" নামে পুনঃপ্রকাশ করা হয় যাতে ছিল দুইটি একক। একটি হলো এলটন জনের সঙ্গ কভার "ইওর সং", যা ইউকে সিঙ্গেল চার্টসে দ্বিতীয় স্থান অর্জন করে। অন্যটি "লাইটস", যা এলি গোল্ডিঙের বিলবোর্ড হট ১০০-তে সর্বোচ্চ চাটকৃত একক। এটি সেখানে দ্বিতীয় স্থান দখল করেছিল।


title: ব্রুনো মার্স

text: ২০০৯-এ, তিনি সহ-প্রতিষ্ঠা করেন দ্য স্মিজিনটন্স প্রোডাকশন টিম, যেটি প্রযোজনা করে বি.ও.বি কর্তৃক "নাথিং' অন ইউ" এবং ট্রাভি ম্যাককয় কর্তৃক "বিলিয়নিয়ার" একক দুটি। তিনি হুকস এর উভয় এককে আবিভূর্ত হন , এতে একক শিল্পী হিসেবে খ্যাতি পেতে থাকেন। তার অভিষেক স্টুডিও অ্যালবাম হচ্ছে "ডু-উপস অ্যান্ড হোলিগ্যানস" (২০১০), এটিতে রয়েছে মার্কিন যুক্তরাষ্ট্রের "বিলবোর্ড" হট ১০০ তালিকার শীর্ষে থাকা একক "জাস্ট দ্য ওয়ে ইউ আর" এবং "গ্রেনাডে", সেইসাথে চতুর্থ একক "দ্য লেজী সঙ" ও। তার দ্বিতীয় অ্যালবাম, "অ্যানঅর্থোডক্স জুকবক্স" (২০১২), মার্কিন যুক্তরাষ্ট্রে তালিকায় ১ নম্বরে অবস্থান করে নেয়। অ্যালবামটিতে রয়েছে "লকড আউট অব হ্যাভেন", "হোয়েন আই ওয়াজ ইউর ম্যান" এবং "ট্রেজার" এর মতো আন্তর্জাতিক এককগুলো। ২০১৪-এ, Mars lent his vocals to Mark Ronson's "Uptown Funk", a single যেটি বিশ্বব্যাপী অনেক তালিকায় স্থান করে নেয়, এগুলো হল মার্কিন যুক্তরাষ্ট্র, অস্ট্রেলিয়া, কানাডা,নিউজিল্যান্ড এবং যুক্তরাজ্য। ২০১৬-এ, তিনি তার তৃতীয় স্টুডিও অ্যালবাম "২৪কে ম্যাজিক" সাথে একই শিরোনামের প্রধান একক গানটি ৭ই অক্টোবর, ২০১৬-এ প্রকাশ করেন। এখন পর্যন্ত, তিনি বিশ্বব্যাপি ১১৫ মিলিয়ন একক এবং ৯ মিলিয়ন অ্যালবাম বিক্রয় করেছেন, যেটি তাকে তৈরি করেছে সর্বোকালের সর্বোচ্চ বিক্রি সঙ্গীত শিল্পীদের একজন। ২০১০ থেকে তার সঙ্গীত কর্মজীবনে ""বিলবোর্ড"" হট ১০০ তালিকায় তার সাতটি একক প্রথম স্থানে অবস্থান করেছে, এলভিস প্রেসলির পর থেকে কোন পুরুষ শিল্পীর তুলনায় তার প্রথম পাঁচটি একক দ্রুত গতিতে এটি অর্জন করে।


title: ক্লোজআপ ওয়ান

text: আসরের প্রথম বিজয়ী ছিলেন নোলক বাবু । একেবারে প্রত্যন্ত অঞ্চল থেকে উঠে আসা একজন গায়ক। যার কোনো গানের প্রাতিষ্ঠানিক শিক্ষা ছিল না। ছিল না কোনো সাধারণ শিক্ষাও। তবুও মানুষের আবেগ ও ভালোবাসায় প্রথমবারের আসরে চ্যাম্পিয়ন হন এ শিল্পী। রিয়ালিটি শো’র মাধ্যমে সংগীতজগতে আসেন জামালপুরের ছেলে নোলক বাবু। দারিদ্র্যের সঙ্গে লড়াই করা নোলক ২০০৫ সালের ‘ক্লোজআপ ওয়ান: তোমাকেই খুঁজছে বাংলাদেশ’ প্রতিযোগিতার প্রথম আসরের একজন প্রতিযোগী ছিলেন। বিচারকদের রায় আর দর্শকের ভোটে চূড়ান্ত লড়াইয়ে চ্যাম্পিয়ন হওয়ার গৌরব অর্জন করেন নোলক। এরপর পেশাদার শিল্পী হিসেবে গানের জগতে বিচরণ করেন তিনি।


title: বিল ব্রোকওয়েল

text: ১৮৮৬ সালে ডার্বিশায়ারের বিপক্ষে প্রথম-শ্রেণীর ক্রিকেটে অভিষেক ঘটে তাঁর। ১৮৯০সাল পর্যন্ত মাঝে-মধ্যে খেলতেন। কিন্তু ১৮৯১ ও ১৮৯২ সালে নিজেকে প্রতিষ্ঠিত করেন তিনি। এ সময়ে সারে দল স্বর্ণালী শিখরে আরোহণ করেছিল। তবে ১৮৯৩ সালের পূর্ব-পর্যন্ত কিছুটা ম্রিয়মাণ ছিলেন। এরপর থেকেই সারের প্রথম একাদশের গুরুত্বপূর্ণ সদস্যের মর্যাদা পান। একই গড়ে ৫১ উইকেট নিয়ে অপ্রতিদ্বন্দ্বী রিচার্ডসনের সমমানে চলে আসেন। প্রায়শই মাঝামাঝি পর্যায়ে মাঠে নামলেও অন্যতম সেরা ধারাবাহিক ব্যাটসম্যানের পরিচিতি লাভ করেন। ১৮৯৪ সালের অত্যন্ত ব্যাটিং অনুপযোগী পিচে বেশ অগ্রগতি ঘটে তাঁর। অন্য যে-কোন খেলোয়াড়ের তুলনায় অধিক রান তোলেন বিল ব্রোকওয়েল। পাঁচ সেঞ্চুরি সহযোগে সংগৃহীত ১৪৯১ রান তুলেছিলেন। ফলশ্রুতিতে উইজডেনের বিবেচনায় অন্যতম বর্ষসেরা ক্রিকেটারের সম্মাননায় ভূষিত হন তিনি। ১৮৯৫ সালে তেমন সুবিধে করতে পারেননি। তবে, ১৮৯৯ সাল পর্যন্ত রানের ফল্গুধারা ছুটতে থাকে তাঁর ব্যাট দিয়ে। ববি অ্যাবল ও টম হেওয়ার্ডকে সাথে তিনজনের অবিস্মরণীয় ব্যাটিংশৈলী গড়েন। তাঁরা সারেকে ওভাল পিচে অপরাজেয় করে তোলেন।


title: রিনি বন্ড

text: বন্ড ১৯৬০ এর দশকের শেষের দিকে হ্যারি নোভাকের পরিচালনায় হালকা উত্তেজনাপূর্ন চলচ্চিত্রে অভিনয়ের মাধ্যমে যাত্রা শুরু করেন। এরপরের দশকের শুরুতে তিনি হার্ডকোর চলচ্চিত্রে অভিনয় করেন। তাকে সেই সময় লস এঞ্জেলেসে পর্নোগ্রাফি দৃশ্যে দেখা যেত। তিনি ৮০টিরও বেশি চলচ্চিত্র ও লুপে কাজ করেছেন। তিনি তার পেতিতে গড়ন ও নীত ইনোসেন্স বা অভিনয়ে সরলতার জন্য চিত্রিত হতেন। পর্নো ইন্ডাস্ট্রিতে তিনিই ছিলেন প্রথম অভিনেত্রী যিনি তার স্তনে ব্রেস্ট ইমপ্ল্যান্ট করিয়েছিলেন। ১৯৭৭ সালের এক সাক্ষাতকারে তিনি বলেন যে তার এই সিদ্ধান্ত ছিল "উত্তর আমেরিকান স্তন প্রতিমা"র প্রতিক্রিয়া স্বরুপ। ফলস্বরূপ, তিনি দাবী করেন যে, সে জন্য আরো বেশি চলচ্চিত্রে অভিনয়ের জন্য তিনি আমন্ত্রণ পেয়েছেন। ১৯৭০ এর দশকের মাঝামাঝি সময়ে তিনি তার নিজস্ব মেইল অর্ডার কোম্পানি শুরু করেন। এর মাধ্যমে তিনি তার নিজস্ব স্থির চিত্র ও স্লাইড বিক্রি করতেন।


title: জাস্টিন বিবার

text: জাস্টিন ড্রিউ বিবার (ইংরেজীতে: Justin Drew Bieber) ( , জন্ম মার্চ ১, ১৯৯৪) একজন কানাডিয় সঙ্গীতশিল্পী, গীতিকার এবং সঙ্গীত প্রযোজক। বিবার ২০০৯ সালের শেষের দিকে তার প্রথম এক্সটেন্ডেড প্লে মাই ওয়ার্ল্ড মুক্তি দেয়। এটি যুক্তরাষ্ট্রে প্লাটিনাম স্বীকৃতি লাভ করে। বিবার-ই প্রথম শিল্পী যার প্রথম অ্যালবামের সাতটি গান বিলবোর্ড হট ১০০ তালিকায় স্থান করে নেয়।


title: বডিবিল্ডিং

text: ঊনবিংশ শতকের শেষদিকে ইংল্যান্ডে বডিবিল্ডিংয়ের প্রচলন ঘটতে শুরু করে। আধুনিক বডিবিল্ডিংয়ের জনক ও জার্মান বংশোদ্ভূত ইউজেন স্যান্ডো এ ক্রীড়াবিকাশে প্রভাব বিস্তার করেন। তিনি দর্শকদেরকে তাঁর শারীরিক গঠন ও পেশী প্রদর্শনে পারদর্শিতার মাধ্যমে দর্শকদেরকে মুগ্ধ করেন। এরপর তিনি ১৪ সেপ্টেম্বর, ১৯০১ তারিখে লন্ডনের রয়্যাল আলর্বাট হলে প্রথমবারের মতো বডিবিল্ডিং প্রতিযোগিতার আয়োজন করেন যা সেরা প্রতিযোগিতা নামে পরিচিতি পায়। স্যার চার্লস লয়েস ও স্যার আর্থান কোনান ডোয়েলকে সাথে নিয়ে স্বয়ং বিচারক থেকে অনুষ্ঠিত এ প্রতিযোগিতাটি ব্যাপক সাড়া ফেলে। ব্যাপক দর্শক সমাগমের ফলে বডিবিল্ডিংয়ে আগ্রহী অনেক ব্যক্তিকে বিমুখচিত্তে ফেরত যেতে হয়। ফ্রেদেরিক পোমরয় অঙ্কিত ব্রোঞ্জের স্যান্ডোর ভাস্কর্যের ট্রফিটি ইংল্যান্ডের উইলিয়াম এল মুরেকে বিজয়ী হিসেবে প্রদান করা হয়েছিল।


title: সানরাইজ অ্যাডামস

text: অ্যাডামস টেক্সাস ত্যাগ করেন লস অ্যাঞ্জেলেস এর উদ্দেশ্যে, এবং তাঁর ক্যারিয়ার শুরু করেন একজন পর্নোগ্রাফি অভিনেত্রী হিসেবে। জানুয়ারী ৮, ২০০১ সালে, তিনি এড পাওয়ারস এর সাথে আবির্ভুত হন "মোর ডার্টি ডেবুট্যান্টস ১৮৬" নামের একটি পর্নোগ্রাফি সিনেমাতে।


title: ফেলেসিয়া

text: ফেলেসিয়া ড্যানায় (জন্ম টাকোমা, ওয়াশিংটন) হলেন একজন মার্কিন পর্নোগ্রাফি অভিনেত্রী, ফেটিশ মডেল, এবং স্ট্রিপার। তার পর্নোগ্রাফি অভিনয়ের জীবন ছিল ১৯৯৩ থেকে ২০০৮ অবধি, যার মধ্যে তিনি পারফর্ম করেছেন একক সিন বা অন্যান্য মহিলা পর্নোগ্রাফি অভিনেত্রীদের সাথে সিন। যদিও তিনি একটা সিনে একজনের পুরুষের সাথে মুখমৈথুনের একটি দৃশ্যে অভিনয় করেছিলেন।


title: সাদিকা পারভিন পপি

text: সাদিকা পারভিন পপি (জন্ম: ১০ সেপ্টেম্বর, ১৯৭৯) যিনি পপি নামে পরিচিত, বাংলাদেশের একজন জনপ্রিয় চলচ্চিত্র অভিনেত্রী ও মডেল। তিনি ১৯৯৭ সালে মনতাজুর রহমান আকবরের কুলি ছায়াছবিতে অভিনয়ের মধ্যদিয়ে চলচ্চিত্রে আবির্ভূত হন। এ পর্যন্ত তিনি মেঘের কোলে রোদ, কি যাদু করিলা, গঙ্গাযাত্রা ছায়াছবিতে অভিনয়ের করে শ্রেষ্ঠ অভিনেত্রী হিসেবে তিনবার জাতীয় চলচ্চিত্র পুস্কাররে ভূষিত হয়েছেন।


title: নম্রতা শিরোদকর

text:
নম্রতা শিরোদকর (জন্ম ২২ জানুয়ারি ১৯৬৯) একজন অভিনেত্রী , প্রযোজক ও প্রাক্তন মডেল যিনি বলিউডে নিজের কাজের জন্য বিখ্যাত। ১৯৯৩ তে উনি 'ফেমিনা মিস ইন্ডিয়া' খেতাব জয় করেন। ওনার উল্ল্যেখযোগ্য কাজগুলি হল "কাচ্চে ধাগে" (১৯৯৯), "এড়ুপুন্না থাড়াকান" (১৯৯৯), "ভাস্তাভঃ দ্যা রিয়্যালিটি" (১৯৯৯), "পুকার" (২০০০), যার জন্য উনি 'আইফা বেস্ট সাপোর্টিং এ্যাক্ট্রেস' পুরষ্কারের জন্য মনোনীত হয়েছিলেন, "আস্তিতভা" (২০০০), "দিল ভিল পিয়ার ভিয়ার" (২০০২), "এলওসি কার্গিল" (২০০৩) এবং ত্রিভাষিক "ব্রাইড এন্ড প্রেজুডিস" (২০০৪), যা যুক্তরাজ্যে ভালো আয় করেছিলো। নম্রতা তেলুগু অভিনেতা মহেশ বাবুকে ২০০৫ সালের ১০ ফেব্রুয়ারী বিয়ে করেন, তাদের এক মেয়ে আর এক ছেলে।
নম্রতার বড় বোন হচ্ছে অভিনেত্রী শিল্পা শিরোদকর। নম্রতা মারাঠি অভিনেত্রী মীনাক্ষী শিরোদকর (১৯১৬-১৯৯৭) এর নাতিনী।
নম্রতা মডেল হিসেবে কাজ করতেন এবং ১৯৯৩ সালে 'মিস ইন্ডিয়া' খেতাবপ্রাপ্ত হন। তিনি 'মিস ইউনিভার্স' প্রতিযোগিতায় ভারতের প্রতিনিধিত্ব করেছিলেন এবং পঞ্চম অবস্থানে এসেছিলেন। একই বছর তিনি 'মিস এশিয়া প্যাসিফিক' প্রতিযোগিতাতেও অংশ নেন এবং প্রথম রানার আপ হন।
অক্ষয় কুমার এবং সুনীল শেঠির সঙ্গে তিনি "পুরাব কি ল্যায়লা পাশ্চিম কি ছ্যায়লা" নামের একটি চলচ্চিত্রে অভিনয় করেন কিন্তু এটাকে মুক্তি দেওয়া হয়নি, এরপর তিনি "জাব পিয়ার কিসি সে হোতা হে" (১৯৯৮ সালে মুক্তিপ্রাপ্ত) তে সালমানের খানের বিপরীতে কাজ করেন তবে তাকে এই চলচ্চিত্র ছোটো ভূমিকায় নেওয়া হয়েছিলে সালমানের মৃত স্ত্রী হিসেবে। এরপর তিনি সঞ্জয় দত্তের সঙ্গে "ভাস্তাভ" চলচ্চিত্রে কাজ করার সুযোগ পান; তিনি এই চলচ্চিত্রে অভিনয়ের জন্য পরিচিতি পেয়ে যান।


title: এরিকা বুইয়ার

text: পর্নোগ্রাফি অভিনেত্রী হিসেবে আত্মপ্রকাশের পূর্বে এরিকা বুইয়ার সান ফ্রান্সিসকোতে Mitchell brothers O'Farrell Theater কাজ করতেন। তিনি সেখানে নাচ এবং যৌন দৃশ্য মঞ্চায়নে অভিনয় করতেন। পর্নো ক্যারিয়ার শুরু করার পর তাকে ১৮৪ টি ফিচারে দেখা গিয়েছে। এরিকা পর্নো ক্যারিয়ার শুরু করেছিলেন বিয়ন্ড ডি সাদের সাথে। তিনি XXX ডার্ক চেম্বারে মেরিলিন চেম্বারের সাথে কাজ করেন। পর্নোগ্রাফি থেকে অবসর গ্রহনের পর তিনি কোকো বিচে তার নিজস্ব ম্যাসেজ থেরাপি ব্যবসা শুরু করেন। একই সাথে তিনি বিদূষক এবং মুখ চিত্রশিল্পী হিসেবে স্বেচ্ছাসেবী কাজের সাথে যুক্ত ছিলেন।


title: নাদিয়া আলী (অভিনেত্রী)

text:
নাদিয়া সাধারণত সেক্সুয়াল ট্যাবু হিসেবে এবং পর্ণোগ্রাফির দুনিয়ায় বেশি সুযোগের আশায় তার পর্ণোগ্রাফি ভিডিওতে হিজাব পরতেন।
তার "Women of the Middle East" নামক প্রাপ্তবয়স্ক চলচ্চিত্রে তিনি দেখান কিভাবে গৃহ নির্যাতনের মাধ্যমে একজন পুরুষের কামউত্তেজনা জাগানো যায়। তিনি পাকিস্তানের অবস্থা সম্পর্কে বলতে গিয়ে ধর্মের চেয়ে সংস্কৃতিকে বেশি দোষারোপ করেন। তিনি দক্ষিণ এশিয়ার বিশেষ করে পাকিস্তান অঞ্চলের মেয়েদের জন্য একক লেসবিয়ান পর্ণোগ্রাফিতে অভিনয় করতে ইচ্ছাপোষণ করেন। এরপর হিজাব পরে পর্ণোগ্রাফিতে অভিনয়ের জন্য পাকিস্তান থেকে নিষিদ্ধ ঘোষণা করা হয়। এছাড়াও তিনি অনলাইনে শিরচ্ছেদের হুমকি পান।


title: ইভা অ্যাঞ্জেলিনা

text: ইভা অ্যাঞ্জেলিনা (জন্ম মার্চ ১৪, ১৯৮৫) হলেন একজন মার্কিন পর্নোগ্রাফি অভিনেত্রী এবং প্রাপ্তবয়স্ক মডেল। তিনি মাত্র ১৮ বছর বয়সে তাঁর ক্যারিয়ার শুরু করেছিলেন। এবং তিনি বিভিন্ন ইন্ডাস্ট্রি খেতাব জিতেছিলেন, যার মধ্যে ছিল ২০০৮ সালে এ.ভি.এন পুরস্কার সেরা অভিনেত্রী।


title: রেখা (অভিনেত্রী)

text: ভানুরেখা গণেশন (জন্মঃ ১০ অক্টোবর, ১৯৫৪) হিন্দী চলচ্চিত্রের জনপ্রিয় অভিনেত্রী রেখা নামেই বেশি পরিচিত। রেখাকে বলিউডের চিরসবুজ যৌন আবেদনময়ী অভিনেত্রী হিসেবে মনে করা হয়। ১৯৬৬ সালে "রাঙ্গোলা রত্নাম" নামে একটি তেলেগু ছবির মাধ্যমে শিশুশিল্পী হিসেবে তার চলচ্চিত্র জীবন শুরু হয়। কিন্তু নায়িকা হিসেবে ১৯৭০ সালে "শাওন ভাদো" নামে একটি ছবিতে অভিনয়ের মাধ্যমে তিনি বলিউডে যাত্রা শুরু করেন। যদিও প্রথম দিকে তার কিছু ছবি সাফল্য পায় কিন্তু সত্তর এর দশকের মাঝের দিকে রেখা অভিনেত্রী হিসেবে পরিচিতি অর্জন করেন। তিনি প্রয়ই তার সৌন্দর্য নিয়ে আলোচনা করেছেন এবং যখন তিনি প্লাস্টিক সার্জারি সম্পন্ন করেন তখন ভারতীয় মিডিয়া তাকে সেক্স সিম্বল হিসেবে আখ্যায়িত করে।


title: অ্যালেক্স জর্ডান

text: অ্যালেক্স জর্ডান (সেপ্টেম্বর ২০, ১৯৬৭ – জুলাই ২, ১৯৯৫) একজন আমেরিকান পর্নোগ্রাফি অভিনেত্রী। ১৯৯১ সাল থেকে ১৯৯৫ সাল পর্যন্ত অ্যালেক্স জর্ডান সর্বমোট ১৬৬ টি পর্নোগ্রাফি চলচ্চিত্রে অভিনয় করেন। ১৯৯৩ সালে "Adult Video News" এর পক্ষ থেকে তাকে "বেস্ট নিউ স্টারলেট" নামকরণ করা হয়।


title: মিয়া মালকোভা

text: মিয়া মালকোভা পর্নোগ্রাফি চলচ্চিত্রের সাথে পরিচিত হন তার স্কুলের বন্ধু নাতাশা মালকোভার মাধ্যমে। নাতাশা নিজেও একজন পর্নোগ্রাফি অভিনেত্রী ছিলেন।  তিনি ২৬৬টি চলচ্চিত্রে অভিনয় করেছেন। ২০১২ সালে প্রথম তার অভিনীত চলচ্চিত্র মুক্তি পায়।


title: মেট্রোসেক্সুয়াল

text:
আরেকটি উদাহরণ হল স্বল্প-স্থায়ী পরিভাষা "উবারসেক্সুয়াল"; আরবান ডিকশনারি অনুযায়ী: "একজন পুরুষ যে মেট্রোসেক্সুয়াল সমতুল্য হয়েও নিজ যৌন অভিরুচি সম্পর্কে কোন সন্দেহ না রেখেই আত্মবিশ্বাস, শক্তি, ও শ্রেণীমর্যাদার মত প্রথাগত পৌরুষ গুণাবলি প্রদর্শন করে। "। এই পরিভাষাটি "দ্য ফিউচার অব দ্য মেন" নামক গ্রন্থের লেখক ও বাজারজাতকরণ ব্যবস্থাপকেরা তৈরি করেছিলেন এবং সম্ভবত এটি সিম্পসনের ব্যবহৃত উবের-মেট্রোসেক্সুয়াল নামক পরিভাষা থেকে অনুপ্রাণিত হয়েছিল, যা ডেভিড ব্যাকহ্যামকে বোঝাতে ব্যবহৃত হত।
সিম্পসনের বক্তব্য অনুসারে, মেট্রোসেক্সুয়াল মতবাদের পেছনে নার্সিসবাদ সূক্ষ্মভাবে ভূমিকা পালন করে। মেল ইম্পারসনেটরস নামক বইয়ে তিনি "মেট্রোসেক্সুয়ালিটি বোঝার জন্য নার্সিসবাদ বোঝা কতটা কার্যকর" তা ব্যাখ্যা করেন। এ ক্ষেত্রে তিনি নার্সিসবাদের উপর ফ্রয়েডের দেয়া তথ্যসূত্র উল্লেখ করেন, যা নার্সিসবাদের মনস্তাত্ত্বিক উদ্দেশ্য বিশ্লেষণ করে এবং নার্সিসবাদী প্রেমকে ব্যাখ্যা করেঃ
২০০২ সালে, "মিডিয়া স্পোর্ট স্টারস: ম্যাস্কুলিনিটিজ অ্যান্ড মোরালিটিজ" বইতে উক্ত মতবাদটি আরও বিশদভাবে আলোচিত হয়, যেখানে গ্যারি ওয়েনেল ব্যাকহ্যামের নার্সিসবাদী আত্ম-শোষণকে প্রচলিত বিজয়ী পুরুষত্ব নীতির একটি ভাঙ্গন হিসেবে ব্যাখ্যা করেন।


title: ইউলিসিস (উপন্যাস)

text: বিংশ শতকের শুরুতে আধুনিকতাবাদ (modernism) নামে যে সাহিত্যধারার সৃষ্টি হয়, ইউলিসিস তার অতি ঊতকৃষ্ট একটি উদাহরন। বিরতিহীন চৈতন্যবর্ণনার (stream of consciousness) অনবদ্য প্রয়োগের জন্যে উপন্যাসটি যথার্থই বিখ্যাত। এ ছাড়াও জয়েস-এর অভিনব গদ্যশৈলী, গদ্য নিয়ে বিচিত্র সব পরীক্ষা-নিরীক্ষা, কুশলী চরিত্রায়ন ও চমতকার রসবোধ বইটিকে স্বতন্ত্রতা এনে দিয়েছে। তবে বইটি বেশ দুরূহপাঠ্য যে কারণে কেউ কেউ এর সমালোচনা করেছেন।


title: এভারি-ম্যাকলয়েড-ম্যাককার্টি পরীক্ষা

text: রাসায়নিক বিশ্লেষণে দেখা যায় যে ঐ সক্রিয় অংশের কার্বন, হাইড্রোজেন, নাইট্রোজেন এবং ফসফরাসের বিন্যাস ডিএনএ এর রাসায়নিক গঠনের অনুরূপ। আরএনএ, প্রোটিন বা অন্য কোন কোষের সামান্য অংশ নয় বরং ডিএনএ-ই যে রূপান্তরের জন্য দায়ী তা প্রমাণ করতে এভারি এবং তাঁর সহকর্মীগণ বেশকিছু প্রাণরাসায়নিক পরীক্ষা করেন। তাঁরা দেখেন যে ট্রিপসিন, কাইমোট্রিপসিন এবং রাইবোনিউক্লিয়েজ ( যেসমস্ত এনজাইম যারা আরএনএ বা প্রোটিন ভেঙে ফেলে) কোন প্রভাব না ফেললেও এক ধরণের ‘’ডিঅক্সিরাইবোনিউক্লিওপলিমারেজ’’ এনজাইম ( অশোধিত, বিভিন্ন প্রাণী থেকে প্রাপ্ত এবং ডিএনএ ভাঙতে সক্ষম) নির্যাসের রূপান্তরের ক্ষমতা নষ্ট করে দেয়।


title: আইপ্যাড ২

text: আইওএস নকশা দ্বারা আরোপিত নিষেধাজ্ঞা কিছু ইস্যুর কারণ হয়।উদাহরণস্বরূপ, ডিআরএম (ডিজিটাল রাইট ম্যানেজম্যান্ট) অ্যাপল প্ল্যাটফর্মের কাছে ক্রয়কৃত মিডিয়া লক করতে চাওয়া, ডেভেলপমেন্ট মডেল (আইওএস এর জন্য উন্নীত অ্যাপগুলো বিতরণের জন্য প্রয়োজনীয় বাৎসরিক সাবস্ক্রিপশন), অ্যাপসগুলির জন্য কেন্দ্রীয় অনুমোদন প্রক্রিয়ার পাশাপাশি অ্যাপলের সাধারণ নিয়ন্ত্রণ এবং নিজেই একটি তালাবদ্ধ প্লার্টফরম হওয়া।বিশেষত, ইস্যুতে আসে অ্যাপলের অ্যাপ নিষ্ক্রিয় ও মুছে ফেলার ক্ষমতা ও স্বাধীনতা।প্রযুক্তি জগতের কিছু অংশ তাদের উদ্বেগ প্রকাশ করেছেন যে, বদ্ধ আইওএস ব্যবস্থা কম্পিউটিং-এর প্রতি অ্যাপলের ক্রমবর্ধমান প্রবণতার প্রতিনিধিত্ব করে, বিশেষত অ্যাপলের মেশিন থেকে সরে যাওয়া যাতে ওরা টিকে থাকতে পারে এবং বদ্ধ ব্যবস্থার এই ধরনের নিষেধাজ্ঞাগুলির " নতুন সফ্টওয়্যার উদ্ভাবন" দমন করার সম্ভাব্যতা ও ক্ষমতা রয়েছে বলে মনে করেন।


title: ইনফ্লুয়েঞ্জা ভাইরাস

text:
তিন ধরনের ইনফ্লুয়েঞ্জা ভাইরাস চিহ্নিত করা হয়েছে। সেগুলো হল টাইপ এ, বি ও সি (A, B, C)। টাইপ এ পাওয়া যা পাখি, শূকর, ঘোড়া এবং সীলের। এগুলোর মাঝে ইনফ্লুয়েঞ্জা এ সব চাইতে ভয়ংকর। বিশ্বব্যাপি ইনফ্লুয়েঞ্জা এ ভাইরাস কয়েকটি মহামারীর কারণ হিসেবে চিহ্নিত হয়েছে। ইনফ্লুয়েঞ্জা বি ভাইরাস মাঝে মাঝে কিছু মহামারীর জন্য দায়ী হলেও ইনফ্লুয়েঞ্জা সি ভাইরাস তেমন ক্ষতিকর নয়।
ইনফ্লুয়েঞ্জা ভাইরাসের ভিরিয়ন () গোলাকার, ব্যাস ৮০-১২০ ন্যানোমিটার (nm)। এর গঠনে মোট নয়টি প্রোটিন () আছে। সামগ্রিক ভাবে ইনফ্লুয়েঞ্জা ভাইরাসের কনিকার ১% আরএনএ (), ৭৩% প্রোটিন, ২০% লিপিড ও ৬% কার্বোহাইড্রেট (শর্করা)। ইনফ্লুয়েজা ভাইরাসের কণিকা একটি আবরন বা এনভেলপ (Envelop) দ্বারা আবৃত থকে।


title: অ্যানাফিল্যাক্সিস

text: যে কোন ঔষধ অ্যানাফিল্যাক্সিস ঘটাতে পারে। সবচেয়ে প্রচলিত হল β-ল্যাকটাম অ্যান্টিবায়োটিক (যেমন পেনিসিলিন) এবং তার পরে রয়েছে অ্যাসপিরিন এবং এনএসএআইডি। কোন ব্যক্তির কোন এনএসএআইডি-তে অ্যালার্জি থাকলে তিনি সাধারণত অ্যানাফিল্যাক্সিস-এ আক্রান্ত করে না এমন অন্য একটি এনএসএআইডি ব্যবহার করতে পারেন। অ্যানাফিল্যাক্সিস-এর অন্যান্য সাধারণ কারণগুলির মধ্যে রয়েছে কেমোথেরাপি, টিকা, প্রোটামিন (বীর্যে পাওয়া যায়), এবং ভেষজ ঔষধ। ভ্যানকোমাইসিন, মর্ফিন, এবং এক্স-রে ছবি উন্নত করতে ব্যবহৃত উপাদানসহ (রেডিওকনট্রাস্ট বস্তু) কোন কোন ঔষধ কলার নির্দিষ্ট কিছু কোষকে ক্ষতিগ্রস্ত করায় এগুলো হিস্টামাইন অবমুক্ত করে (মাস্ট কোষে সাইটোপ্লাজমিক দানা ক্ষরণ) অ্যানাফিল্যাক্সিস ঘটায়।


title: ভেন রেখাচিত্র

text:
এন্থনি উইলিয়াম ফেয়ারব্যাংক এডওয়ার্ডস একটি গোলক পৃষ্ঠ টুকরো করে করে অধিক সংখ্যক সেটের জন্য ভেন রেখাচিত্র তৈরি করেন যা এডওয়ার্ডস-ভেন রেখাচিত্র হিসেবে পরিচিতি লাভ করে। উদাহরণস্বরূপ, সমকোণে তিনটি গোলার্ধ (x = 0, y = 0 ও z = 0) নিয়ে তিনটি সেটকে সহজেই প্রকাশ করা যায়। এরপর নিরক্ষরেখার উপর-নিচ বরাবর উঠবে আর নামবে এমন একটি টেনিস বলের খাঁজের মত একটি বক্ররেখা নিয়ে চতুর্থ সেটটি প্রকাশ করা যায়। এরপর ফলাফল সেটটিকে প্রদর্শিত উপায়ে ক্রমবর্ধমান খাঁজসংবলিত দাঁতওয়ালা চাকা-র মত রেখাচিত্র দিয়ে প্রকাশ করার জন্য কোন সমতলে অভিক্ষিপ্ত করা যায়। ভেনের স্মরণে রঙিন কাচের জানালা ডিজাইন করার সময় এ সকল রেখাচিত্র উদ্ভাবিত হয়েছিল।
এডওয়ার্ডস-ভেন রেখাচিত্রটি টপোলজি-গত ভাবে ব্রাংকো গ্রুনবাউম প্রণীত রেখাচিত্রের অনুরূপ যাতে ক্রমবর্ধমান পার্শ্ব-সংখ্যা সংবলিত, একে অপরকে ছেদকৃত বহুভুজকে ভিত্তি করে গঠিত হয়। এরা "অধি-ঘনক"-এর দ্বিমাত্রিক প্রকাশও বটে।


title: আইভি ভ্যালেন্টাইন

text: তার প্রথম আবির্ভাবের পর থেকেই আইভি বিভিন্ন সূত্রের দ্বারা একজন আকর্ষণীয় এবং শক্তিশালী নারী চরিত্ররূপে আখ্যায়িত হয়েছে এবং আইজিএন (IGN) এর মতো সূত্র দ্বারা ভিডিও গেমসের জগতে সবথেকে সুন্দরী কয়েকটি চরিত্রের মধ্যে একটি হিসেবে গৃহীত হয়েছে। আইভি এছাড়াও স্পাইক টিভি, টিম এক্সবক্স, এমনকি জি ফোর টিভির ভিডিও গেম ভিক্সেন নামক বিভিন্ন কাউণ্টডাউনেও একটি অন্যতম আবেদনময়ী ভিডিও গেম চরিত্র হিসেবে গৃহীত হয়েছে। স্কলাস্টিকা স্টাডিজ  গেমের বিভিন্ন সিরিজে এই চরিত্রটির বিভিন্ন দিক পর্যালোচনা করেছে এবং তুলনা করেছে লারা ক্রফটের মত গেমের লারা ক্রফট নামক আবেদনময়ী চরিত্রের সাথে। "সেক্স সিম্বল" হিসেবে আইভির বিভিন্ন দিক নানা মিডিয়া এবং সূত্রে বিভিন্ন সময় আলোচনায় এসেছে।  যেখানে এমএসএনবিসি'র মতে আইভির আবেদনময়ী চরিত্র একটু বেশিই দৃষ্টিকটু হিসেবে বিবেচিত হয়েছে, সেখানে  " দি এস্কেপিস্ট" - এর মতে এটি এই চারিত্রিক বৈশিষ্ট্যের জন্যে প্রয়োজন ছিল।


title: জুয়ান লুইস ভিভেস

text: ভিভেসের আরেকধরণের মানসিক ক্ষেত্রে অবদান হল আবেগের উপর তাঁর চিন্তা। তাঁর চিন্তাগুলো গ্যালেন এবং হিপোক্র্যাটদের মত বিশিষ্ট চিন্তাবিদদের চিন্তা থেকে অনুপ্রাণিত হতে পারে যে কিভাবে আবেগ শরীরের সাথে যুক্ত। তিনি ঐ দুইজনের সাথে একমত হন এই বিশ্বাসে যে "বিভিন্ন আবেগ মানুষ বিভিন্ন রঙিন বাইলসের মাধ্যমে প্রতিফলিত করে। এরপর, ভিভেস বিশ্বাস করতেন যে "মানুষের দেহের মধ্যে রঙিন বাইল এবং রঙিন দেহ আবেগের উপর প্রভাব খাটায়।" নরেনার মতানুযায়ী, ভিভেস গ্যালেনের পরামর্শ মেনেই বিশ্বাস করতেন যে বিভিন্ন রকম খাবার বিভিন্ন মেজাজের ওপর কাজ করে। ভিভেস আরো বলেন যে আমাদের প্রায় সব রকমের আবেগ, এমনকি যা খারাপ হিসেবে বিবেচিত হয়, তাও আসলে নানা প্রকারেই উপকারী। তিনি প্রকাশ করেন কিভাবে শিখার ক্ষেত্রে সৃজনশীলতা কাজ করেন এবং ভাল ও খারাপ আবেগ বের হয়ে আসে। তিনি প্রাণিত্ব বা প্রাণিজ আত্মার ওপর গুরুত্বারোপ করেন। এই ঘটনা ক্লিমেন্টের মত ডিকার্টিসকে অনুপ্রাণিত করে। ভিভেস তাঁর কাজে প্রস্তাব করেন যে মানুষ যে আদর্শে তাঁর মত গ্রহণ করেন, সেই মত তারা যে উপায়ে অনুভব করে তার উপর প্রভাব ফেলে। "মানসিক শক্তি শারীরিক শক্তিকে গভীরভাবে প্রভাবিত করে। ভিভেসের মতে, আবেগকে "গরম, ঠান্ডা, আর্দ্র শুষ্ক, এবং এই চাররকমের সমন্বয়ে ভাগ করা যায়।" ব্যাক্তিত্বে আবেগ ব্যাঘাত ঘটায় যা শরীরে সঠিক তাপমাত্রা দিয়ে সংশোধন করা যেতে পারে।


title: চতুর্মাত্রিক ক্ষেত্র

text: যখন ঘনমাত্রাসংক্রান্ত অবস্থান একটি অর্ডার্ড লিস্ট হিসেবে দেওয়া হয় (যেমনঃ"x,y,z,t") তাদের ভেক্টর বা এন-টাপল বলে। এটি তখনই হয় যখন অবস্থানসমূহ একসাথে যুক্ত হয় এবং আরো জটিল আকৃতির হয় যা চতুর্মাত্রার অনেক জ্যামিতিক জটিলতা আর উচ্চতর স্থান নির্গত হয়। পাশের এনিমেশনে এটারই একটি উদাহরন দেওয়া হল।


title: ফ্রিকোয়েন্সি মডুলেশন

text: এডুইন হুয়ারড আর্মস্ট্রং(১৮৯০-১৯৫৪) নামক এক আমেরিকান তড়িৎ প্রকৌশলী প্রশস্তব্যান্ড এমএম রেডিও আবিষ্কার করেন। তিনি ১৯১৪ সালে রিজেনারেটিভ বর্তনী, ১৯১৮ সালে সুপারহেটেরোডাইন রিসিভার এবং ১৯২২ সালে সুপার-রিজেনারেটিভ বর্তনী আবিষ্কার করেন। আর্মস্ট্রং ১৯৩৫ সালের ৬ নভেম্বরে ইন্সটিটিউট অব রেডিও ইঞ্জিনিয়ার এর নিউইয়র্ক শাখায় তার পেপার "ফ্রিকোয়েন্সি মড্যুলেশনের মাধ্যমে রেডিও সিগনালিং এ ডিস্টারবেন্স কমানোর কৌশল" উপস্থাপন করেন যেটিতে প্রথম এফএম রেডিও এর বর্ণনা দেয়া হয়েছিল।


title: অ্যাপোপটোসিস

text:
১৮৪২ সালে জার্মান বিজ্ঞানী কার্ল ভগট প্রথম অ্যাপোপটোসিসের মূলনীতি বর্ণনা করেন। ১৮৮৫ সালে শারীরস্থানবিদ ওয়ালথার ফ্লেমিং এই সুনিয়ন্ত্রিত কোষীয় মৃত্যু প্রক্রিয়ার আরো নিখুঁত বর্ণনা দেন। তবে ১৯৬৫ সালের পূর্বে এটি পুনরায় আলোচনায় আসেনি। ইলেকট্রন অণুবীক্ষণ যন্ত্র ব্যবহার করে কোষীয় কলা বা টিস্যু পর্যবেক্ষণের সময় ইউনিভার্সিটি অফ কুইন্সল্যান্ডের জন ফক্সটন রস কের দেখতে সমর্থ হন যে,
অ্যাপোপটোসিস আঘাত জনিত কোষীয় মৃত্যু থেকে আলাদা। এ সংক্রান্ত একটি গবেষণাপত্র প্রকাশের পর রস কের কে অ্যালিস্টার আর কুরি এবং অ্যান্ড্রু উইলি (কুরির স্নাতক ছাত্র) মিলে ইউনিভার্সিটি অফ এডিনবরায় তাদের সাথে যোগ দেয়ার জন্য ডেকে পাঠান। ১৯৭২ সালে তাঁরা তিনজন 'ব্রিটিশ জার্নাল অফ ক্যান্সার' এ একটি অত্যন্ত গুরুত্ববহ নিবন্ধ প্রকাশ করেন। কের যদিও প্রথমে এই ঘটনাটিকে সুনিয়ন্ত্রিত কোষীয় নেক্রোসিস হিসেবে লিখেছিলেন কিন্তু নিবন্ধটিতে প্রাকৃতিক কোষীয় মৃত্যুকে অ্যাপোপটোসিস আখ্যা দেয়া হয়। কের , উইলিয়াম এবং কুরি মিলে জেমস করম্যাক নামক ইউনিভার্সিটি অফ এডিনবরার গ্রীক ভাষার এক অধ্যাপককে এই অ্যাপোপটোসিস নামকরণের কৃতিত্ব দেন।


title: ইলেকট্রনিক ভয়েস ফেনোমেনা

text: ১৯৩৬ সালে মার্কিন যুক্তরাষ্ট্রের ক্যালিফোর্নিয়ায় বসবাসকারী "Attila von Szalay" নামক একজন ব্যক্তি প্রথম প্যারানরমাল কণ্ঠস্বর ধারণ শুরু করেন। ১৯৫০-এর দশকের মাঝামাঝি সময়ে রেইমন্ড বেইলেস নামক আরেক ব্যক্তি তার সাথে যোগ দেন। নতুন টেপ রেকর্ডারের সাহায্যে তারা একসাথে ইভিপির প্রচুর নমুনা সংগ্রহ করেন এবং আমেরিকান সোসাইটি ফর ফিজিক্যাল রিসার্চের জার্নালে এর ফলাফল প্রকাশ করেন। ইভিপির বিষয়টি জনসমক্ষে নিয়ে আসার ব্যাপারে সবচেয়ে বড় ভূমিকা রাখেন Friedrich Jürgenson নামক একজন রাশিয়ান বংশোদ্ভূত সুয়েডীয় চলচ্চিত্র নির্মাতা। তিনি ১৯৫৯ সালের কোন এক সময় তার টেপরেকর্ডারে পাখির কলতানের শব্দ ধারণ করেছিলেন। কিন্তু পরবর্তিতে এই শব্দ প্লেব্যাক করার সময় মানুষের কণ্ঠস্বরের শব্দ শুনতে পান। এর পরিপ্রেক্ষিতে তিনি আরও শব্দ রেকড শুরু করেন এবং একসময় তার মৃত মায়ের কাছ থেকে কণ্ঠস্বরের মাধ্যমে একটি বার্তা পান।


title: প্রজেক্ট ৫২৩

text: প্রথম আন্তর্জাতিক সমন্বয় হয় রোচে ফার ইস্ট রিসার্চ ফাউন্ডেশনের কিথ আর্নল্ডের সাথে চীনা বিজ্ঞানী জিং-বো জিয়াং, যিং-বো –গুও, গুও-কিয়াও লি এবং ইউন ছিউং কং –দের মধ্যে। ১৯৮২ সালে ‘'দ্যা ল্যান্সেটে'’ তাঁরা প্রথম তাঁদের কাজ আন্তর্জাতিকভাবে প্রকাশ করেন, যেখানে তাঁরা ক্লোরকুইন প্রতিরোধী ‘’প্লাজমোডিয়াম ফ্যালসিপ্যারাম’’-এর উপর আর্টেমিসিনিন ও মেফ্লোকুইনের কার্যকারিতার কথা উল্লেখ করেন। (কিথ আর্নল্ড ছিলেন তাঁদের মধ্যে একজন যারা ১৯৭৯ সালে মেফ্লোকুইনের উন্নয়ন করেন এবং চীনদেশে নতুন এই ওষুধটি পরীক্ষা করার পরিকল্পনা করছিলেন। তিনি এবং তাঁর স্ত্রী মৌই প্রজেক্ট ৫২৩ এর ঐতিহাসিক দলিল অনুবাদকারী ও একে বিশ্বের নজরে স্বীকৃতি আনয়নকারী গুরুত্বপূর্ণ ব্যক্তিবর্গ হয়ে দাঁড়ান।) ইউনাইটেড স্টেটস আর্মির অধীনে ওয়াল্টার রিড আর্মি ইন্সটিটিউট অফ রিসার্চের এক্সপেরিমেন্টাল থেরাপিউটিক্স বিভাগ প্রথম সংস্থা হিসেবে চীনের বাইরে আর্টেমিসিনিন এবং এর উপজাত প্রস্তুত করতে সক্ষম হয়। তাদের দ্বারা এই ওষুধ উৎপাদনের মধ্যদিয়ে এর বাণিজ্যিক সফলতার দরজা খুলে যায়।


title: বেল ল্যাবরেটরিজ

text:
বেল ল্যাবরেটরি প্রথম আলোচিত হয় ১৯২৫ সালে। এ সময় বেল ল্যাবরেটরির গবেষকেরা সাধারণ মানুষের ব্যবহার-উপযোগী ফ্যাক্স মেশিন উদ্ভাবন করেন। ১৯২৬ সালে এই গবেষণাগার থেকেই প্রথম চলচ্চিত্রের জন্য শব্দগ্রাহক যন্ত্র নির্মাণ করা হয়। ১৯৪০ সালে গবেষক রাসেল ওল ‘ফোটোভোল্টিক কোষ’ উদ্ভাবন করেন। ১৯৪৭ সালে বেল ল্যাবসের গবেষকেরা ট্রানজিস্টর উদ্ভাবনের মাধ্যমে তথ্যপ্রযুক্তি ও যোগাযোগ মাধ্যমে বিপ্লব ঘটান। গবেষক জন বার্ডেন, ওয়াল্টার হাউজার ব্রাটেন ও উইলিয়াম ব্রাডফোর্ড শকলে ট্রানজিস্টর উদ্ভাবনে সফলতা লাভ করেন। ১৯৪৮ সালে গবেষক কাউড শ্যানোন তথ্যপ্রযুক্তির ‘ম্যাথেমেটিক্যাল থিওরি অব কমিউনিকেশনস’ নামের বিখ্যাত তত্ত্ব প্রদান করেন। ১৯৫২ সালে বেল ল্যাবসের গবেষক উইলিয়াম গার্ডনার ফ্যান অর্ধপরিবাহির বিশুদ্ধতা উন্মোচনের জন্য নতুন পদ্ধতি উদ্ভাবন করেন। ১৯৫৪ সালে বেল ল্যাবস সৌরকোষ উদ্ভাবনের মাধ্যমে বিদ্যুৎশক্তি উৎপাদনের নতুন দ্বার উন্মোচন করে। একই বছরে বেল ল্যাবসের গবেষকেরা ‘মিউজিক’ নামের কম্পিউটারের প্রোগ্রামিং ল্যাঙ্গুয়েজ তৈরি করেন। ১৯৫৮ সালে বেল ল্যাবসের দুই গবেষক আর্থার শোহালো ও চার্লস হার্ড টাইনস তাত্ত্বিকভাবে লেজার রশ্মি সম্পর্কে ধারণা দেন।
১৯৬০ সালে গবেষক ডাউন কাং ও মার্টিন আটালা ধাতুর অক্সাইডে নির্মিত ‘মোসফেট’ নামের অর্ধপরিবাহির ট্রানজিস্টর উদ্ভাবন করেন। গেরহার্ড সেসলার ও জেমস এডওয়ার্ড ওয়েস্ট ১৯৬২ সালে বৈদ্যুতিক মাইক্রোফোন উদ্ভাবন করেন। ১৯৬২ সালে বেল ল্যাবসের গবেষকেরা প্রথম যোগাযোগ স্যাটেলাইট ‘টেলস্টার-১’ পৃথিবীর কক্ষপথে সফলভাবে উৎক্ষেপণ করে। গবেষক কুমার পাতিল ১৯৬৪ সালে কার্বননির্ভর লেজার উদ্ভাবন করেন। ১৯৬৫ সালে জ্যোতি-গবেষক পেনজাইস ও উইলসন কসিমিক মাইক্রোওয়েভ আবিষ্কার করেন। কম্পিউটার অপারেটিং সিস্টেম ‘ইউনিক্স’ তৈরি করেন বেল ল্যাবসের বিখ্যাত কম্পিউটার বিজ্ঞানী ডেনিস রিচি ও কেন থম্পসন। ১৯৭০ সালে গবেষক ডেনিস রিচি ‘সি প্রোগ্রামিং ল্যাঙ্গুয়েজ’ উদ্ভাবন করেন। বেল ল্যাবসের আরেক দল গবেষক ‘এডব্লিউকে’ নামের প্রোগ্রামিং ল্যাঙ্গুয়েজ উদ্ভাবন করেন। ১৯৭১ সালে বেল ল্যাবসের গবেষক এরনা স্নাইডার হুভার প্রথম সফটওয়্যার পেটেন্ট লাভ করেন। বেল ল্যাবস ১৯৭৬ সালে জর্জিয়ায় প্রথম ফাইবার অপটিক কেবল স্থাপন করে। ১৯৮০ সালে এই গবেষণাগারে ৩২-বিট মাইক্রোপ্রসেসর তৈরি করা হয়। আশির দশকে বেল ল্যাবস মোবাইল প্রযুক্তির সিডিএমএ ও টিডিএম পদ্ধতির সেলুলার টেলিফোন প্রযুক্তি উদ্ভাবন করে। এ সময় বেল ল্যাবসের গবেষকেরা ‘প্ল্যান নাইন’ কম্পিউটার অপারেটিং সিস্টেম উদ্ভাবন করেন। ল্যাবসের কম্পিউটার প্রোগ্রামার বিজার্নে স্ট্রুয়াসটাপ ‘সি++ প্রোগ্রামিং ল্যাঙ্গুয়েজ’ উদ্ভাবন করেন। ১৯৯১ সালে গবেষক নুরি দাগডেভিরেন ইন্টারনেট মডেম উদ্ভাবন করেন। নব্বইয়ের দশকে বেল ল্যাবসের সবচেয়ে বড় উদ্ভাবন ছিল ‘ওয়্যারলেস লোকাল এরিয়া নেটওয়াকর্’ বা ডব্লিউল্যান। ১৯৯৫ সালে গবেষকেরা তারবিহীন এই ইন্টারনেট প্রযুক্তি অবমুক্ত করেন। নব্বইয়ের দশকে বেল ল্যাবসের গবেষকেরা ‘ইনফার্নো অপারেটিং সিস্টেম’ ও ‘লিম্বো’ প্রোগ্রামিং ল্যাঙ্গুয়েজ উদ্ভাবন করেন। ১৯৯৭ সালে বেল গবেষকেরা পৃথিবীর সবচেয়ে ক্ষুদ্র ট্রানজিস্টর প্রস্তুত করেন। ৬০ ন্যানোমিটার দৈর্ঘ্যের এই ট্রানজিস্টর এখন পর্যন্ত উদ্ভাবিত সবচেয়ে ছোট ট্রানজিস্টর।


title: অতিবেগুনী বিপর্যয়

text: ১৯১১ সালে পল হেরেনফেস্ট সর্বপ্রথম "আলট্রাভায়োলেট ক্যাটাস্ট্রফি" শব্দদ্বয় ব্যবহার করেন, তবে মূলত ১৯০০ সালের দিকে র‍্যালে-জিনস সূত্র আবিষ্কারের সময়ই এ ধারণার উৎপত্তি হয়। ১০ গিগাহার্জের চেয়ে কম বিকিরিত কম্পাঙ্কের মধ্যের সবধরণের পরীক্ষামূলক ফলাফলের ব্যাখ্যা এ সূত্র নিখুঁতভাবে দিতে পারলেও এ সীমার বাইরের পরীক্ষামূলক ব্যাখ্যার ফলাফল দিতে এ সূত্র ব্যর্থ হয়। তখন তাত্ত্বিক আর পরীক্ষামূলক ফলাফল ভিন্ন হয়ে পড়ে। এই ভিন্নতার সৃষ্টি তড়িতচুম্বকীয় বর্ণালীর অতিবেগুনী রশ্মির সীমা থেকে শুরু হওয়ায় এ ঘটনাকে "অতিবেগুনী বিপর্যয়" বলে অভিহিত করা হয়। এ শব্দগুচ্ছের প্রথম ব্যবহারের পর প্রায় একই ধরণের আরেক ঘটনার ক্ষেত্রেও এই শব্দগুচ্ছ ব্যবহার করা হয়, যেমন কোয়ান্টাম ইলেকট্রোডায়নামিক্সে বা অতিবেগুনী ডাইভারজেন্সে।


title: অ্যান্টিবায়োটিক

text: প্রথম আন্টিবায়োটিক ১৯২৭ লন্ডনের সেন্ট মেরি হাসপাতালে কর্মরত অণুজীব বিজ্ঞানী আলেকজান্ডার ফ্লেমিং আবিষ্কার করেণ। ফ্লেমিং তার এক পরীক্ষার (Experiment) সময় লক্ষ্য করেণ জমাট আবাদ মাধ্যমে (Solid culture medium) ছত্রাকের উপস্থিতিতে "স্ট্যাফাইলোকক্কাস অরিয়াস" Staphylococcus aureus নামক ব্যাক্টেরিয়া জন্মাতে পারেনা। আবাদ মাধ্যমে ছত্রাকের উপস্থিতি কাম্য ছিল না, আসলে পরীক্ষাকালীন কোনো অজানা ত্রুটির কারণে ছত্রাক আবাদ মাধ্যমে চলে এসে ছিল। ফ্লেমিং তখন ঐ ছত্রাকের প্রজাতি চিহ্নিত করতে ও তার জীবাণু নাশক বৈশিষ্ট্য পরীক্ষা করতের আগ্রহী হন। ছত্রাকটি ছিল পেনিসিলিয়াম (এখন জানা গেছে পেনিসিলিয়াম ক্রাইসোজেনাম প্রজাতির)। ফলে ফ্লেমিং পেনিসিলিয়াম দ্বারা নিসৃত ঐ পদার্থের নাম দেন পেনিসিলিন (Penicillin)। পেনিসিলিয়াম একা নয়, অন্য আর এক প্রকার ছত্রাক প্রজাতি যেমন অ্যাস্পারজিলাস-ও ("Aspergillus") পেনিসিলিন তৈরি করতে পারে।


title: লুডভিগ বোলৎসমান

text: ১৮৭৭ সালে বোলৎসমান দুটি গবেষণাপত্র প্রকাশ করেন যার একটির (১৮৭৭খ) আলোচ্য বিষয়ে ছিল এনট্রপি। এতে তিনি পরমাণুর বিশৃঙ্খলার গাণিতিক পরিমাপ হিসেবে এনট্রপি ব্যবহার করেছিলেন। বিকিরণ চাপ নিয়ে ইতালীয় পদার্থবিজ্ঞানী আদোলফো বারতোলির গবেষণা থেকে খুব অনুপ্রাণিত হয়েছিলেন তিনি। এই অনুপ্রেরণায় ১৮৮৬ সালে তার শিক্ষক ইয়োসেফ স্টেফানের সূত্রের একটি অনন্যসাধারণ প্রমাণ আবিষ্কার করেন। একই বছর তার আরেকটি গবেষণাপত্র প্রকাশিত হয় যাতে তিনি এমন সব গ্যাসীয় অণু নিয়ে আলোচনা করেন যারা মিথস্ক্রিয়া করছে এবং যাদের বিভব শক্তি আছে। এই গবেষণাপত্র খুব একটা পরিচিত না হওয়ায় অনেক বিজ্ঞানী এখনও মনে করেন বোলৎসমান কেবলই আদর্শ গ্যাস নিয়ে কাজ করেছেন। কিন্তু এটি দেখলে মনে হয় উইলার্ড গিবস নয় বরং বোলৎসমানকেই সাম্যাবস্থার পরিসাংখ্যিক বলবিদ্যার জনক হিসেবে আখ্যায়িত করা উচিত।


title: কেন্ট্রোসরাস

text: তানজানিয়ার টেন্ডাগুড়ুতে ১৯০৯ - ১৩ খ্রিস্টাব্দের মধ্যে জার্মান পুরাজীববিদ, ভূতাত্ত্বিক ও গবেষক ভের্নার ইয়ানেশের নেতৃত্বে পরিচালিত এক অভিযানে কেন্ট্রোসরাসের জীবাশ্ম প্রথম আবিষ্কৃত হয়। এর উপর ভিত্তি করে আরেক প্রখ্যাত জার্মান পুরাজীববিদ এডভিন হেনিখ ১৯১৫ খ্রিস্টাব্দে প্রথম এর বিবরণ প্রকাশ করেন। পরবর্তীসময়ে খুঁজে পাওয়া আরও বিভিন্ন নিদর্শনের উপর ভিত্তি করে তিনি ১৯২৫ খ্রিস্টাব্দে একটি বিস্তৃততর বিবরণ প্রকাশ করেন। এদের এরকম অদ্ভূত নামকরণের ভিত্তি হল পুরাতন গ্রিক ভাষার একটি শব্দ "কেন্ট্রন" ('κέντρον'), যার অর্থ 'ছুঁচলো' বা 'সরু' ও "সাউরোস" অর্থাৎ 'টিকটিকি'। এই দু'টি শব্দের মিলনেই "কেন্ট্রোসরাস" নামটির সৃষ্টি।


title: ইলেকট্রনিক ভয়েস ফেনোমেনা

text: ১৯২০-এর দশকে প্রথম ইভিপি চিহ্নিতকরণের প্রমাণ পাওয়া গেছে। বিখ্যাত মার্কিন বিজ্ঞান সাময়িকী সাইন্টিফিক আমেরিকানকে প্রদত্ত এক সাক্ষাৎকারে বিজ্ঞানী টমাস আলভা এডিসন মৃত ব্যক্তিদের সাথে যোগাযোগ স্থাপনের ব্যাপারে তার মতামত ব্যক্ত করেছিলেন। এডিসন বলেছিলেন, ""এমন একটি যন্ত্র তৈরি করা সম্ভব হতে পারে যা এতোটাই নিপুণ হবে যে, যদি আমাদের অজ্ঞাতে অন্য কোন অস্তিত্বে বা পরিমণ্ডলে কোন ব্যক্তিত্ব থেকে থাকে যারা আমাদের সাথে যোগাযোগ স্থাপনের ব্যাপারে আগ্রহী, তাহলে এই যন্ত্রটি অন্ততপক্ষে তাদেরকে অপেক্ষাকৃত উত্তম একটি সুযোগ করে দেবে যাতে তারা নিজেদেরকে আমাদের কাছে তুলে ধরতে পারে। এই পদ্ধতিটি তথাকথিত টিটলিং টেবিল, র‌্যাপ এবং ওউইজা বোর্ড যেগুলো বর্তমানে এ ধরনের যোগাযোগের জন্য ব্যবহৃত হয়ে থাকে তাদের থেকে ভাল সমাধান দেবে।"" অবশ্য এডিসন এমন কোন যন্ত্র তৈরি করেছিলেন কি-না তা সম্বন্ধে সুস্পষ্ট কোন প্রমাণ পাওয়া যায়নি। ন্যাশনাল পার্ক সার্ভিসের ওয়েবসাইট থেকে এ সম্বন্ধে এডিসন সম্বন্ধে কিছু কথা পাওয়া যায়:


title: দক্ষিণ আমেরিকা

text: ২০০৬ সালে দক্ষিণ আমেরিকার প্রাক্কলিত জনসংখ্যা ছিল ৩৭ কোটি ৬০ লক্ষ, যা পৃথিবীর মোট জনসংখ্যার ৬%। এই মহাদেশে ১২টি রাষ্ট্র আছে। এদের মধ্যে ১০টি রাষ্ট্র লাতিন: আর্জেন্টিনা, বলিভিয়া, ব্রাজিল, চিলি, কলম্বিয়া, ইকুয়েডর, প্যারাগুয়ে, পেরু, উরুগুয়ে, এবং ভেনেজুয়েলা। দুইটি রাষ্ট্র লাতিন নয়। এই দুটি রাষ্ট্রের মধ্যে গায়ানা যুক্তরাজ্যের এবং সুরিনাম নেদারল্যান্ড্সের প্রাক্তন উপনিবেশ ছিল। ব্রাজিল ছিল পর্তুগালের উপনিবেশ। আর্জেন্টিনা, বলিভিয়া, চিলি, কলম্বিয়া, ইকুয়েডর, প্যারাগুয়ে, পেরু, উরুগুয়ে, এবং ভেনেজুয়েলা এই ৯ টি দেশ ছিল স্পেনের উপনিবেশ। এসব দেশের ভাষাও স্পেনিস। ব্রাজিলের ভাষা পর্তুগিজ, সুরিনামের ভাষা ডাচ এবং গায়ানার ভাষা হচ্ছে ইংরেজি। এছাড়া দক্ষিণ আমেরিকাতে ফ্রেঞ্চ গায়ানা বা গুইয়ান নামে ফ্রান্সের একটি জেলা সমমর্যাদার দেপার্ত্যমঁ রয়েছে। এটি এক সময় ফ্রাঞ্চের উপনিবেশ ছিল। মহাদেশটি থেকে বিরাট দূরত্বে প্রশান্ত মহাসাগরে অবস্থিত অনেকগুলি প্রশাসনিক অঞ্চল আছে, যেগুলি দক্ষিণ আমেরিকান বিভিন্ন রাষ্ট্রের অংশ। এদের মধ্যে আছে চিলির হুয়ান ফের্নান্দেস দ্বীপপুঞ্জ ও ইস্টার দ্বীপ, এবং ইকুয়েডরের গালাপাগোস দ্বীপপুঞ্জ। উপকূলের কাছে অবস্থিত মহাসাগরীয় অঞ্চলগুলির মধ্যে আছে আটলান্টিক মহাসাগরে অবস্থিত ব্রাজিলের ফের্নান্দু দি নোরোনিয়া দ্বীপপুঞ্জ। দক্ষিণে আছে যুক্তরাজ্যের ফকল্যান্ড দ্বীপপুঞ্জ। এই দ্বীপপুঞ্জটিকে আর্জেন্টিনা ইসলাস মালবিনাস নামে ডাকে এবং এগুলিকে নিজেদের বলে দাবী করে। দক্ষিণ আমেরিকার তটরেখা তুলনামূলকভাবে নিয়মিত প্রকৃতির, তবে একেবারে দক্ষিণে ও দক্ষিণ-পশ্চিমে অনেক ফিয়ডের্র উপস্থিতির কারণে তটরেখা অত্যন্ত ভগ্ন।


title: ফিফাভুক্ত দেশসমূহের কোডের তালিকা

text:
বর্তমানে ফিফার ২০৯টি সদস্য দেশ রয়েছে, প্রতিটি দেশের কোডই স্বতন্ত্র।
নিম্নলিখিত কোড দেশ বা নির্ভরশীল এলাকা নির্দেশ করে যা বর্তমানে ফিফা সঙ্গে সম্বন্ধযুক্ত করা হয় না, কিন্তু এই কোডসমূহ ফিফা ফলাফলের ডাটাবেসের মধ্যে প্রদর্শিত করে, অথবা কনফেডারেশন ওয়েবসাইট দ্বারা নিয়মিত ব্যবহার করা হয়ে থাকে।


title: জলবায়ু পরিবর্তনের রূপরেখা সম্মেলন

text:
tarek=== পরিশিষ্ট ২-এর দেশসমূহ ===
পরিশিষ্ট ২-এ ২৩টি দেশ অন্তর্ভুক্ত আছ এবং ইউরোপীয় ইউনিয়নও এর এক সদস্য। ২০০১ খ্রিস্টাব্দে তুরষ্ক-কে পরিশিষ্ট ২ থেকে সরিয়ে পরিশিষ্ট ১-এ নেয়া হয়েছে, কেননা দেশটি অনুরোধ করেছিল, তাদের অর্থনীতিকে যেন উদীয়মান অর্থনীতি হিসেবে বিবেচনা করা হয়:
অস্ট্রেলিয়া, অস্ট্রিয়া, বেলজিয়াম, কানাডা, ডেনমার্ক, ফিনল্যান্ড, ফ্রান্স, জার্মানি, গ্রিস, আইসল্যান্ড, আয়ারল্যান্ড, ইতালি, জাপান, দক্ষিণ কোরিয়া, লুক্সেমবার্গ, নেদারল্যান্ড, নিউজিল্যান্ড, নরওয়ে, পর্তুগাল, স্পেন, সুইডেন, সুইজারল্যান্ড, যুক্তরাজ্য, যুক্তরাষ্ট্র।


title: প্রথম বিশ্ব

text:
বর্তমানে প্রথম বিশ্বের ধারণাটা কিছুটা সেকেলে হয়ে গেছে। তথাপিও এটি বলতে বোঝায় পুঁজিবাদী, শিল্পোন্নত, সম্পদশালী ও উন্নত দেশগুলো। এই সংজ্ঞা অন্তর্ভুক্ত করে অস্ট্রেলিয়া, দক্ষিণ কোরিয়া, তাইওয়ান, জাপান এবং বেশির ভাগ উত্তর আমেরিকার ও ইউরোপের দেশগুলো। বর্তমান বিশ্ব সমাজে প্রথম বিশ্ব বিবেচনা করা হয় সেই সব দেশগুলোকে যে সব দেশের অর্থনীতি অধিক উন্নত, যাদের বিশ্বের অপরাপর দেশের উপর প্রভাব রয়েছে, যাদের জীবনযাত্রার মান অতিউচ্চ, এবং যে দেশগুলো প্রযুক্তিতে অনেক উন্নত। শীতল যুদ্ধের পর প্রথম বিশ্বের এই দেশগুলো ন্যাটো সদস্যভুক্ত হয়েছিল, যুক্তরাষ্ট্রের পুঁজিবাদী ধারণার সমর্থক ছিল, নিরপেক্ষ দেশগুলো যারা উন্নত ও শিল্পোন্নত ছিল, এবং সাবেক ব্রিটিশ সাম্রাজ্যভুক্ত দেশসমূহ যাদের শিল্পোন্নত বিবেচনা করা হয়। সেই হিসেবে ইউরোপ সাথে সাবেক ব্রিটিশ সাম্রাজ্যভুক্ত ধনী দেশসমূহ যেমন যুক্তরাষ্ট্র, কানাডা, অস্ট্রেলিয়া, সিঙ্গাপুর, নিউজিল্যান্ড, সাউথ আফ্রিকা, এবং জাপান ও দক্ষিণ কোরিয়া। একটি দেশ কতটা সভ্য সেই বিবেচনায়ও প্রথম বিশ্বকে সংজ্ঞায়িত করা যেতে পারে। নেশন অনলাইন অনুসারে, শীতল যুদ্ধের পর ন্যাটোভুক্ত দেশসমূহঃ
পশ্চিমা ধারণাভুক্ত দেশের অন্তর্গতঃ
নিরপেক্ষ দেশের অন্তর্গতঃ


title: এশিয়ার সার্বভৌম রাষ্ট্রসমূহের তালিকা

text:
এশিয়া মহাদেশে ৪৯টি সার্বভৌম দেশ আছে। সার্বভৌম দেশ বলতে কোন দেশ বা রাষ্ট্রের নিজের অভ্যন্তরীন এবং অন্যান্য রাষ্ট্রের সঙ্গে সম্পর্ক নির্ধারণের সার্বভৌম ক্ষমতা আছে।
প্রত্যেক দেশ জাতিসংঘের সদস্য, ফিলিস্তিন ছাড়া। ফিলিস্তিন বর্তমানে পর্যবেক্ষক রাষ্ট্র।


title: এশিয়া

text: সিটিগ্রুপ অনুসারে, ১১-র মধ্যে ৯ টি বৈশ্বিক প্রবৃদ্ধি উত্পাদক দেশ এশিয়ার, জনসংখ্যা এবং আয় বৃদ্ধির দ্বারা চালিত। তারা হলো বাংলাদেশ, চীন, ভারত, ইন্দোনেশিয়া, ইরাক, মঙ্গোলিয়া, ফিলিপাইন, শ্রীলঙ্কা ও ভিয়েতনাম। এশিয়ার চারটি প্রধান অর্থনৈতিক কেন্দ্র আছেঃ টোকিও, হংকং, সিঙ্গাপুর ও সাংহাই। কল সেন্টার ও ব্যবসা প্রসেস আউটসোর্সিং (BPOs) ভারত ও ফিলিপাইনে প্রধান নিয়োগকারী হয়ে উঠছে, অত্যন্ত দক্ষ, ইংরেজি ভাষাভাষী কর্মীর সহজলভ্যতার কারণে। আউটসোর্সিং বর্ধিত ব্যবহারের কারণে আর্থিক কেন্দ্র হিসাবে ভারত ও চীনের উত্থানকে সহায়তা করে। বড় এবং প্রতিযোগিতামূলক তথ্য প্রযুক্তি শিল্পের কারণে, ভারত আউটসোর্সিং জন্য প্রধান কেন্দ্রে পরিণত হয়েছে।


title: জলবায়ু পরিবর্তনের রূপরেখা সম্মেলন

text:
পরিশিষ্ট ১-এ ৪১টি দেশ অন্তর্ভুক্ত আছে এবং ইউরোপীয় ইউনিয়নও এর এক সদস্য। এই দেশগুলোকে শিল্পমুখী দেশ হিসেবে ধরা হয়েছে এবং এদের অর্থনীতি উন্নয়নের পথে রয়েছে বলে ধরে নেয়া হয়েছে:
অস্ট্রেলিয়া, অস্ট্রিয়া, বেলারুস, বেলজিয়াম, বুলগেরিয়া, কানাডা, ক্রোয়েশিয়া, চেক প্রজাতন্ত্র, ডেনমার্ক, এস্তোনিয়া, ফিনল্যান্ড, ফ্রান্স, জার্মানি, গ্রিস, হাঙ্গেরি, আইসল্যান্ড, আয়ারল্যান্ড, ইতালি, জাপান, লাটভিয়া, Liechtenstein, লিথুনিয়া, লুক্সেমবার্গ, মাল্টা, মোনাকো, নেদারল্যান্ড, নিউজিল্যান্ড, নরওয়ে, পোল্যান্ড, পর্তুগাল, রোমানিয়া, রাশিয়া, স্লোভাকিয়া, স্লোভেনিয়া, স্পেন, সুইডেন, সুইজারল্যান্ড, তুরষ্ক, ইউক্রেন, যুক্তরাজ্য, যুক্তরাষ্ট্র।


title: এশিয়া

text: ম্যাপলক্রফট, বৈশ্বিক ঝুঁকি বিশ্লেষক প্রতিষ্ঠান, ২০১০ সালে সম্পাদিত একটি জরিপ ১৬টি দেশ জলবায়ু পরিবর্তনে অত্যন্ত ঝুঁকিপূর্ণ বলে চিহ্নিত হয়েছে। প্রত্যেক জাতির ঝুঁকি ৪২টি সামাজিক, অর্থনৈতিক এবং পরিবেশগত সূচক দ্বারা নির্ণিত, যা পরবর্তী ৩০ বছর সময়ে জলবায়ু পরিবর্তনের প্রভাব পড়বে। এশিয়ার দেশগুলো বাংলাদেশ, ভারত, ভিয়েতনাম, থাইল্যান্ড, পাকিস্তান ও শ্রীলংকা, ১৬টি দেশের মধ্যে ছিল যারা জলবায়ু পরিবর্তনে চরম ঝুঁকির সম্মুখীন। কিছু পরিবর্তন ইতোমধ্যেই ঘটছে। উদাহরণস্বরূপ, ভারতের ক্রান্তীয় অংশে আধা-শুষ্ক জলবায়ুতে, তাপমাত্রা ১৯০১ থেকে ২০০৩-এর মধ্যে ০.৪ °সে বেড়েছে। ২০১৩ সালে ইন্টারন্যাশনাল ক্রপ রিসার্চ ইনস্টিটিউট ফর সেমি-এ্যারিড ট্রপিক্স (ICRISAT) দ্বারা একটি গবেষণায়, জলবায়ু পরিবর্তনের সঙ্গে মানিয়ে নিতে এশিয়ার কৃষি ব্যবস্থায় বৈজ্ঞানিক পন্থা ও কৌশল খোঁজার লক্ষ্যে পরিচালিত হয়, যার ফলে দরিদ্র ও অসহায় কৃষকদের উপকার হবে। গবেষণায় সুপারিশ করা হয় স্থানীয় পরিকল্পনার মধ্যে জলবায়ু তথ্য ব্যবহারের উন্নতি এবং আবহাওয়া ভিত্তিক কৃষি পরামর্শ সেবা শক্তিশালীকরণ, গ্রামীণ পরিবারের আয়ের বহুমুখীকরণ উৎসাহী করা, উন্নত প্রাকৃতিক সম্পদ সংরক্ষণের ব্যবস্থা গ্রহণ তথা ভূ-পৃষ্ঠস্থ পানি পূর্ণ করা, বন আচ্ছাদন করা, নবায়নযোগ্য শক্তি ব্যবহার করার জন্য কৃষকদের প্রণোদনা প্রদান।


title: ওপেক

text: ওপেক এর বর্তমানে এর সদস্য.১৪টি দেশ - অ্যাঙ্গোলা, আলজেরিয়া, ইরাক, ইরান, ইকুয়েডর, ইউএই, কুয়েত, নাইজেরিয়া, ভেনিজুয়েলা, লিবিয়া, সৌদি আরব, গেবন, ইকুয়াটরিয়াল জিউনিয়া । ইন্দোনেশিয়া ২০০৮ সালে ওপেক থেকে নিজেকে প্রত্যাহার করে নেয় । আলবেনিয়া এবং তুর্কী হল দুটি মুসলিম সদস্য দেশ । সারা পৃথিবীতে তেলের দাম নিধারন এবং রপ্তানি ও আমদানিতে বেশ গুরুত্ব বহন করে ।


title: পানামা পেপার্স

text: পানামা পেপার্স প্রকাশ করেছে ১১.৫ মিলিয়ন গোপন নথি, যেখানে ২১৪,০০০ এর বেশি কম্পানির নাম উঠে এসেছে। আর এটি জার্মান দৈনিক জিটডয়েচ সাইতং প্রকাশ করেছে ৩ এপ্রিল ২০১৬ খ্রিষ্টব্দে। যে পাঁচটি দেশের রাষ্ট্রপ্রধানের নাম আছে, সে দেশ গুলো হলো– আর্জেন্টিনা, আইসল্যান্ড, সৌদি আরব, ইউক্রেন ও সংযুক্ত আরব আমিরাত। এই তালিকায় আরও স্থান পেয়েছে, ব্রাজিল, চিলি, ফ্রান্স, ভারত, মালয়েশিয়া, মেক্সিকো, পাকিস্তান, পেরু, রোমানিয়া,অস্ট্রেলিয়া, আজারবাইজান, বাংলাদেশ, চিন, কলম্বিয়া, সাইপ্রাস, ইউরোপীয় ইউনিয়ন, মিশর, ইসরায়েল, নিউজিল্যান্ড, নরওয়ে, পানামা, সিঙ্গাপুর, সুইডেন, থাইল্যান্ড, তিউনিসিয়া, যুক্তরাষ্ট্র, রাশিয়া, দক্ষিণ আফ্রিকা, স্পেন, সিরিয়া, যুক্তরাজ্য সহ বেশ কটি দেশের সরকার প্রধান, রাষ্ট্রপ্রধান, ক্রিয়াবিদ, চলচিত্র অভিনেতা, রাজনৈতিক ব্যক্তিত্ব, ব্যবসায়ীদের নাম।


title: মাইকেল সোমারে

text: গ্র্যান্ড চীফ স্যার মাইকেল সোমারে জিসিএল, জিসিএমজি, সিএইচ, সিএফ, কেএসটিজে, পিসি, এমপি (জন্ম ৯ই এপ্রিল ১৯৩৬) ২০০২ থেকে ২০১১ সাল পর্যন্ত পাপুয়া নিউ গিনির প্রধানমন্ত্রী ছিলেন; এর পূর্বেও তিনি স্বাধীনতার পর ১৯৭৫ থেকে ১৯৮০ পর্যন্ত এবং পুনরায় ১৯৮২ থেকে ১৯৮৫ সাল পর্যন্ত প্রধামন্ত্রী ছিলেন। প্রথম দুইবার তিনি পেঙ্গু পার্টির সদস্য হিসেবে প্রধানমন্ত্রী নির্বাচিত হন কিন্তু পরবর্তীতে ন্যাশনাল এলায়েন্স পার্টির প্রধান হিসেবে প্রধানমন্ত্রী নির্বাচিত হন। ২০০৭ সালের সাধারণ নির্বাচনে তিনি প্রধানমন্ত্রী হিসেবে পূণনির্বাচিত হন কিন্তু তার পরিবার ২০১১ সালের জুনে স্বাস্থ্য অবনতির জন্য তার পদত্যেগের কথা ঘোষণা করে।


title: ইন্দিরা গান্ধী

text: ইন্দিরা প্রিয়দর্শিনী গান্ধী (হিন্দি: इंदिरा प्रियदर्शिनी गांधी "ইন্‌দিরা প্রিয়াদার্‌শিনি গান্‌ধি", নভেম্বর ১৯, ১৯১৭ - অক্টোবর ৩১, ১৯৮৪) ভারতের প্রধানমন্ত্রীর দায়িত্ব পালন করেন। তিনি ভারতের প্রথম ও আজ পর্যন্ত একমাত্র মহিলা প্রধানমন্ত্রী। প্রভাবশালী নেহেরু পরিবারে জন্ম গ্রহণ করায়, তিনি এক রাজনৈতিক পরিমণ্ডলে বেড়ে উঠেন। তার পিতামহ মতিলাল নেহেরু একজন প্রথম সারির কংগ্রেস নেতা ছিলেন। তার পিতা জওহরলাল নেহেরু ভারতের প্রথম প্রধানমন্ত্রী। তার ছেলে রাজীব গান্ধী ভারতের প্রধানমন্ত্রী ছিলেন। ১৯৪১ সালে অক্সফোর্ড থেকে ফিরে এসে ইন্দিরা গান্ধী পিতার সাথে ভারতের স্বাধীনতা আন্দোলনে অংশগ্রহণ করেন। ১৯৫০ সাল থেকে অপেশাগত ভাবে জওহরলাল নেহেরুর অফিস সহকারীর কাজ করে আসছিলেন। ১৯৬৪ সালের জওহরলাল নেহেরুর মৃত্যুর পর ভারতের রাষ্ট্রপতি তাকে রাজ্যসভার সদস্য হিসেবে নিয়োগ দেন। তখন ইন্দিরা লাল বাহাদুর শাস্ত্রীর মন্ত্রীসভায় তথ্য ও প্রচার মন্ত্রনালয়ের দায়িত্ব পালন করেন।